
CUVÂNT ÎNAINTE 


Părintele nostru Cleopa Ilie, duhovnicul 
Mănăstirii Sihăstria, este binecunoscut, atât în țară, 
cât şi peste hotare, ca un mare duhovnic, rugător şi 
scriitor bisericesc al monahismului românesc din 
ultimii 50 de ani. 

Experienţa sa îndelungată de călugăr ascultător, 
preot, stareţ, sihastru şi profund cunoscător al 
Sfintelor Scripturi şi al scrierilor filocalice, dogma- 
tice, morale şi canonice ale Sfinților Părinți, l-au 
făcut un adevărat părinte şi povăţuitor sufletesc al 
călugărilor şi al multor credincioşi de la sate şi 
oraşe, de toate vârstele şi categoriile sociale. 

Din anul 1945, când a fost hirotonit preot şi 
numit stareț al Mănăstirii Sihăstria, până astăzi — 
timp de o jumătate de secol —, Prea Cuvioşia Sa şi-a 
împărțit timpul între rugăciune şi misiune, între 
linişte şi ascultare, între singurătate şi călăuzirea 
călugărilor şi mirenilor pe calea mântuirii, între 
nevoință pustnicească şi misiune duhovnicească prin 
predică, scriere de cărți sfinte, spovedanie, sfătuire 
şi milostenie. O viață întreagă jertfită lui Hristos şi 
Bisericii Ortodoxe. 

Regretăm mult că aproape toate predicile şi 
învățăturile Prea Cuvioşiei Sale, rostite fie în 
biserică, fie la chilie, fie în aer liber la zeci de mii de 
credincioşi, timp de o jumătate de secol, au rămas 
nescrise de nimeni şi nu mai pot fi recuperate 
niciodată. Astăzi ar fi constituit un tezaur viu de 
învățături duhovniceşti pentru multe generații. 

Totuşi, pe lângă cele şapte cărți scrise şi publi- 
cate de Părintele Cleopa în ultimele două decenii, 
s-au înregistrat ocazional de credincioşi pe casete o 
bună parte din sfaturile şi învățăturile sale 
duhovniceşti, fiind răspândite azi în toată ţara. Cu 
greu am recuperat o parte din aceste benzi magne- 
tice, unele de peste 15 ani, şi încercăm să le publi- 
căm parțial în mici volume, pe teme, într-o serie 
specială intitulată Ne vorbeşte Părintele Cleopa. 

Primul număr este cel de față. El conţine patru 
teme principale: Despre frica de Dumnezeu, Paza 
minții, Treptele rugăciunii şi Despre preoție, la 
care se adaugă trei scurte cuvinte. 

Desigur, am respectat întru totul limbajul arhaic 
al Părintelui Cleopa, afară de mici intervenții ce s-au 
impus. Sfaturile originale, directe, sincere, pline de 
iubire duhovnicească ale Prea Cuvioşiei Sale sunt o 
adevărată binecuvântare pentru toți cei ce caută 
mântuirea sufletului şi ajută mult la formarea 
tinerelor generații. Ulterior vor urma şi alte numere 
din această serie, cu alte teme şi învățături. 

Acum, când Părintele Cleopa se pregăteşte de 
marea călătone la cer şi cu greu mai dă câteva 
sfaturi, publicarea acestor cuvinte de pe casete sunt 
ca o mană cerească pentru poporul nostru bine- 
credincios. Fie ca aceste învățături să rodească în 
inimile şi casele tuturor celor ce iubesc pe Hristos. 


Arhimandrit Ioanichie Bălan 


Sfânta Mănăstire Sihăstria 
Botezul Domnului — 1995 


DESPRE FRICA DE DUMNEZEU 


Să vorbim ceva care înțelegem cu toții, şi cei 
mai de jos şi cei mai de sus. Vorbim ceva de înţeles, 
dar totodată şi ce este mai de folos pentru fapta 
bună. Vom vorbi despre frica lui Dumnezeu. 

La Pilde spune aşa: Cu frica lui Dumnezeu se 
abate tot omul de la rău. Dacă se abate omul de 
frica lui Dumnezeu de la tot răul, frica lui 
Dumnezeu este prima piedică a păcatului, care 
împiedică păcatul să pătrundă în sufletul nostru. 

Proorocul David, prin Duhul Sfânt, aţi văzut în 
Psaltire că ne spune: Inceperea înțelepciunii este 
frica Domnului şi înțelegere bună este tuturor celor 
ce o fac pe dânsa. Şi iarăşi zice Solomon, fiul său, 
despre înțelepciune mai mult, că frica Domnului 
este şcoala înţelepciunii. Iar Isus, fiul lui Sirah, în 
Cartea înțelepciunii lui, spune aşa: Frica Domnului 
mai presus de toată înțelepciunea a covârşil. 

Vedeţi, trei prooroci mari laudă frica lui 
Dumnezeu, care de care mai înalt filosofând despre 
dânsa, că într-adevăr, cum spune şi Sfântul Isaac 
Sirul: Frica lui Dumnezeu este temelia tuturor 
faptelor bune. El spune că înţelepciunea are două 
capete: primul capăt este frica lui Dumnezeu şi al 
doilea capăt este dragostea de Dumnezeu. Dar pentru 
ce aşa? Pentru că toată fapta bună se începe de la 
frica lui Dumnezeu şi se termină în dragostea de 
Dumnezeu, care este legătura desăvârşirii şi treapta 
cea mai de sus a tuturor faptelor bune, căci mai mare 

decât toate este dragostea. Dar ca să ajungă cineva la 
dragostea de Dumnezeu, negreşit trebuie să aibă mai 
întâi frica lui Dumnezeu. Că de aici porneşte toată 
fapta bună: din a se teme omul de Domnul. 

Auzi ce zice Duhul Sfânt? Fericit este omul care 
se teme de Domnul, că întru poruncile Lui va voi 
foarte. Ai auzit? Cine se teme de Dumnezeu, voiește 
foarte mult să facă poruncile lui Dumnezeu, adică 
faptele bune, după cum şi cela ce nu se teme, îşi dă 
frâu liber la toată răutatea şi la tot păcatul. 

Cine are frica lui Dumnezeu este cel mai înțelept 
om de pe fața pământului. Pentru că spune Sfântul 
Grigorie de Nyssa, marele filosof şi fratele marelui 
Vasile: „Am văzut pe mulți oameni care s-au silit să 
înveţe toată ştiinţa cea din afară, iar în cele 
teologhiceşti, adică în ştiinţa despre Dumnezeu, nu 
puțin au sporit. Dar fiindcă le-a lipsit lor adevărata 
înțelepciune, care este frica lui Dumnezeu, departe 
s-au făcut de Dumnezeu şi în mocirla tuturor relelor 
au ajuns”. 

Auzi pe unul că are două doctorate, două licenţe. 
Dar auzi că-i un preacurvar, un ateu, un om necre- 
dincios, un om fără judecată, fără milă de săraci, fără 
dragoste de aproapele lui, care dă cu piciorul în toată 
fapta bună şi în credința cea dreaptă. Ce-i foloseşte lui 
ştiinţa cea din afară, dacă n-are frica lui Dumnezeu? 
Mai bine nu se năştea unul ca acesta, care nu 
cunoaşte pe Ziditorul său şi nu se teme de El în toată 
vremea, ca să se ferească de rău şi să facă binele. 

De aceea vă spun: e bine ca omul să înveţe carte 
multă, să fie şi inginer, să fie şi doctor, să fie şi 
profesor, şi profesor universitar, să fie şi militar, să 
fie şi general, ce-a rânduit Dumnezeu pentru fiecare. 
Dar în toate treptele lui să nu uite frica de Dumnezeu. 

Că, dacă a uitat de Dumnezeu, mai bine nu mai 
venea în lumea aceasta şi mai bine nu se năștea să 
vadă atâta bunătate a lui Dumnezeu. Cum ne-a dat 
El nouă viața, mintea, aerul, lumina, căldura, ploile 
la vreme, hrană, belşug, sănătate, vedere, auz, înțe- 
lepciune şi, după atâtea binefaceri ale lui Dumnezeu, 
să închidă ochii ca păsările cele de noapte, care nu 
văd decât numâi la întuneric, şi să nu vadă pe 
Dumnezeu, Care este lumina cea neapropiată şi 
locuiește în lumina cea neapropiată. 

De aceea am început să vă spun: ferice de omul 
care se teme de Dumnezeu, că acela este adevărat 
om înțelept şi acela va avea fericire şi în veacul de 
acum Şi în veacul cel viitor. 

Cine se teme de Dumnezeu, nu-i place să ia 
avutul altuia. Cine se teme de Dumnezeu, nu se duce 
la femeia altuia. Cine se teme de Dumnezeu, şi cu 
soția sa trăieşte în curăție, după rânduiala Bisericii. 
Cine se teme de Dumnezeu, nu face avorturi, nu-i 
bețiv, nu-i tutungiu, nu-i bătăuş, nu-i râvnitor de avere 
străină, nu-i nesupus, ascultă de stăpânirea statului, 
cinsteşte stăpânirea, după Apostolul Pavel: Æl dă celui 
cu cinstea, cinste; celui cu dajdia, dajdie; celui cu 
/rica, frică; şi nimănui cu nimic nu-i rămâne dator, 
«decât să iubească pe Dumnezeu şi pe aproapele. 

Cine se teme de Dumnezeu, nu doarme în timpul 
Sfintei Liturghii, acasă, Duminica. Cine se teme de 
Dumnezeu, nu lasă copiii să crească în fărădelegi, ci 
îi ceartă şi-i îndreaptă, îi învață să se închine lui 
Dumnezeu, să postească, să meargă la biserică şi să 
ducă viaţă curată în familie. Cine se teme de 
Dumnezeu, nu pierde vremea îndeşert. Ori lucrează, 
ori se roagă lui Dumnezeu, ori citeşte Sfintele 
Scripturi, ori cugetă la judecata viitoare, la moarte, 
la răsplată, la fericirea raiului şi la iad. 


Cine se teme de Dumnezeu, iubeşte pe tot omul 
şi ajută pe tot omul cu multă dragoste, când este în 
necazuri. Cine se teme de Dumnezeu, nu cruță 
averea sa de a o da la săraci. Cine se teme de 
Dumnezeu, are mare frică, nu numai să nu greşească 
cu lucrul sau cu cuvântul, lui Dumnezeu, ci şi cu 
gândul. Dar de ce? Ştie ce zice Duhul Sfânt: că 
Dumnezeu pe cele mai înainte gândite ale noastre 
le-a văzut şi le vede. 

Aţi auzit la lov? Aţi auzit om temător de 
Dumnezeu? Ce zice dumnezeiasca Scriptură? „Era un 
om în ţara Asidiei, în ținutul Uz în Arabia, şi era cel 
mai bogat om de la răsăritul soarelui”. Dar auzi ce 
spune: Şi era foarte temător de Dumnezeu. În toată 
seara aducea un bou jertfă. Pentru ce? El trăieşte 
înainte de Legea scrisă. Este al cincilea de la Avraam 
şi a trăit aproape cu o mie de ani înainte de Moise. 

Şi el, acest om al lui Dumnezeu, avea şapte 
feciori şi trei fete şi aducea jertfă de curățire, cum se 
aduceau jertfe sângeroase atunci, nu cumva copiii 
mei, fiind tineri, să fi greşit ceva cu gândul lui 
Dumnezeu. Aţi auzit? Care din tata şi mama de azi, 
care părinți mai au grijă ce gândesc copiii lor? Cine 
se mai teme azi de păcatele cu gândul ale copiilor 
lor? „Vai de mine, or fi cugetat ceva rău copiii mei! 
Poate au cugetat la furt, sau la ură, sau la desfrânare, 
sau la beţie, sau la răzbunare. Vai de mine, să aduc 
jertfă lui Dumnezeu, ca să-i ierte Dumnezeu, că au 
greşit cu gândul!” 

Ai auzit părinte de copii? Ai auzit tată de copii? 
Se teme să nu fi greşit copiii lui cu gândul către 
Dumnezeu! Ai auzit de ce l-a lăudat Dumnezeu pe 
lov? lată cum spune Scriptura: Fost-a întru una din 
zile şi au venit îngerii Domnului înaintea Domnului, 

că-s miliarde de miliarde de îngeri. Nimeni nu-i poate 
număra, după cum spune Proorocul Ieremia: Oastea 
cerului cine o va număra? Că-s mai mulți ca nisipul 
mării. Şi ei merg la Dumnezeu, Care-i Minte; 
Mintea cea dintâi, izvorul tuturor minților raționale, 
celor din cer şi de pe pământ, şi dau raportul 
gânditor şi cuvântător, ce fac cu mântuirea suflete- 
lor, ce fac oamenii pe pământ şi cum se luptă ei şi 
slujesc lui Dumnezeu la mântuirea lumii. 

Ce zice Apostolul Pavel? Au nu sunt toți slugi — 
zice de îngeri — care se trimit de Dumnezeu spre 
slujbă, pentru cei ce vor să moştenească mântui- 
rea? Ai auzit care-i slujba lor? Sunt puşi în slujba 
mântuirii neamului omenesc. Aşa au venit îngerii; și 
veşnic vin ca fulgerul şi dau raportul lui Dumnezeu 
ce fac oamenii pe pământ, şi fiecare înger păzitor 
spune de sufletul său ce i s-a încredinţat ce face în 
acel minut. 

Atunci a venit şi satana, şi Dumnezeu îl întreabă: 
Dar tu de unde vii? Dar ce? Nu ştia Dumnezeu de 
unde vine diavolul, dacă Dumnezeu este în tot locul 
de față? Cum spune la Ieremia: Eu sunt Care umplu 
cerul şi pământul. Există loc unde nu-i Dumnezeu, 
în iad, sau în rai, sau în cer, sau pe pământ? Există 
vreun cer sau mai presus de toate cerurile unde nu-i 
Dumnezeu? Și atunci nu ştia Dumnezeu de unde vine? 
Dar de ce i-a pus întrebarea? Ca să ne răspundă nouă 
cum a fost istoria lui Iov. 

-— De unde vii tu? — l-a întrebat Dumnezeu pe 
satana. lar el a zis: 

— Doamne, cutreierat-am pământul şi toate câte 
sunt sub cer şi iată sunt de faţă. 

Ai auzit cum lucrează el? Că nu-i singur. A treia 
parte din stelele cerului au căzut, o treime din îngeri 

au căzut, cum arată Sfântul Grigorie de Nyssa. Şi la 
Apocalipsă zice: Am văzut un drac mare roş care a 
târât cu coada lui a treia parte din stelele cerului şi 
le-a dărâmat pe pământ. _ 

Unde-i locuinţa demonilor acum? In văzduh. 
Dar nu numai în văzduhul ăsta care înconjură 
planeta noastră şi celelalte planete, zeci de miliarde, 
ci spațiul interplanetar şi spațiul interstelar care n-are 
margine. Că de aici până la Calea Lactee, până la 
Drumul Robilor, avem paisprezece milioane de ani 
călătoria luminii, şi lumina merge cu 300.000 de km 
pe secundă, cât ai închide ochii. 

Ai auzit cât e de mare spațiul acesta? Satana îl 
umple. Că auzi că la ceata care a căzut, i-a dat 
Dumnezeu loc sub cer. Locul ăsta le-a dat. Cine ne 
învață aceasta? Marele Apostol Pavel, gura lui 
Hristos, ce zice: Domnii puterii văzduhului, duhurile 
răutății răspândite în aer. Şi marele Prooroc David 
zice: Mulţi sunt cei ce se luptă cu noi de la înălțime, 
adică din văzduh. 

De aceea a spus cu dreptate satana: Cutreierat-am 
pământul, Doamne, şi toate cele de sub cer şi iată 
sunt de faţă. Şi ce-l întreabă Dumnezeu: Fost-ai pe 
la robul meu lov? Că nu este nimeni asemenea pe 
pământ ca lov, om temător de Dumnezeu şi care 
foarte viețuieşte cu dreptate. Apoi, când zice 
acestea, Cel ce a făcut cerul şi pământul, Cel ce 
cercetează inimile tuturor, când laudă pe un om, cine 
poate să zică ceva împotrivă? Că nu este nimeni pe 
pământ ca lov, temător de Dumnezeu şi foarte drept 
înaintea Mea. 

Ai auzit? Şi nu pentru că era sărac sau necăjit, ci 
foarte bogat. Ce spune Scriptura? Era bogat foarte, 
cel mai bogat om de la răsăritul soarelui. Dar 

averea nu l-a biruit, nu l-a despărțit de Dumnezeu. 
Fiindcă iubea pe Dumnezeu mult mai tare decât 
averea. Nimic nu era la dânsul averea. Ca o cârpă 
lepădată era. Şi aceasta a arătat-o istoria lui Iov, care 
voi spune-o pe scurt de aici înainte. 

Ce s-a întâmplat? A zis satana către Dumnezeu: 

— Da, Doamne, Tu spui că lov îi drept tare şi se 
teme de Tine. Dar nu degeaba se teme el de Tine! 

— Dar de ce? 

— Dacă i-ai înmulțit averea lui şi turmele lui aco- 
peră o ţară, cum nu Te va iubi pe Tine? Şi cum nu 
s-ar teme, dacă i-ai dat atâta avere şi cinste? 

Socotea diavolul că de aceea lov se teme de 
Dumnezeu, că are avere. Dar n-a fost aşa. lov era 
adevărat temător de Dumnezeu. 

— Dar ce vrei tu? zice Dumnezeu. 

— Doamne, dă-l pe mâna mea, să-ți arăt eu Ţie 
dacă nu Te va blestema în față! a zis satana. 

— Ce vrei, mă? i-a spus El. 

— Dă-l pe mâna mea pe lov, să-i iau eu averile şi 
copiii Şi toate, să vedem nu Te va blestema în față? 
Că, dacă ai îngrădit acum cu puterea Ta averile lui şi 
toate averile şi slugile lui sunt îngrădite de Tine, eu 
nu mă pot apropia de el. 

Dar de ce îl îngrădea puterea lui Dumnezeu? Că 
cra foarte drept şi cinstitor de Dumnezeu şi nu se 
putea apropia de gospodăria lui nimic. Că îngerii 
Domnului îl păzeau, fiindcă şi el păzea porunca lui 
Dumnezeu. 

- Ce vrei? l-a întrebat Dumnezeu pe satana. 

- Dă-l pe mâna mea! a răspuns el. 

- Ți-l dau. Du-te! Dar de el să nu te atingi! 

Ai văzut că diavolul nu poate face nimic fără voia 
lui Dumnezeu şi fără îngăduința Lui? Putea el să se 


14 NE VORBEŞTE 


ducă peste lov și mai înainte, că avea mare ciudă pe 
el, că era drept, însă până n-a luat blagoslovenia lui 
Dumnezeu nu s-a dus. Că şi diavolul îi tot sluga lui 
Dumnezeu; că tot Dumnezeu l-a făcut şi pe el, şi 
numai unde îi îngăduie Dumnezeu se duce. Că dacă 
ar fi aşa să facă ce vrea el, n-ar rămâne un om pe 
fața pământului într-o singură zi, câtă ură are el pe 
oameni. Dar puterea drăcească este îngrădită de 
puterea Atotțiitorului Dumnezeu şi nu-i îngăduie să 
facă mai mult decât vrea El. 

Ai auzit ce spune Apostolul Petru? Credincios 
este Dumnezeu şi nu vă va lăsa pe voi să vă ispitiți 
mai presus de puterile voastre, ci odată cu ispita va 
trimite şi ajutorul. Aţi văzut în Evanghelie, când 
Hristos a scos în Gadara demonii din cei doi 
îndrăciți, că i-a întrebat: „Cum vă cheamă?” 
„Legheon, Doamne, este numele nostru”. Legheon 
înseamnă 6000 de demoni. Atâţia demoni erau în 
doi oameni! Că legheon este cuvânt grecesc, legiune 
de ostaşi. Legheon sau legiune. În doi oameni erau 
6000 de demoni. 

De aceea se culcau în morminte şi în haine nu 
umblau, că umblau goi prin pustiu, cum spune 
Evanghelia. Erau mulți. Dacă voieşti, Doamne, să 
ne scoţi pe noi din oamenii aceştia, dă-ne voie să ne 
ducem în porci. Că era o turmă de porci pe malul 
Mării Galileea. Am fost acolo unde s-au înecat 
porcii, că am trecut prin toate locurile, când am fost 
la Ierusalim. Erau ca 2000 de porci, aproape de 
cetatea Gadara şi Gherghesa. Sunt două cetăți alătu- 
rea pe podişul Golan. 

Şi când le-a dat voie, au intrat demonii în porci 
şi s-au dus în mare şi s-au înecat toți. Dar de ce a dat 
voie Domnul diavolilor să intre în porci? Pentru că 

legea lui Moise nu dădea voie să țină porci. Iar ei, 
împotriva legii, țineau şi mâncau carne de porc. Şi 
atunci i-a dus în mare, pentru cei care-i țineau, că-i 
țineau pentru negustorie, să vândă la alții. 

Ja să revenim la lov. Şi a venit diavolul la Iov. 
Şi prima dată, când a ajuns asupra gospodăriei lui 
lov, a pogorât foc din cer. Dar ce? Satana-i în cer? 
Nu l-a dat Arhanghelul Mihail jos din cer? N-a fost 
lupta cu Arhanghelul Mihail, cum vedem la 
Apocalipsă? Și loc nu s-a mai aflat pentru ei în cer. 
Dar de ce spune Scriptura cer? Aerul se numeşte 
cer. Tăriile aerului se numesc „cer” în Sfânta 
Scriptură. Că auzi ce zice Scriptura: Lăudați pe 
Domnul păsările cerului. Nu cumva ele trăiesc în 
cer, fiindcă le spune păsările cerului? Nu. Trăiesc în 
aer. Deci să înțelegeţi, după Dogmatica Sfântului 
loan Damaschin, aerul se numeşte cer. 

Deci satana a pogorât foc din văzduh, din aer. Şi 
avea bietul Iov 7000 de oi, 3000 de cămile, 500 de 
perechi de boi, 500 de perechi de asini, 3000 de 
slugi cu brâie de aur încinşi, care slujeau la atâta 
avere, şapte feciori şi trei fete, palate şi moşii. Şi 
prima dată turmele oilor au căzut jertfă. A pogorât 
satana foc din cer, adică din văzduh, şi au ars 
turmele lui Iov, deodată cu tot cu ciobani, cu tot cu 
slugi, cu stâni, cu câini; 7000 de oi deodată le-a 
mistuit focul. Dar, prin iconomie dumnezeiască, a 
ămas un singur om, ca să ducă vestea. Şi a venit la 
lov. lov era ca un împărat, purta porfiră şi era om 
foarte cinstit de împărații pământului, că făcea 
ncpuțătorie cu oamenii din alte țări, că avea avere 
marc. Şi a venit sluga şi a zis: 

Stăpâne, doamne! 
Ce este, fiule? 

— lată, slugile tale, ciobanii tăi şi turmele tale 
păşteau la munte şi la şes. Şi a venit foc din cer — 
adică din văzduh — deodată şi a mistuit turmele tale 
şi păstorii tăi şi slugile tale şi tot ce era acolo. Şi am 
rămas eu singur Și am venit să-ți spun ce s-a întâmplat. 

Iar lov a zis: 

— Nu-i nimica, fiule! Domnul a dat, Domnul a luat, 
precum I s-a părut Domnului, aşa a făcut! Fie numele 
Domnului binecuvântat de acum şi până în veac! 

Şi n-a cârtit. Şi nici n-a terminat cel de la oi și 
vine cel de la cămile: 

— Stăpâne, doamne, haldeii au trecut Iordanul, 
au răpit cămilele tale, 3000 de cămile, şi păstorii şi 
toate, şi le-au dus în ţara lor şi am scăpat eu singur şi 
am venit să-ți spun. 

Şi a zis lov: 

— Nu-i nimica, fiule! Domnul a dat, Domnul a luat, 
precum I s-a părut Domnului aşa a făcut! Fie numele 
Domnului binecuvântat de acum şi până în veac! 

Şi nici n-au trecut puţine minute, vine al treilea, 
cel de la boi: 

— Stăpâne, doamne, tâlharii au venit din pustiu, 
au junghiat pe slugile tale şi cele 500 de perechi de 
boi le-au luat şi s-au dus cu ele. 

Şi a zis Iov acelaşi cuvânt: 

— Domnul a dat, Domnul a luat, precum I s-a 
părut Domnului, aşa a făcut! Fie numele Domnului 
binecuvântat de acum şi până în veac! 

Şi n-a trecut decât puțin şi a venit cel de la asini: 

— Stăpâne, doamne, din părțile Damascului au 
venit sirienii şi au prins slugile tale şi cu tot cu asine 
le-au trecut în țara lor. 

Şi acolo erau 500 de perechi de asine, fiindcă în 
țările calde cămila şi asinul sunt cele mai căutate 

animale, care pot răbda de sete şi trăiesc cu puțină 
hrană. Şi a zis lov acelaşi cuvânt: 

— Nu-i nimica, fiule! Domnul a dat, Domnul a luat, 
precum I s-a părut Domnului aşa a făcut! Fie numele 
Domnului binecuvântat de acum şi până în veac! 

Și n-a zis nici un cuvânt, că i-a luat într-un ceas 
toată averea. La urmă a venit al cincilea. Acesta i-a 
rupt inima, dar tot n-a îndrăznit să zică cuvânt de rău 
împotriva lui Dumnezeu. El avea şapte feciori şi trei 
fete. Şi ei, văzând pe tatăl lor că face milostenie 
veşnic la atâtea mii de săraci, au început să facă la 
fel ca tatăl lor. Făceau praznic în fiecare sâmbătă. Și 
sâmbăta asta făcea cel mai mic; apoi celălalt, până 
ajungea la cel mai mare şi apoi fetele. Și tocmai 
acum erau la un praznic mare în acea sâmbătă; mulți 
oameni erau chemați la masă şi ei slujeau la masa 
celor necăjiţi acolo. 

Satana, având îngăduința lui Dumnezeu, s-a dus 
şi a scuturat casa — clădirea, palatul unde erau -— şi i-a 
omorât pe toţi; şi pe cei de la masă şi pe feciorii lui 
Iov. N-a rămas decât unul, care a venit la lov şi a zis: 

— Stăpâne, doamne, iată feciorii tăi şi fetele tale 
crau la casa celui mai mare, la un praznic, şi s-a 
cutremurat casa din temelii şi i-a omorât pe toți, şi 
am scăpat eu din întâmplare — că aşa, prin iconomie 
dumnezeiască, numai unul scăpa — și am venit să-ți 
spun. 

Şi lov, când a văzut că Dumnezeu i-a luat şi 
feciorii, fiind acolo în fața casei lui, a apucat 
veşmintele de sus de la gât — că-n Orient hainele-s 
până jos la pământ, aşa poartă bărbații, cum purtăm 
noi, călugării — şi şi-a rupt haina sa până jos. S-a 
dezbrăcat şi s-a aruncat cu fața la pământ şi a filoso- 
fat pentru moarte, şi a zis: 

— Nu-i nimica, fiule, gol arn ieşit din pântecele 
maicii mele, gol mă voi duce în groapă. Nimic n-am 
adus în lumea aceasta, arătat este că nimic nu pot 
scoate. Domnul a dat, Domnul a luat, precum I s-a 
părut Domnului aşa a făcut! Fie numele Domnului 
binecuvântat de acum şi până în veac! 

Şi întru toate ce i s-au întâmplat lui lov, n-a zis 
un cuvânt de rău împotriva Ziditorului său. Atât de 
tare se temea lov de Dumnezeu. 

Atunci satana, văzând că nu l-a biruit, că i-a luat 
totul, s-a dus iar la Dumnezeu. Fost-a întru una din 
zile şi au venit îngerii Domnului şi iată a venit şi 
satana înaintea Sa. Şi iar îl întreabă: 

— De unde vii tu? 

— Doamne, cutreierat-am pământul și toate cele 
de sub cer şi iată sunt de față! 

Şi l-a întrebat Dumnezeu a doua oară: 

— Dar ai fost pe la robul meu, Iov? 

— Da, Doamne, am fost şi i-am făcut câte am 
vrut eu! 

— Ei! A zis ceva împotriva Mea? 

— Nu, Doamne; dar am să-Ţi spun ceva. Cer un 
război mai mare contra lui Iov. 

— Ce vrei, mă? 

— Piele pentru piele. 

— Ce vrei să spui? 

— Da. l-am luat toată averea şi copiii, dar el este 
sănătos şi soția lui a rămas sănătoasă. Însă dă-mi 
voie să mă ating de carnea lui şi de oasele lui şi, să 
vedem, nu te va blestema în față? 

Adică a cerut să-i dea boală grea. Ce zice? Omul 
a rămas sănătos, măcar cu zilele. 

— Du-te, i-a zis Dumnezeu, dar de sufletul lui să 
nu te atingi! 

Ai văzut ce este mai scump la om? Sufletul. „De 
sufletul lui să nu te atingi”. Că sufletul este mai 
scump decât tot ce există în lumea asta. El este 
mai scump decât toate. De aceea îi atâta luptă pentru 
mântuirea sufletului. 

Și a venit satana, cu voia lui Dumnezeu, cu 
îngăduința Lui, şi l-a lovit pe Iov, din talpa picio- 
rului până-n creştet, cu lepră. Boală care n-aţi văzut, 
ferească Dumnezeu, crapă carnea omului şi se face 
albă ca zăpada şi curge sânge şi face viermi; 
pătrunde până la os şi n-are leac în veacul veacului. 
Numai Mântuitorul a vindecat leproşi, cum ați auzit. 

Atunci lov, când s-a văzut lepros din creştet 
până-n talpă, a căzut la pământ de durere; şi era nişte 
gunoi înaintea casei lui şi el zăcea în gunoi. Şi, 
fiindcă rănile îl usturau şi viermii îi provocau 
mâncărime, a găsit un ciob de oală, un hârb, şi cu 
hârbul acela scotea viermii din răni. 

Şi n-a fost bătaia lui Iov o zi, o lună sau un an. 
N-aţi citit Hronograful lui Chedrinos şi alte cărți? 
Şapte ani şi jumătate l-au mâncat viermii de viu pe 
lov! Aşa a răbdat. Şi nu zicea nimic şi răbda; un 
schelet în gunoi mâncat de toate jivinele. 

Iar soția lui, rămânând sănătoasă, că pe ea n-a 
lovit-o, că era mai slabă în credință, se ducea cu 
traista prin sat la cerut şi îi aducea câte ceva de 
hrană. Singurul ajutor îi era soția lui, singura 
mângâiere, ca să nu moară de foame. 

Văzând diavolul că nu l-a biruit pe Iov, a 
încercat prin femeie, cum zice dumnezeiescul loan 
Gură de Aur: „Când a văzut că pe stâlpul cel de 
diamant al credinței, pe Iov, nu-l biruieşte, la arma 
cea veche a alergat”. La care? La femeie, cu care 
biruise în rai pe Adam. Ştia că femeia e mai slabă. 

Și femeia, când l-a văzut că-l mănâncă viermii, 
un an, doi, trei, şi toată lumea spunea că-i blestemat 
de Dumnezeu, că l-a uitat Dumnezeu şi a făcut multe 
rele înaintea Domnului — că aşa judecă oamenii, că 
judecățile lor nu-s ca ale lui Dumnezeu —, atunci 
femeia a început să creadă, şi vine la el şi-i spune: 

— Măi, omule; iată ce ţi-a făcut ție Dumnezeul 
tău. Tot ai spus că Dumnezeu ți-ajută, că Dumnezeu 
îi drept. lată acum te mănâncă viermii de viu în 
gunoi, ţi-a luat toată averea şi copiii de atâția ani şi 
tu nu zici nici un cuvânt de hulă împotriva Lui şi nu-ți 
pierzi răbdarea! 

Atât se temea Iov de Dumnezeu. 

— Ce este, femeie? 

— Zi un cuvânt de hulă împotriva lui Dumnezeu; 
ocărăşte-L de ce te-a necăjit aşa, şi vei muri! 

Ai auzit acest tovarăş de viață, cum s-a făcut 
unealta satanei în vremea necazului bărbatului său? 
Iar lov îi spunea cu blândeţe, că vedea că diavolul 
vorbeşte prin gura ei: 

— Femeie hăi, femeie! Ca o nebună vorbeşti şi ca 
o fără de minte. Nu sunt eu lov care eram ca 
împărații de bogat şi cinstit în lume? Nu-ţi aduci 
aminte ce cinste am avut noi pe pământ şi câtă avere 
şi câte slugi aveam? Apoi, cum am primit cele bune 
din mâna Domnului, să nu primim şi cele rele? 

Auzi om care se teme de Dumnezeu, când dă de 
necaz? Da! „Dumnezeu m-a ajutat atâta vreme; 
trebuie să rabd acum, ca mulțumire lui Dumnezeu că 
m-a ajutat altă dată”. Și a văzut diavolul că nu-l 
poate birui. Atunci au venit la el trei prieteni: 
Bildad, Tofar şi Elifaz Ameneul. Aceştia erau ca 
nişte împărați de bogaţi, boieri mari din alte ţări, 
care cumpărau mii de vite de la Iov, miei şi lână. 

Când au venit, au întrebat: 

— Unde-s curţile lui lov? Unde este Iov? 

Iar oamenii le arătau: 

— Uite colo în gunoiul acela un schelet; îl 
mănâncă viermii. 

Barba lui era până la pământ şi părul încâlcit de 
gunoaie. Ei auziseră de bătaia lui Iov, dar nu credeau 
că-i chiar aşa. Şi au venit din altă ţară. Când au venit 
la Iov, cum îl ştiau ce om cinstit era, ce palate şi ce 
slugi avea, au stat acei trei prieteni lângă lov şapte 
zile şi şapte nopți şi n-a putut vorbi unul. Numai se 
uitau la el. Şi gândeau ce va fi asta? Ce fel de bătaie 
a lui Dumnezeu este asta? Şi la şapte zile a deschis 
cuvântul Elifaz Ameneul şi, în loc să-l mângâie pe 
lov în rănile şi în durerea lui, în loc să-l îmbărbă- 
teze, că erau prieteni de altădată, a început să-l 
rănească cu cuvântul: 

— lov, mi se pare că te-a retezat Dumnezeu pe 
tine ca pe un copac tomnatic, care nu face roadă. De 
ce-ai ajuns tu aşa? Ai oprit plata văduvelor şi 
simbria lucrătorilor! Ai fost nemilostiv şi aspru! Ai 
fost mândru! Ai uitat de Dumnezeu! Ai făcut 
fărădelegi înaintea Lui! 

Şi aşa mereu l-a mustrat. La fel şi al doilea 
prieten şi al treilea. Şi a venit al patrulea, unul Elihu. 
Acesta a vorbit puțin mai drept, că se temea: „Măi, 
nu cumva să fie o certare a Domnului pe drept şi mă 
tem să vorbesc pe omul acesta”. Iar lov a început a 
le spune lor cu blândeţe: 

— Dragii mei, prietenii mei, spre dosadă ați venit 
aici şi spre rană mie. Mai bine ziceam eu gropii, 
„mama mea”, şi viermilor, „voi sunteţi frații şi 
surorile mele”, decât să vină prietenii mei şi să mă 
rănească cu cuvinte, adică mai bine mă mângâiam 

cu viermii şi cu gândul la groapă, la mormânt, decât 
să aud din gura voastră acestea. 

Şi le-a spus: „Voi mă învinuiți că am oprit plata 
slugilor şi că am făcut nedreptate. Eu nu mă laud, 
dar adevărul voi vorbi. Eu am fost tatăl sărmanilor şi 
maica văduvelor, eu am fost ochiul orbilor şi urechea 
surzilor şi piciorul şchiopilor şi mâna ciungilor. Tun- 
sura mieilor mei a încălzit umerii săracilor; că lâna 
de pe şapte mii de oi toată o dădeam pentru îmbră- 
căminte la săraci. Uşa mea nu s-a închis la tot străinul 
şi toată averea mea am socotit cu putere s-o împart 
la cei necăjiţi. Deci nu-i adevărat ce vorbiţi voi. Ade- 
vărat că mâna Domnului mă ceartă pentru păcatele 
mele, dar ceea ce mă învinuiți voi nu este adevărat”. 

Văzând Dumnezeu răbdarea lui Iov, după ce-au 
plecat cei trei prieteni şi Elihu s-a dat puțin în lături, 
a apărut Dumnezeu în nori şi în vifor deasupra lui. 
Iov zăcea acolo de şapte ani jumătate, numai oasele 
şi inima rămăsese — căci carnea lui era mâncată de 
viermi. Şi când a venit Ziditorul cerului şi al 
pământului, lov era acum rănit şi de prietenii lui 
ocărât şi defăimat şi de soţia lui şi de toți. Deodată 
aude glasul lui Dumnezeu din nori: 

— Iov, scoală-te ca un bărbat, ia veşmântul tău — 
că i-a trimis un veșmânt din cel mai alb ca zăpada —, 
încinge-te şi să stăm de vorbă amândoi! 

Cine a zis scoală-te? Acel ce va scula toți morții 
la judecată într-o clipeală de vreme! S-a sculat ca 
fulgerul lov, sănătos ca la 30 de ani şi frumos şi 
vesel, s-a îmbrăcat cu veşmântul dat de Dumnezeu. 
Şi a spus Dumnezeu către el: 

— lov, unde erai tu când am întemeiat pământul? 
Spune-mi Mie care-i lățimea cea de sub cer? În ce 
loc locuieşte întunericul şi ce loc are lumina? Unde 

erai tu când am măsurat Eu munții cu aşezământul 
cunoștinței, văile cu cumpăna şi dealurile; când am 
pus mării hotar nisipul şi am îngrădit marea cu nisip 
şi l-am spus: până aici să stai şi întru tine să se 
sfărâme valurile tale? 

Eu am întins crivățul pe uscat. Eu am făcut 
cuvântători pe pământ. Eu am măsurat greutatea 
vânturilor. Eu am însemnat calea fulgerelor sub cer. 
Eu am rânduit naşterile fiarelor din codri, naşterea 
dobitoacelor pământului şi a oamenilor. Eu am făcut 
orionul şi rarița cea de miazănoapte şi am împodobit 
cerul cu stele, cu soare şi lună şi lumină am dăruit 
zidirii Mele. Spune-Mi: unde erai tu atunci? 

Eu pe tine, lov, te-am turnat ca laptele în pân- 
tecele maicii tale, te-am închegat ca brânza, te-am 
țesut ca pânza, ţi-am făcut inimă şi oase şi te-am 
făcut făptura Mea în pântecele maicii tale şi Eu am 
zidit inima ta şi am ştiut că nu-ți vei pierde răbdarea. 
Eu am întemeiat inima ta întru tine şi credința şi 
răbdarea ta. 

Şi acum, lov, fiindcă ai aşteptat cu răbdare 
venirea Mea şi n-ai zis vreun cuvânt rău în atâtea 
scârbe şi necazuri şi boli, iată, Eu îți dăruiesc ție de 
acum înainte 140 de ani de viaţă, şi vor fi averile 
tale îndoite. În loc de şapte mii de oi, paisprezece 
mii de oi; în loc de trei mii de cămile, şase mii de 
cămile, şi celelalte la fel. Şi vei ajunge să trăieşti 
până la al cincilea şi al şaselea strănepot şi vei 
adormi plin de zile şi vei veni la Mine să te veseleşti 
cu Mine în veci. 

Atunci s-a făcut nevăzut Dumnezeu. Și soția lui, 
când a venit de unde era dusă, l-a găsit sănătos şi 
vesel foarte. Și a plouat Dumnezeu în curtea lui lov 
trei zile şi trei nopţi cu galbeni de aur, cum spune în 
tradiție. A luat Iov moşii şi vite. 

Soția lui a stat cu faţa la pământ trei zile şi trei 
nopți, cerând iertare de la el. Şi i-a zis Dumnezeu lui 
lov: „lartă pe soția ta, că nu-i vinovată ea, ci 
diavolul care a ispitit-o!” Şi a iertat-o el şi a luat-o, 
şi a născut iar şapte feciori şi trei fete şi nu era fru- 
museţe sub cer asemenea feciorilor şi fetelor lui Iov. 
Nu se găseau mai frumoşi copii ca aceia pe pământ. 

Şi au fost zilele lui Iov după bătaia aceea, cum s-a 
spus, o sută patruzeci de ani, şi a adormit plin de zile 
şi s-a dus la Ziditorul său, la veselia cea veşnică. 

Ați auzit ce a făcut la Iov frica lui Dumnezeu? 
Dacă a avut frica lui Dumnezeu, nici când era bogat 
nu s-a mândrit, n-a fost aspru şi nemilostiv; nici 
când i-a luat Dumnezeu averea, n-a zis un cuvânt 
împotriva lui Dumnezeu. 

lată om cu frica lui Dumnezeu, care aducea 
jertfă un bou în fiecare seară, ca nici copiii lui să nu 
fi greşit lui Dumnezeu cu gândul. Aţi auzit om cu 
frică de Dumnezeu, cum l-a încununat Dumnezeu? 
Prin câte l-a trecut în veacul de acum şi s-a dus să se 
odihnească în sânul lui Avraam, al cărui strănepot 
era. Iată, deci, cum l-a binecuvântat Dumnezeu! 

Frații mei, omul care are frica de Dumnezeu nu 
trebuie să-l păzească nimeni să nu fure, sau să nu fie 
curvar, sau beţiv, sau hoţ, sau să nu facă rău. Cel ce 
are frica lui Dumnezeu şi ziua şi noaptea pururea 
veghează asupra lui: să nu gândesc ceva rău asupra 
omului, să nu vorbesc ceva rău că-i păcat, să nu fac 
ceva rău că-i păcat! Cine are frica lui Dumnezeu, 
acela se face santinelă întregii înțelepciuni, îşi 
păzeşte sufletul şi mintea sa de gânduri rele, limba 
sa de cuvinte rele şi toată aşezarea sa de a lucra 
împotriva lui Dumnezeu. 


O ISTORIOARĂ 
CU FRICA DE DUMNEZEU 


Îmi aduc aminte de un filosof, care a venit la 
Socrate, alt filosof. Şi acela avea o femeie foarte 
talentată. Şi a început să spună: „Domnule, am o 
femeie aşa de frumoasă!” Celălalt era la o masă cu 
un creion în mână şi hârtie şi a tras un zero. „Femeia 
mea-i de neam mare; taică-său a fost ministru”. 
Celălalt a mai tras un zero. 

„Femeia mea îi sănătoasă ca oul, n-a fost 
bolnavă şi nu-i bolnavă”. Acela a mai tras un zero. 
„Femeia mea îi foarte învățată”. Acela a mai tras un 
zero. „Femeia mea ştie să lucreze lucruri de menaj, 
să facă prăjituri de tot neamul, bucate la mese mari”. 
Acela a mai tras un zero. „Femeia mea ştie să coase 
broderii artistice, coase flori, împleteşte, face flanele 
cu maşina sau cu mâna. Uite câte talente are femeia 
mea!” Acela a mai tras un zero. 

La urmă a adăugat: „Femeia mea are frica lui 
Dumnezeu şi este credincioasă!” Acela a pus un unu 
înainte, pusese şase zerouri. Unu urmat de şase 
zerouri face un milion. Şi a spus: „Ia, acum i-am dat 
valoare femeii tale. Nu când ai spus că-i frumoasă şi 
învățată şi sănătoasă şi ştie multe să facă, pentru că 
dacă îi lipsea frica lui Dumnezeu, toate erau la dânsa 
cpal cu zero, nule, nimic!” 

Aşa se întâmplă şi cu bărbatul, ca şi cu femeia 
accea Şi cu orice om. Poate să aibă toate talentele, 
poate să ştie toate meseriile din lume, poate să 
cunoască toate ştiinţele lumii, dacă îi lipseşte frica 
lui Dumnezeu, îi lipseşte şcoala înțelepciunii şi omul 
acesta nu-i bun de nimic. 


ALTĂ ISTORIOARĂ DESPRE 
FRICA DE DUMNEZEU 


Era un om deprins să fure, măcar de-ar fi fost 
sărac. Da de unde! Era om gospodar, avea femeie 
bună, credincioasă şi copii, avea boi, avea oi, cai, 
porci, vite, păsări, pământ, livezi, vii, dar a fost 
crescut rău la părinții lui, că nu era sătul până nu 
mânca ceva de furat. Omul acesta de multe ori avea 
discuţii cu soția lui. Soția lui bună îi spunea: 

— Măi, omule, ulciorul nu merge de multe ori la 
apă. Căci îi ruşine în sat, dacă te-o prinde pe tine că 
furi; toți or să te judece pe tine de ce ai furat, că ai 
tot ce-ţi trebuie. De ce furi, mă? 

— Femeie, eu nu pot. Până n-oi mai lua eu de la 
cutare boier, de la cutare om, de la cutare proprietar! 

Odată era în luna lui iulie, luna era plină pe cer 
şi era senin ca ziua. El venise din țarină şi a văzut 
lanurile pline de clăi de grâu, jumătăți de grâu, cum 
se cheamă în alte părți. Ce s-a gândit el? „Ce bine ar 
fi să aduc eu o căruţă de grâu din acesta la mine”, că 
era grâu frumos. A venit acasă, a pregătit căruța şi 
caii, drugul de legat snopii; a pus nişte fân pentru cai 
şi iarbă verde în căruță şi-n puterea nopții, când 
doarme şi pasărea — cum zice țăranul —, a luat o 
copiliță numai de trei-patru ani cu el. Copilei îi 
plăcea să meargă cu tată-său cu căruța totdeauna. 

— Tătăică, mă iei cu căruța? 

— Te iau! 

Dar mă-sa a zis: 

— Stăi acasă! 

— Nu! şi a început a plânge copila. 

— Dă-i drumul! Copila vrea să audă cum merg 
caii, s-o plimbe tată-său cu căruța. 

Dar a fost o pronie dumnezeiască aceasta şi 
purtare de grijă a lui Dumnezeu. A venit omul acela 
la furat snopi în țarină. Un lan de grâu era lângă o 
pădure mare şi un drum de țarină pe marginea 
pădurii. El a tras caii cu oiştea pe unde trebuia să 
iasă de pe lan, a luat din gură la cai zăbala şi le-a dat 
să mănânce. 

Copiliţa a rămas la căruță. Era lună, senin şi se 
vedea bine la mare distanță. Şi s-a dus pe lan omul 
ăsta, de meserie hoț din copilărie, şi a început să se 
uite în toate părțile: şi la stânga şi la dreapta şi 
înainte şi înapoi. Se uita aşa. De ce se uita? Ca nu 
cumva să fie vreun paznic pe lan. Dar tot el îşi zicea: 
„Chiar dacă ar fi, acum doarme într-o claie, că acu-i 
puterea nopții”. În acest timp copilița se uita de la 
căruță cum taică-său se uită în toate părțile, şi încolo 
şi încolo şi se minuna ea în mintea ei — copii naivi — 
de ce se uită taică-său aşa? 

După ce s-a încredinţat el că nu este nimeni şi 
nu-l vede nimeni, a luat câțiva snopi de grâu şi a 
venit la căruță. Copiliţa, prin care a vorbit Duhul 
Sfânt, întreabă pe taică-său: 

— Tătăică, mata ai uitat ceva! 

— Dragul tatei, dar ce-am uitat? 

— Mata ai uitat ceva! Te-ai uitat în toate părțile, 
dar ai uitat să te uiţi şi în sus! 

— Cum ai zis? 

— Mata în sus de ce nu te-ai uitat? 

Dar copila n-a zis ca să-l mustre pe tatăl ei. Ea a 
crezut că poate aşa-i bine, dacă se uită în toate părțile, 
să se uite şi în sus. Dar l-a costat pe om foarte mult. 

— Cum, cum ai zis? 

- Tătăică, eu am crezut că trebuie să te uiţi şi în 
sus! 

Şi atâta l-a certat frica lui Dumnezeu pe om, că a 
luat snopii, i-a dus înapoi şi a făcut claia; a venit, a 
întors caii, a pus zăbală la cai, a pus copilița în 
căruță şi cu căruța goală s-a întors acasă. Când vine 
acasă, femeia ştia că nu vine niciodată cu golul. Ori 
fura bostani, ori popuşoi, ori grâu, ori altceva, el 
venea încărcat. Il vede, de data asta mai erau două- 
trei ceasuri pân-la ziuă, că vine cu golul: 

— Măi, omule, dar ce ai pățit? Ce-ai pățit? 

~ Femeie, câte zile voi avea nu mai fur! 

— Ce-ai păţit? Bine ţi-a făcut! Te-a prins! — ea 
credea că l-a prins. Ţi-am spus eu ție. Aşa gospodar 
la furat! 

— Măi femeie, nu m-a prins nimeni. 

— Nu cred. Te-a prins! De ce-ai venit cu golul? 

— Nu mai fur câte zile oi avea! 

— Dar ce-ai pățit? 

El arată copiliţa şi zice: 

— Din cauza copilei. 

— Dar ce ţi-a făcut copila? 

— Din cauza ei nu mai fur în veacul veacului. 
Căci a vorbit Duhul Sfânt prin gura ei. 

— Dar ce-a zis copila? 

— Eu m-am dus pe lan — cum îi obiceiul meu —, 
şi-nainte de a începe a căra snopii mă uitam: în 
stânga, în dreapta, încoace-ncolo. Copiliţa mă vedea 
de la căruță şi când am venit m-a întrebat: „Tătăică, 
mata ai uitat ceva; ai uitat să te uiţi şi în sus”. 

Atunci m-am gândit cât sunt eu de nebun. 
Dumnezeu îmi vorbeşte prin gura copilei, că trebuia 
să mă uit mai întâi în sus; că dacă mă uitam în sus, 
nu mai era nevoie să mă uit la dreapta, la stânga, sau 
înainte, că de ochiul cel de sus nimeni nu se poate 
păzi. Ochii lui Dumnezeu — cum spune Solomon — 

sunt de milioane de ori mai luminoşi decât soarele şi 
nu este loc unde nu cercetează atotştiința lui 
Dumnezeu. Cum zice şi Apostolul: Știința lui 
Dumnezeu străbate până la despărțirea duhului de a 
sufletului, nu numai până la despărțirea trupului de a 
sufletului”. 

Omul este icoana Preasfintei Treimi. El are 
minte, cuvânt şi duh. Duhul cel în chip de raze de 
lumină, care-i în inimă, cu acesta omul îi mai mare 
decât îngerii; că îngerii nu s-au făcut după chipul şi 
asemănarea lui Dumnezeu, ci numai omul. Omul 
este icoană vie a Sfintei Treimi pe pământ, are 
minte, cuvânt şi duh. Mintea este chipul Tatălui, 
cuvântul este chipul lui Hristos, iar duhul cel de 
viață făcător este chip al Duhului Sfânt. 

Acest duh de viață nu-i duhul cu care vorbim, 
acesta este sluga minții şi are altfel de cuvânt. Iar 
acela este un dor gânditor, stă între minte şi între 
cuvânt şi circumscrie — are în sine — şi pe minte şi 
cuvânt, după Sfântul Grigorie Palama, preaîndum- 
nezeitul la minte. Deci până acolo străbate ştiinţa lui 
Dumnezeu, până la despărțirea duhului de a 
sufletului şi nimeni nu poate să se ascundă cu vreun 
gând de la atotştiinţa Ziditorului. 

Acest Duh Sfânt l-a cercetat pe acest om cu frica 
lui Dumnezeu şi s-a gândit: „De acum înainte nu voi 
mai fura în veci, cât voi trăi. Ba, am să mă duc să 
mă mărturisesc şi să-mi fac canonul pentru câte am 
făcut în viață, că dacă mă mai duc la furat trebuie 
mai întâi să mă uit în sus. Şi dacă mă uit în sus mi-e 
destul atât, ca să nu mai pot fura în vecii vecilor, că 
de ochiul cel de sus nimeni nu se poate păzi”. 

larăşi vă spun: începutul înțelepciunii este 
frica Domnului. Ea este temelia tuturor faptelor 

bune. Înfelepciunea are două capete: primul este 
frica de Dumnezeu şi cel mai de sus este dragostea 
de Dumnezeu, că toată fapta bună se începe din frica 
lui Dumnezeu şi se termină în dragostea lui 
Dumnezeu, care este legătura desăvârşirii şi cea mai 
înaltă faptă bună. 

Dumnezeu cel închinat în Treime, Părintele, 
Cuvântul şi Duhul Sfânt, Treimea cea de o fiinţă şi 
nedespărțită şi Preacurata Lui Maică şi toți sfinții să 
ne fie în ajutor, să nu uităm frica lui Dumnezeu şi să 
păzim poruncile Lui. Amin. 


SFATURI DESPRE 
FRICA DE DUMNEZEU 


Frica de Dumnezeu nu te lasă să mănânci mult. 
Frica de Dumnezeu nu te lasă să mănânci de frupt în 
zilele oprite. Frica de Dumnezeu nu te lasă să faci 
vreun păcat în posturi sau la zile mari, sau să nu 
păzeşti curăția, care este rânduită şi pentru cei 
căsătoriți. 

Frica de Dumnezeu nu te lasă să înjuri. Frica de 
Dumnezeu nu te lasă să te răzbuni pe cineva. Frica 
de Dumnezeu nu te lasă când ai văzut omul sărac, 
să-l laşi, să nu-l ajuţi. Frica de Dumnezeu îţi aduce 
aminte de moarte, de judecată, de gheenă, de iad, de 
rai, de împărăția cerului, de slava drepţilor. Frica de 
Dumnezeu nu te lasă să vorbeşti de rău, nu te lasă să 
cleveteşti, nu te lasă să spui minciuni. Frica de 
Dumnezeu nu te lasă să te mândreşti, să te trufeşti. 

Frica de Dumnezeu nu te lasă să ai zavistie. 
Frica de Dumnezeu nu te lasă să ai ură pe cineva, 
sau pizmă, sau invidie, sau râvnă rea. Frica de 

Dumnezeu nu te lasă să te răzbuni pe altul, să-i faci 
rău. Frica de Dumnezeu nu te lasă să vorbeşti de rău, 
să cleveteşti, să spui minciuni, să glumeşti, să râzi 
sau să osândeşti pe altul. 

Frica de Dumnezeu nu te lasă să fii iubitor de 
arătare, să ai dorință de a plăcea oamenilor, să ai 
slavă deşartă, să ai fățărnicie, să ai viclenie în tine. 
Frica de Dumnezeu nu te lasă să fii iubitor de sine, 
să trăieşti în nesimţire. Frica de Dumnezeu nu te lasă 
să păcătuieşti nici cu vederea, nici cu auzul, nici cu 
mirosul, nici cu gustul, nici cu pipăirea, nici cu 
închipuirea. Frica de Dumnezeu te păzeşte de uitare, 
de neştiință, de trândăvie, n-am când vă spune tot 
alaiul întunericului. 

Frica de Dumnezeu este aceea care te păzeşte să 
fii sfânt cu trupul şi cu sufletul. Şi aceasta nu-i 
numai la călugări, frica de Dumnezeu deopotrivă 
lucrează şi la creştinii din lume şi la cei afierosiți lui 
Dumnezeu în slujba călugăriei. 

Frica de Dumnezeu pe preot în Sfântul Altar îl 
face serafim. Slujeşte cu frică de Dumnezeu, bagă 
de seamă să nu greşească o ectenie, cu Sfintele 
Taine, cu mâinile, la Sfânta Proscomidie, să nu 
cumva să aibă vreun gând în timpul Liturghiei. 

Frica de Dumnezeu, când ai văzut omul necăjit, 
te duci şi-l ajuţi, te duci şi-l mângâi, te duci şi-l 
sfătuieşti. Intotdeauna frica de Dumnezeu îţi este 
povăţuitorul cel mai bun. Şi de aceea toți Sfinţii 
Părinţi laudă frica de Dumnezeu. 

Deci cel mai înţelept om din lume este acela 
care se teme de Dumnezeu. Ai auzit ce spune 
Psalmistul: Fericit bărbatul, care se teme de 
Domnul, că întru poruncile Lui va voi foarte. 


DESPRE PAZA MINȚII 


(sfaturi date unor studenţi teologi) 


Fiindcă a fost vorba, să vorbim ceva despre paza 
minții. Eu, păcătosul, când încep să vorbesc de 
rugăciunea minţii sau de paza minții, mi-i ruşine şi 
mi-i greu să vorbesc, că vorbesc despre ceea ce nu 
am. Că zic Sfinții Părinți că nimic nu-i mai sărac 
decât mintea aceea care filosofează pentru fapta 
bună, neavând lucrare. Eu sunt acela cu musca pe 
căciulă, că vreau să vorbesc cele ce nu fac şi 
niciodată nu am făcut. 

Dar eu cred că vă vor fi de folos acestea în 
drumul pe care veți merge. Fiindcă viața aceasta este 
o luptă, cum spune la Iov: O luptă şi o ispită este 
viața omului pe pământ şi în această luptă şi ispită, 
în fiecare clipă este nevoie de iscusință. Cum a spus 
şi marele Apostol Pavel: In lupta aceasta grea şi 
mare, aveți nevoie de răbdare şi celelalte. 

Și este prea de nevoie, pentru că vă duceți între 
străini, acolo unde vă duceți, întâlnindu-vă cu 
oameni de altă credință: protestanți şi catolici şi 
cutare... Şi ca ortodox, pentru ca să-ți păzeşti 
sufletul curat, o lucrare mai prezentă şi mai 
puternică decât paza minții nu va fi. 

Paza minţii are atâta legătură cu rugăciunea 
minții, ca şi trupul cu sufletul. De la paza minții 
putem trece imediat la rugăciunea minții. Şi 
totodată, în paza minții intră multe lucrări 
duhovniceşti. 

Sfântul Isihie Sinaitul spune aşa: Nimeni nu va 
scăpa de căpeteniile tartarului — mi-aduc aminte 

din Filocalie — fără de paza minţii, măcar de ar fi 
cât de mare filosof şi cât de mare înțelept în lume. 

Ce este paza minţii, după învățătura Sfinților 
Părinți? Este o lucrare prezentă, foarte uşoară şi n-are 
nevoie de mare osteneală, decât numai de frica lui 
Dumnezeu. Ea se naşte chiar din frica lui Dumnezeu! 
lar frica de Dumnezeu se naşte din credința în 
Dumnezeu. Că dumnezeiescul Părinte Maxim spune: 
Cel ce crede, se teme. Eu nu am nici o pricină să 
mă tem de cineva, dacă nu cred că-i de faţă. Iar când 
cred că Dumnezeu este de față, mă tem! 

Deci, iată cum din credinţa în Dumnezgu se 
naște frica de Dumnezeu. Iar din frica de 
Dumnezeu se naşte trezvia atenţiei, sau paza minții, 
sau ferirea minţii de la păcat, sau privegherea minții. 
Când auzim la Sfinții Părinți: paza minții, trezvia 
atenției, liniştea minții, ferirea minții, privegherea 
minții sau toate acelea, este același lucru. Este aşa 
cum am zice: pâine, bucată de pâine, felie de pâine; 
dar tot de pâine este vorba, numai sub alte cuvinte. 

Paza minții, după învățătura Sfinţilor Părinți, 
constă în aceasta: în a ne trezi cu mintea, în a ne 
împotrivi păcatului cu mintea şi în a chema pe 
„Doamne Lisuse...”, prin rugăciunea minţii. 

Vezi câtă legătură are rugăciunea minții cu paza 
minţii? Că nu-i de-ajuns să mă trezesc eu: „Ce fac 
cu acum este bun? Ce gândesc eu acum este bun? 
Ce intenționez eu acum este bun? Ce cuget eu acum 
este bun?” Sau: „Ce alegere fac eu asupra acestui 
cuget este bună?” N-ajunge atât! Ci îndată mi-a dat 
putere  Preasfântul Dumnezeu să-mi  stăpânesc 
pornirile prin volnicia de sine sau de sine stăpânirea. 
Nu vezi ce spune în Psaltire? Doamne, căci cu arma 
Iunceivoiri ne-ai încununat pe noi. 

Îndată ce ne-am trezit, simțim cu mintea dacă se 
apropie un păcat de minte sau un gând rău; că orice 
gând rău este un şarpe gânditor, adică un diavol. Şi 
îndată ce l-am simțit că se apropie, să ne împotrivim; 
cu arma buneivoiri (cu voinţa) ne împotrivim să nu-l 
primim, căci avem această putere. 

Dar puterea noastră este slabă şi tăria noastră 
neputincioasă, cum spune la hirotonie. Și atunci ce-i 
de făcut? Ne trezim, după puterea noastră; să vadă 
Dumnezeu că voința noastră se mişcă spre bine şi ne 
împotrivim păcatului. Şi negreşit să ținem legătura 
cu Domnul, chemându-L prin rugăciunea „Doamne 
lisuse...”. 

Dar nimeni să nu se bazeze pe trezvia sa sau pe 
voința sa, că-i tare împotriva păcatului, că rămâne 
foarte, foarte înşelat! Pentru că, negreşit, voința 
noastră şi trezvia noastră trebuie să fie întărite de 
Domnul nostru lisus Hristos. De aceea ne trezim, 
ne împotrivim cu voia de sine stăpânitoare şi 
chemăm pe „Doamne Lisuse...”. 

Acestea trei stau nedezlipite una de alta. Pentru 
că dacă nu chemăm pe „Doamne lisuse...”, nu 
reuşim să ne despătimim în nici un fel cu mintea. Că 
El ne-a spus în Evanghelie: Rămâneți întru Mine şi 
Eu întru voi, că fără de Mine nu puteți face nimic. 
Clar! Cheamă pe Domnul în ziua necazului şi te va 
izbăvi, cum spune Psalmistul. Sau: Auză-te Domnul 
în ziua necazului şi celelalte. Dacă-L chemăm pe 
Dumnezeu, El ne ajută. 

Aşa şi tu. Şi trezvia noastră-i bună şi voința 
noastră care se împotriveşte răului, dacă este ajutată 
de darul şi puterea lui Dumnezeu. Chemarea 
numelui Domnului să nu înceteze, că zice apostolul: 
Tot cel ce va chema numele Domnului se va mântui. 

Acum mai este şi a patra lucrare: Ne trebuie 
smerenie! Să ne trezim cu mintea, să ne împotrivim 
păcatului cu mintea, să chemăm pe „Doamne 
hsusc...” şi să avem mare smerenie a inimii şi 
cunoştinţă de sine, fiindcă ne luptăm cu demonii cei 
mândri. Da! Că îndată ce se ridică în noi părerea de 
sme, sau îngâmfarea, sau cinstea de sine, îndată ne 
părăseşte Domnul şi ne lasă în propriile noastre 
puteri: „la să vedem ce ai să faci tu fără Mine?” Că 
t a spus oarecând lui Israel: Să nu ieşi la război fără 
Mine! Ştii ce-a pățit când a ieşit la război cu amoreii, 
fără să cheme ajutorul lui Dumnezeu! 

Această îndrăzneală — să zicem aşa —, sau 
scmeție de cuget, sau cutezanţă de sine a omului de 
a sc bizui pe trezvia lui şi pe puterea lui de voinţă, 
este izvorâtă din iubirea de sine. Egoismul! Adică, 
după cum arată dumnezeieştii Părinți, din mama 
tuturor păcatelor, care este iubirea de sine. Că din 
iubirea de sine se naşte şi mândria şi trufia şi 
semeţia şi celelalte. 

Din iubirea de sine se naşte mai întâi: mila de 
sme, cruţarea de sine, îndreptățirea de sine, mulțu- 
mirca de sine, trâmbițarea de sine, lauda de sine, 
plăcerea de sine, părerea de sine. Apoi: închipuirea 
de sine, simțirea de sine „că sunt ceva!”, îngâmfarea 
de sine, cinstea de sine, încrederea în sine, 
re/cmarea pe sine, bizuirea pe sine şi, dacă vreţi să 
vă tâlcuiesc, acestea au o mulțime de ramificații. 

Apoi vine moartea minții şi omorârea sufletului, 
mai înainte de moartea trupului — adică nesimțirea 
inimii —, după care a plâns Sfântul Simeon Noul 
lcolog toată viața, precum am găsit-o la „Scară”. 
Nesimțirea nu numai că omoară sufletul, ci omoară 
mai întâi partea privitoare, adică pe minte; 

nesimţirea este moartea minţii şi omorârea 
sufletului mai înainte de moartea trupului. 

Dacă i-ai omorât ochiul, ai întunecat trupul. Aşa 
şi sufletul, prin minte moare; şi de aici înainte 
diavolul a pus stăpânire peste toate puterile sufle- 
tului. Aceasta se întâmplă când omul are încredere în 
sine şi în puterea lui de trezvie şi când zice: „A! eu 
sunt om înțelept. Ce să mă mai rog, ce să mai stau în 
genunchi, ce să mai chem pe lisus, doar eu ştiu să 
mă păzesc de păcat! Păi eu nu ştiu că-i păcat?” 

Când vede Dumnezeu în sufletul nostru această 
încredere şi rezemare pe sine şi cutezanţă de sine, ne 
lasă în mâna diavolilor. Atunci ispita ne arată cât 
putem, fără darul lui Dumnezeu şi fără mila Lui. De 
aceea, sufletul nostru în toată clipa greşeşte lui 
Dumnezeu. Să aveţi convingerea aceasta că nu 
există clipă când nu mâniem pe Dumnezeu. Şi 
pentru că nu este clipă când nu mâniem pe Dumnezeu, 
nu este clipă când nu avem nevoie de ajutorul Lui. 

Sufletul, negreşit, îndată ce greşeşte cu mintea şi 
cu orice pornire spre păcat, trebuie să alerge cu 
umilință la ajutorul lui Dumnezeu, să ceară milă, 
iertare şi ajutor împotriva ispitei. Că, dacă cutează 
pe deşteptăciunea lui, zicând: „A! eu ştiu multe, eu 
pot multe!”, auzi ce spune Scriptura, la Solomon: 
Cel ce se încrede în sine, va cădea cădere jalnică. 
Pentru ce? Te-ai încrezut în sine; nu mai ai nevoie de 
Dumnezeu! „Pot şi eu ceva!” Și atunci Dumnezeu îţi 
arată ce poți! Că fără de El nu putem nimic. Şi la 
trezvia atenţiei este mare nevoie să simțim în jurul 
nostru ajutorul lui Dumnezeu, de care avem nevoie 
în fiecare clipă. 

În Sfânta Scriptură se spune aşa: Fata 
Babilonului, ticăloasa — şi spune mai departe, cum 

cântăm „La râul Babilonului” —, fericit este care va 
apuca şi va lovi pruncii tăi de piatră (Psalm 136, 8-9). 
lută pe cine fericeşte Duhul Sfânt! Pe cel ce ia fiii 
fetei Babilonului şi-i trânteşte de piatră. 

Tâlcuirea Sfinților Părinți din Filocalie este aşa: 
Fata Babilonului este mintea noastră. Cuvântul 
babilon înseamnă  „amestecare”. Fiindcă mintea 
noastră pururea este amestecată cu gânduri bune şi 
icie, o numeşte „fata Babilonului”, născută din 
amestecare, combinată cu amestecarea. Iar fiii fetei 
Babilonului sunt gândurile minţii, care le naşte ea. 

Și cine-i fericit? Acela care-i treaz cu mintea şi, 
cum vede că s-a născut din minte un copil — un gând 
du „îlia de picioare şi-l dă de piatra Hristos. Cum 
tu a venit un gând rău în minte — înţelegi? —, dă-l de 
piatra Hristos: „Doamne Iisuse Hristoase, Fiul lui 
Dumnezeu, miluieşte-mă pe mine, păcătosul!”. Vine 
un gând de curvie: „Doamne lisuse...”, dă-l de piatră! 
Vme un gând de mânie, dă-l de piatră! Vine un gând 
de trufie: „Doamne lisuse...”; un gând de viclenie: 
„Doamne Lisuse...”;, un gând de zavistie: „Doamne 
lisusc...”. Trânteşte-i de piatră pe pruncii aceştia ai 
„fetei Babilonului” — adică cugetele rele ale minții — 
de când sunt prunci. Adică ucide patimile din tine 
ci sunt mici, că pe urmă este mult mai greu! 

Pc aceşti prunci ai fetei Babilonului îi omoară 
darul şi puterea lui Hristos! Hristos S-a numit în 
Sfânta Scriptură de trei ori piatră: Piatra cea din 
capul unghiului, pe Care n-au băgat-o în seamă 
“ulitorii, Piatra cea nefăcută de mână, Care se taie 
«lin munte, despre care se spune la Daniil; şi Piatra, 
vanca din care a ieşit apă, când a fost lovită de 
Moise, simbolizând coasta lui Hristos din care a ieşit 
"Ange ŞI apă. 

În Hronograful evreiesc am citit viaţa lui Moise, 
tradusă de Isaia Răcăciune, un mare rabin care a trăit 
în secolul trecut. A murit demult! Şi la dânşii se scrie, 
măcar că ar trebui să treacă şi în tradiția ortodoxă, ca 
o teologumenă — ştiţi, nu ca o dogmă —, că Moise, 
când a lovit stânca la Rafidim — am fost acolo la 
Sinai şi am băut apă —, întâi a ieşit sânge, fiindcă a 
lovit-o cu îndoială. 

Pentru îndoiala pe care a avut-o Moise atunci, l-a 
mustrat Dumnezeu şi nu a murit în pământul făgă- 
duinței. El nu a zis: „Ascultă, Israele, din piatra 
aceasta ai să bei apă!”, ci a zis astfel: Au doar din 
piatra aceasta am să vă scot apă? Dumnezeu i-a 
spus imediat: „Moise, de ce nu M-ai preaslăvit 
înaintea fiilor lui Dumnezeu? Au doar din piatra 
asta...?” „De ce n-ai zis: din piatra asta Dumnezeu 
vă va adăpa pe voi?” Apoi Moise, fiind certat de 
Domnul, a lovit a doua oară, zicând: „Ascultă 
Israele! Din piatra asta...!” A lovit şi a ieşit apă. 

Dar este şi-o taină mare aceasta, că întâi a ieşit 
sânge şi apoi apă. Căci şi din coasta lui Hristos a 
ieşit întâi sânge şi apoi apă. lată cum a închipuit 
stânca Rafidim, coasta lui Hristos. 

Acum să revenim la trezvie, ca să nu ne pierdem 
în discuţie, că cuvântul nostru trebuie să tragă către 
mijloc. Noi, dacă ne încredem în sine şi în puterea 
noastră de virtute, de înţelegere şi de filosofie, mai 
întâi mireasma Duhului Sfânt nu mai este cu noi. 

Îndată ce Duhul Sfânt simte o mică licărire a 
mândriei, se fereşte şi-l lasă pe om în propriile sale 
puteri. Şi atunci vedem că am ajuns la cădere. Ori cu 
mintea, ori cu cuvântul, ori cu lucrul, ori — Doamne 
fereşte — cădere care ne desparte prea tare de 
Dumnezeu. lar cine are lucrarea trezviei, trebuie să 

he treaz şi în privința asta. Nu-mi încape mie în 
putere să mă trezesc, ca să mă lupt cu păcatul. Mă 
tezesc, dar Il chem pe „Doamne lisuse...!” 

l.cgca sobornicească a Bisericii aceasta este: să 
in trezesc, să mă împotrivesc, să chem pe „Doamne 
huse...” Asta este lucrarea trezviei atenției. Că 
„lata Babilonului” — adică mintea noastră, de care 
mu amintit mai înainte — naşte mereu prunci. Şi 
naşte prunci răi — gândurile rele! Noi să-i luăm, să-i 
i Antim de piatra Hristos şi să-i sfărâmăm! 

Duhul Sfânt atunci ne fericeşte: Fericit este care 
va apuca şi va lovi pruncii tăi de piatră. In momen- 
tul când un gând rău l-am lovit de piatra Hristos, am 
wis un prunc al fetei Babilonului. Ne fericeşte 
pentru aceasta Duhul Sfânt, că nu am nădăjduit să-l 
uewulem noi, ci l-am dat de piatra Hristos. 

Ai auzit că spune în Scriptură așa: În dimineți 
am ucis pe toți păcătoşii pământului, ca să pierd din 
«elulca Domnului pe toți cei ce lucrează 
firculelegea! Ai auzit când trebuie ucişi păcătoşii — 
adică gândurile rele? In dimineți! Gândurile păcă- 
tonse răsar din minte, ca mai înainte pruncii fetei 
Babilonului care se nasc dintr-însa. Și nu arată 
Scriptura să-i ucidem când ar fi pe la amiază sau 
enma. Ci, când au răsărit, în dimineți ucide pe 
păcătoşii pământului! 

Gândurile păcătoase, cum au răsărit în minte şi 
minginație, trebuie ucise prin rugăciunea lui lisus, ca 
w} merzi din cetatea Domnului — cetatea este sufletul 

pe toți cei ce lucrează fărădelegea. 

Dacă am ucis pe păcătoşii pământului, adică 
pAndurile păcătoase, când răsar din minte, am 
presclut din cetatea Domnului pe toți cei ce lucrează 
la ndelepgca. Că doar prin gândurile pătimaşe vin 


faptele pătimaşe. Că zice dumnezeiescul Părinte 
Maxim: Srăpâneşte-ţi gândurile, o, monahule! Că 
dacă nu-ți vei stăpâni gândurile, îndată vei ajunge 
să nu poți stăpâni lucrurile! 

Tot păcatul de la gânduri vine. Şi atunci, dacă 
ucidem pe păcătoşii din cetatea Domnului în 
dimineți, am curățit cetatea, care este sufletul nostru. 

Sfântul Diadoh al Foticeii zice aşa: „Mintea cea 
iubitoare de Hristos, primele răsăriri ale păcatului nu 
le primeşte”. Cine iubeşte pe Dumnezeu, cum se 
atinge de mintea lui un gând pătimaş, zice: 
„Doamne lisuse...”. Cheamă pe Mântuitorul! Pentru 
că, dacă nu L-ar chema, stă de vorbă cu gândul cel 
pătimaș, se îndulceşte cu el şi, după ce s-a săturat de 
îndulcire, îşi aduce aminte: „Măi, dar gândurile 
acestea sunt păcătoase, trebuie să zic „Doamne 
lisuse...”, că uite, m-au scos din aşezarea cea bună şi 
m-au aruncat în gânduri spurcate”. 

Dumnezeiescul Părinte Efrem Sirul zice aşa: 
Când stai la rugăciune şi primeşti gânduri spurcate, 
ești asemenea unei mirese care curveşte de față cu 
mirele său. S-a logodit cu mirele, şi pe urmă, 
poftim! Stă şi se împreună cu altul de față cu mirele. 
Cât de urâtă este mireasa aceasta mirelui său, când 
vede că ea îl trădează chiar în faţa lui. 

lar Dumnezeu, Care vede toate, vede că noi, în 
vremea rugăciunii, primim gânduri spurcate, şi 
sufletul nostru, în loc să se împreune prin rugăciune 
cu Hristos, se împreună cu diavolii şi curveşte în 
faţa Lui. Şi atunci Apostolul Pavel ne spune: V-am 
logodit pe voi mireasă unui Mire fără de moarte; şi 
lare mi-e frică de voi să nu se poticnească inimile 
voastre, precum a Evei de satana în rai. Clar! Dacă 
ne-am împreunat cu păcatul în faţa lui Dumnezeu, cu 

diavolii ne-am împreunat, nu cu Hristos! Şi atunci, 
Mirele Hristos zice: „lată, mireasa Mea — sufletul 
nostru — s-a împreunat cu diavolii şi i se pare că se 
woagă Mie! Stă la rugăciune şi curveşte cu diavolii!” 
CA tot gândul pătimaş dacă-l primim, suntem ames- 
tecați cu diavolul acelei patimi şi ne duce în gheena. 

Zice şi Sfântul Isihie: În vremea rugăciunii 
minții, se încaieră la luptă trei minți: mintea 
Sfintelor Puteri, mintea drăcească şi mintea 
omului. Mintea omului stă în mijloc şi el are atâta 
putere de stăpânire de sine, încât, toate puterile 
intuncricului dacă ar veni, nu pot să-l clatine. 

De aceea a zis Scriptura: Dumnezeu l-a zidit pe 
om şi l-a lăsat în mâna Sfatului său. lar în ziua 
mdecății ne va cere socoteală. Noi vom zice: „N-am 
putut, Doamne!” „N-ai vrut! Eu te-am înzestrat cu 
putere”. Că nici îngerii nu-l silesc pe om la fapta 
bună şi nici diavolii nu-l pot sili la cele rele. Atâta 
putere a luat satana în rai, când a înşelat pe Eva, să 
clatine puțin puterea cugetătoare a omului, adică să-l 
îmboldească prin gând să facă răul, dar nu să-l 
silească. 

Poate vom zice în ziua judecății: „Doamne, 
thavolul m-a dus la femeia cutare!” Diavolul poate 
sn zică atunci: „Doamne, să-mi aducă martori! Cine 
m a văzut că-l duceam de mână pe om?” „M-a dus 
«havolul la crâşmă”, zice altul. Atunci diavolul răs- 
punde: „Doamne, să-mi arate martori! A văzut cineva 
vicun diavol ducând pe om la crâşmă?” „Doamne, 
m a dus diavolul în cutare loc”. Jar diavolul îi poate 
zwe: „Doamne, el a fost prost şi a fost iubitor de 
"me, iubindu-şi ființa lui şi s-a lăsat biruit de patimi. 
lu s-am dat în gând şi el s-a dus. Şi Sfintele Puteri 
v iu dat în gând să facă bine şi nu a ascultat”. 

Deci mintea omului stă între Sfintele Puteri şi 
cetele diavolești. Şi îndată ce el simte că-l ispitesc 
diavolii din stânga, aleargă la Iisus prin rugăciune şi 
atunci se bucură Sfintele Puteri şi biruința-i de partea 
noastră. lar dacă vom sta de vorbă cu gândurile şi ne 
îndulcim de ele, tot timpul stăm de vorbă cu 
diavolul. De aceea, în Pateric nici nu se mai spune 
patimă, ci: „Cutare s-a luptat cu diavolul curviei, sau 
cu diavolul mâniei, sau cu diavolul leneviei”, că tot 
păcatul este un diavol. 

Sfântul loan Gură de Aur zice: „Mare poftă, 
mare diavol este păcatul”. Şi Sfântul Efrem spune: 
„Câte păcate are omul în minte şi în inimă, atâția 
diavoli are într-însul”. lar Sfântul Marcu Ascetul: 
„Foarte se silesc diavolii să ne înveţe să nu credem 
că avem diavoli în noi”, dar zice: „Câte patimi 
avem, atâția diavoli avem!” 

Fiecare patimă este un diavol. Adică: mândria, 
semeția, slava deşartă, fățărnicia, trufia, viclenia, 
zavistia, pizma, invidia, râvna cea rea, mânia, 
iuțimea, nerăbdarea, nerecunoştința, cârtirea, răpirea, 
nemulțumirea față de binefacerile lui Dumnezeu sau 
ale aproapelui, ţinerea de minte a răului, vorbirea de 
rău, clevetirea, minciuna, gluma, râsul. 

Sau mai departe: iubirea de arătare, dorința de 
răzbunare, slava deșartă, lăudăroşenia, iubirea de 
sine cu tot alaiul ei, şi pot să spun ceasuri întregi şi 
nu termin nici ceea ce mai țin minte din mulțimea 
păcatelor întunericului. 

Şi iată, atâția diavoli avem în noi! Cineva poate 
zice: „A! Dar nu sunt aşa păcătos! Sunt de atâția ani 
în mănăstire, cu muieri n-am trăit, nici n-am ştiut ce-i 
femeia”. Şi noi suntem preacurvari în toată clipa, 
căci cu gândul şi imaginația greşim ziua şi noaptea! 

Pentru ce zice dumnezeiescul părinte Efrem 
Sirul: Nu mă aruncaţi în negrijă, frații mei, pentru 
păcatele cu gândul, că ar fi mici? Nu-s mici! 
Ilristos, Înţelepciunea şi Cuvântul lui Dumnezeu, 
nc-a arătat şi a socotit preacurvie întru poftă de 
lemcie şi ucidere întru ură de frate. Şi acelea se fac 
cu gândul. lată, mă fac ucigaș şi preacurvar în toată 
ziua. Şi apoi, câtă pocăință îmi trebuie? 

Legea Darului, sau a Harului, când a venit, a 
scos păcatul din rădăcină, nu a venit să cosească 
păcatul pe deasupra, cum dăm cu coasa şi rădăcina 
Iămmâne. 

Aşa a fost Legea Veche: să nu fun, să nu desfrâ- 
nezi, să nu ucizi, să nu fii mărturie mincinoasă... 
legea Veche oprea păcatul din lucrare. 

Legea Harului, când vine, scoate păcatul din 
rădăcină, că pofta-i rădăcina păcatului. Să nu 
pofteşti femeia aproapelui... cum spune porunca a 
zecca, că eşti preacurvar. Şi atunci smulgi păcatul 
dm rădăcină! Că de la poftă vine păcatul. Scoate 
buruiana de unde porneşte ea! Şi cu cât Legea 
Ilirului este mai desăvârşită, cu atât trezvia atenției 
ucbuic să dea seamă omului să-şi păzească mintea. 
Că omului i se pare că este curat, dacă n-a făcut 
păcatul cu lucrul. Cea mai mare înşelare este asta! 
(“A tocmai atunci suntem în cel mai greu păcat, adică 
m nesimtire, după Sfântul Maxim. 

Când nu avem simțirea păcatului, suntem în 
cel mai greu păcat; că atunci mintea noastră-i 
om bă, iar nesimțirea este moartea minţii. Mintea 
au simte păcatul și omorârea sufletului, mai înainte 
«de moartea trupului. Și nesimțirea se naşte şi ea tot 
din iubirea de sine. N-am avut timp să vă spun şi 
toate fiicele ei, aşa cât le mai țin minte. 

Nu este clipă şi nu este vreme în care nu mă 
aflu mâniind pe Dumnezeu; să avem încrederea 
aceasta şi să ştim, şi chiar de n-am simțit şi n-am 
ajuns la convingere, să ajungem de-acum. Aşa trebu- 
ie mărturisit. Pentru că am ajuns la convingerea asta 
cu zeci de ani în urmă, că nu există clipă şi mai puțin 
decât aceasta, când nu ne aflăm mâniind pe Dumnezeu. 

Aceasta ştii când o simţi? Când ajunge omul în 
treptele cele mai înalte ale rugăciunii inimii şi când 
vine Duhul Sfânt în inima omului, cu darul lui 
Hristos, atunci abia vede el milioanele de neputinţe, 
care-l robesc simțitor şi gânditor. 

Vezi în camera asta ce curat este? Nu-i praf, nu-s 
gunoaie. Dacă o rază a soarelui ar intra aici şi noi am 
sta deoparte, am vedea milioane de microbi ce se 
învârt şi cât praf este. „la uită-te ce era în camera 
asta!” Dar până ce n-a intrat raza soarelui, nu vedeam. 
Dar dacă am avea nişte aparate speciale care măresc, 
ele ar face şi mai mari corpurile acelea care le 
vedem cu ochiul liber. Aşa este şi cu sufletul nostru. 

Deci, în timpul rugăciunii celei curate, când se 
scaldă inima noastră în lacrimi şi fierbe în clocotul 
plânsului, după ce au trecut momentele acelea, 
atunci o să vezi câte milioane de neputinţe zac în 
mintea şi inima noastră. Şi acestea nu le simțim. 
Petrecem în nesimţire, în somn, în răspândire, în 
învârtoşare, în împietrire. Ni se pare că noi, „slavă 
Domnului, n-am făcut cutare păcat!” Dar noi le 
avem pe toate şi suntem izvorul a tot păcatul şi 
fabrica a toată fărădelegea, în toată clipa. 

De aceea, pentru că în fiecare clipă greşim, în 
fiecare clipă este nevoie de trezvie, de paza minții, 
de rugăciune şi de umilință în fața lui Dumnezeu. Asta 
este ce spunea marele prooroc David: că fărădelegea 

mea eu o cunosc şi păcatul meu înaintea mea este 
pururea. 

Uite un alt caz. Ţi se întâmplă uneori că ştii că 
eşti păcătos şi vrei să te rogi, dar nu ai stare de 
umilință, adică simți o învârtoşare a inimii. Ce 
trebuie să facem atunci? 

Această învârtoşare a inimii în timpul rugăciunii 
se cheamă răceală, secetă sau uscăciune. Şi asta este 
obişnuită la Sfinții Părinți. Eu deja, când mă 
mărturisesc, zic: „Părinte, rugăciunea am făcut-o cu 
mintea îmbrobodită, plină de uitare, plină de 
răspândire, cu secetă, cu uscăciune, cu răceală, cu 
părăsirea darului...”. Răceala vine mai totdeauna 
din uitare. Pricina răcelii sufletului — că eu, 
păcătosul, sufăr în toată clipa de ea — este uitarea. 
Dar uitarea ce este, după Sfinții Părinți? Este primul 
păcat din partea rațională a sufletului. 

Sufletul se împarte în trei părți: partea rațională, 
cea mânioasă şi cea poftitoare, după Sfântul 
Grigorie de Nyssa. Aşa le rânduieşte în Pidalion. El 
canoniseşte exact păcatul după cele trei părți ale 
sufletului. Vezi în canoanele lui din Pidalion. 

Din partea rațională primul păcat este uitarea. 
Apoi neştiința, nedreapta socoteală, nechibzuinţa, 
nemulțumirea pentru binefacerile lui Dumnezeu şi 
ale aproapelui, nediscernământul, credința strâmbă, 
hula, nebunia, eresul şi celelalte. Dar primul pas 
spre răceală, ţine minte, este uitarea. 

Când uităm binefacerile lui Dumnezeu, când 
uităm că Dumnezeu este de față, când uităm 
prezența lui Dumnezeu, cădem în aşa numita 
„acedie”. Acedia este moleşeala sufletului şi a 
minții. Marele Vasile şi alți Sfinți Părinți numesc 
acedia caracatița sufletului. Când s-a lâncezit omul 

şi când zace în acedie, în moleşeală, atunci vin toate 
patimile şi răutățile în sufletul lui. 

Aşa o numeşte şi pe imaginaţie. Aristotel o 
numea simţire de obşte în filosofia lui. Pentru că 
imaginația nu prinde numai un păcat şi nu dă război 
sufletului numai cu unul. Ai citit Paza celor cinci 
simţiri scrisă de Sfântul Nicodim Aghioritul? 

Ei, câte sunt de vorbit! Vezi cum se leagă una de 
alta, vorbind? De cinci ori am citit-o în viaţă, la 
linişte. Straşnică şi sfătuitoare carte. Şi când o 
termini, autorul ei zice: Această puturoasă carte ce 
am scris. Ai văzut câtă smerenie? „Tu te-ai făcut ca 
un amnar şi eu ca o cremene. Ai lovit o dată şi de 
două ori într-o inimă a mea ca de cremene şi au 
izvorât aceste puține scântei”. Cartea aceea toată are 
mare înţelepciune! 

Ai văzut ce spune acolo? Ne arată cum să 
mergem pe drumul acesta. Din cauză că mintea a 
căzut în răceală, datorită uitării, după ce-am uitat noi 
frica lui Dumnezeu, începe omul să-şi permită orice. 
Și prima dată, când omul a uitat de frica lui 
Dumnezeu, începe să-i aducă diavolul tot felul de 
gânduri prin imaginație. 

Imaginaţia, după Sfântul Vasile cel Mare, este 
pod al diavolilor, prin care intră în sufletul omului. 
De aceea trebuie o mare atenție la rugăciune să nu 
ne închipuim nimic, căci prima vamă pe care o întâl- 
neşte mintea înspre inimă este imaginația. Nici o 
faptă rea, nici un diavol, nici o patimă nu trece de la 
minte la simţire decât prin imaginaţie. Că nu poți să 
faci păcatul până nu i-l închipui. N-ai văzut când te 
lupţi cu mintea? Ori apare chipul aceluia care te-a 
supărat şi asupra căruia ai fost pornit. Parcă ţi-l aduce 
aminte şi parcă te-ai răzbuna. „Ei, dacă ar fi aici! Ce 

i-aş drege, ce i-aş face!” Şi aceia sunt diavoli. Dar 
prin imaginație îți dau război. „Măi, dar mi-a zis, 
şi-am să-i zic!” 

Diavolii iau faţa aceluia care te-a supărat şi o 
aduc în suflet prin imaginaţie şi ţi-o arată: „Uite, 
acesta ţi-a zis şi acesta te urăşte!” Apoi vin şi 
minciunile minții, cu presupuneri că acela te urăşte, 
şi acela zice aşa şi acela, cutare. 

Un duhovnic mare spunea: „Nu le crede, părinte, 
că-s minciunile minții şi ai să vezi mai târziu că nici- 
una din câte ţi-a spus mintea nu-i adevărată”. Astea-s 
minciunile minții, pe care le bagă diavolii în suflet 
în vremea ispitei, prin imaginaţie, să-l dărâme. Sunt 
prepusuri, păreri greşite. Prepusuri că cutare îţi zice, că 
cutare are ciudă şi cutare altceva. Şi niciuna nu-i aşa. 

Demonii, când văd că tulbură pe om bănuielile 
acelea, bat război şi cu acestea. Că zice în Psaltire: 
Mulţi sunt acei care bat război cu noi de la înălțime. 
Şi Sfântul Apostol Pavel zice: Lupta noastră nu-i 
impotriva trupului şi a sângelui, ci împotriva 
duhurilor  răutății, domnii puterii văzduhului, a 
duhurilor  răutății răspândite în aer. lată, cu 
căpeteniile văzduhului se luptă biata minte! 

Ce se întâmplă? Un păcat întâi l-ai gândit. Dacă 
s-a învoit mintea la gândire, trece la cugetare. Trece 
la alegere. Imediat îl bagă diavolul în imaginaţie. 
|i-aduce aminte... N-am vorbit noi despre ispitirea 
din opt părți? Ca să vezi şi acolo câtă filosofie este 
la Sfinții Părinți! După ce te-a băgat în imaginaţie, 
t-a băgat idolul şi te-a lovit în minte. Gata! Auzi ce 
spune: Când vei vedea urâciunea pustiirii stând în 
locul cel sfânt, cel ce aude să înțeleagă! 

Sfântul Maxim spune: Urâciunea pustiirii în 
locul cel sfânt este păcatul închipuit în imaginaţie. 

Că locul cel sfânt este inima, pentru că noi suntem 
Biserica Dumnezeului Celui viu, şi Duhul lui 
Dumnezeu locuieşte în inima noastră. Diavolul, dacă 
a reuşit să bage idolul prin imaginație în minte, de 
aici îl bagă în inimă! Apoi, în inima şi în mintea ta, 
numai fața aceea o ai, ori care te-a supărat, ori care o 
iubeşti cu patimă! După ce ţi-a băgat idolul, îți dai 
seama: „Da! Eram treaz mai înainte de prima 
momeală” — că aicea trebuie să vorbim de cele două- 
sprezece trepte ale păcatului. Dacă eram treaz la 
prima momeală, imediat ziceam: „Doamne Iisuse...” 
şi cu trezvia atenției idolul nu intra. 

Dacă n-am fost atent, a intrat idolul: cutare fată, 
cutare femeie cu care ne-am întâlnit, sau bani sau 
slavă, ori de ce nuanţă ar veni. L-a băgat în inimă 
prin închipuire. Acesta-i idolul, asta-i „,urâciunea 
pustiirii în locul cel sfânt”. Şi dacă era trezvia 
atenției, nu intra. Îl dădea jos de la început. A venit? 
„Doamne lisuse...!” Îl izbeşti de piatra Hristos. Şi 
ştii ce se obişnuieşte mintea cu acest nevăzut război? 
Precum scrie în „Războiul nevăzut”. 

Ai văzut că mintea acelui ce este treaz, care are 
trezvia atenției, nu numai că nu se teme de năvălinile 
astea. Ştii ce face? Anume le cheamă. Le dă drumul 
oleacă, apoi cu rugăciunea îl cheamă pe „Doamne 
Iisuse...” în în ajutor. Precum face pisica cu şoarecul. Îl 
prinde şi apoi îi dă drumul, şi aşa se joacă cu el. Dar 
această lucrare este pentru cei sporiți. 

Aşa face mintea trezvitorului cu păcatul. Îi dă 
drumul să intre oleacă înăuntru; şi numai ce-l vede 
că trece în imaginaţie şi începe a-i tulbura firea. „A! 
Mi-ai venit? «Doamne lisuse)y...”. Şi-l mai cheamă o 
dată la luptă: „Mai vină, măi, şi mai intră!” Şi el mai 
vine. Şi iar îl izbeşte de piatră cu „Doamne lisuse...”. 

Ştii ce zice apoi diavolul? „Aista nu-i prost! Mă 
cheamă întâi şi-mi dă drumul şi apoi mă arde cu 
Ilristos. Stăi, că acum îi treaz cu mintea. Vin mai 
târziu, când îl stăpâneşte uitarea”. Şi când îl mai 
cheamă, nu mai vine. Nu uită el să ne ispitească. 
„Acum nu vin, că-i treaz cu mintea şi mă arde cu 
«Doamne lisuse...». Dă-i pace. Când va dormita el 
cu mintea şi n-o să fie stăpân pe simțuri, atunci vin! 
(Când este răspândit cu mintea, atunci îi dau război. 
Acum, când este treaz, n-am nevoie să mă lupt cu el. 
Că ştii ce face acum? Cheamă numele Domnului şi 
mă arde!” 

Aşa face trezvitorul, precum face mâţa cu 
șoarecele. Ii dă drumul şi iar îl prinde. Ferice de cel 
ce are trezvia minţii! De aceea a zis dumnezeiescul 
Pimen cel Mare în Pateric: Nu avem nevoie pentru 
n ne mântui decât de minte trează. Clar! Atât. Cu 
mintea trează şi cu lucrarea asta a trezviei atenției ne 
putem mântui cel mai uşor. 

Pe aceasta o numeşte Sfântul Isihie din Sinai 
„lucrare preacuprinzătoare de toată fapta bună şi de 
toată virtutea” — citiți în Filocalie, că de acolo 
vorbim, şi în Pateric. Primul păcat care se naşte 
din partea raţională a sufletului este uitarea. Din 
uitare se naşte răceala sufletului. Zice Marcu 
Ascetul că trei sunt uriaşii care ucid sufletul: 
uitarea, neştiinţa şi trândăvia. 

Vezi? S-ar putea ca unul să fie treaz cu mintea, 
dar să fie orbit de neştiință. Şi iarăşi n-are trezvia 
atenției nici acesta. Auzi, că neştiința este orbirea 
sufletului. Sfântul Maxim zice: Viaţa minții este 
lumina cunoștinței, iar neştiinţa este orbirea 
sufletului. Şi atunci se poate orbi unul nu numai de 
uitare, ci şi din neştiință. Şi dacă a spus şi de 

trândăvie, dar ai auzit pe cine a pus întâi? Tot pe 
uitare. Că şi neştiinţa şi trândăvia vin după uitare. 

Sfântul Grigorie de Nyssa clasifică în Pidalion 
toate păcatele după cele trei părți ale sufletului, şi 
primul păcat care vine din partea rațională este 
uitarea. Și cauza răcelii noastre în cele duhovniceşti, 
chiar în vremea rugăciunii, tot de la uitare pornește. 

lar cine are trezvia atenţiei, înainte de a veni 
uitarea, o simte. Pentru ce? Trezvia se naşte din frica 
de Dumnezeu. Şi frica lui Dumnezeu din credința în 
Dumnezeu. 

Sfântul Maxim Mărturisitorul zice: Cine crede, 
se teme şi cine se teme, se trezeşte! Uite, a venit un 
gând! De-acum trebuie să discern: ori îi rău, ori îi 
bun! Ce-i de făcut? Şi cine se trezeşte, imediat 
trebuie să cheme pe „Doamne lisuse...”, căci trezvia 
atenției stă în trei lucruri: în a ne trezi cu mintea, 
a ne împotrivi păcatului de când este în minte, şi 
a chema pe „Doamne Lisuse...”. Trezvia noastră nu 
are nici o putere fără lisus. 

Dar uitarea este primul pas spre răceală, cum 
arată dumnezeieştii Părinți. lar dacă noi luptăm 
împotriva uitării, mintea totdeauna îi trează şi scapă 
de celelalte lupte în celelalte trepte ale păcatului. Ai 
văzut cum a fost numit satana la Iov în Sfânta 
Scriptură? Furnico-leu. Frumos comentariu face la 
aceasta Nil Ascetul, iar mai târziu Nicodim 
Aghioritul îl pune în Paza celor cinci simțţiri. 

De ce s-a numit satana și păcatul furnico-leu? 
Iov zicea: „Furnico-leul a murit de foame că n-avea 
de mâncare!” Dar la cine? La lov n-avea de mâncare, 
nu la mine păcătosul! Eu îl hrănesc în toată ziua şi-l 
fac leu. Că de ce Iov nu-l hrănea pe fumico-leu? Auzi 
ce spune Scriptura? Acest om aducea în fiecare seară 

câte un bou jertfă pentru copiii săi: „Doamne, nu 
cumva copiii mei, fiind tineri, să fi greşit cu gândul lui 
Dumnezeu!” Care din tata şi din mama de azi mai au 
prijă ce greşesc copiii lor cu gândul lui Dumnezeu? 

Nu l-a numit degeaba Dumnezeu pe Iov, drept şi 
temător! Aducea un bou jertfă în fiecare seară, nu 
pentru păcatele lui, ci pentru ale copiilor lui. Că el a 
spus că fumnico-leul a murit de foame că n-avea de 
mâncare, adică el nici în gând nu hrănea păcatul. Şi 
zice Sfântul loan Gură de Aur: „N-ar fi pierit copiii 
lui aşa, dacă nu i-ar fi găsit la masă şi la beţii. Că ei 
crau la praznic la fratele cel mai mare și petreceau. 
De aceea a putut satana să dărâme casa. Dacă îi 
păsea în rugăciune nu se putea întâmpla aşa”. Dar 
aceasta a lăsat-o ca pildă Dumnezeu. 

Dar acest lov, care era atât de tare treaz cu 
mintea înaintea lui Dumnezeu, zice că furnico-leul a 
murit de foame că n-avea de mâncare; şi Sfinţii 
Părinți fac comentariu mai ales la lucrul acesta. 
Păcatul, când vine în mintea noastră, este mic ca 
o furnică. Că prima treaptă a păcatului este a face 
fapta bună cu scop rău. Pentru că fapta bună făcută 
cu scop rău n-are plată, ci ea trece de partea scopului 
şi se pierde. Sufletul şi viața faptei bune este scopul. 
De aceea a zis dumnezeiescul părinte Maxim: Este 
leciorie şi milostenie şi priveghere şi post şi 
osteneală, care sunt urâciune înaintea lui Dumnezeu, 
că nu cu scop adevărat se fac acestea! 

Dacă fapta bună este făcută cu scop rău, ea trece 
de partea scopului şi se face una cu el. Scopul este 
sufletul şi mireasa faptei bune. 

Noi, dacă ne-am trezi cu mintea, atunci când 
facem o faptă bună, trebuie să vedem dacă-i cu 
scopul de a plăcea lui Dumnezeu, de a mă mântui 


sau dacă nu cumva mintea mea priveşte în altă parte. 
Dumnezeiescul părinte Efrem zice: Când mintea va 
părăsi scopul blagocestiei, adică al evlaviei, toate 
faptele bune nu mai folosesc. 

Că scopul este ori al iubirii de slavă, ori al iubirii 
de treaptă, ori al iubirii de câştig, cum zice Sfântul 
loan Scărarul. Auzi ce zice el, arătând aici cât este 
de rea chiar şi lepădarea de lume cu scop rău: „Cel 
ce pentru iubirea de câştig a făcut lepădarea de 
lume, este ca piatra de moară, care întru aceleași se 
învârteşte”, vorbind despre cele trei feluri de 
lepădăni de lume. 

Al doilea scop. „Cel ce pentru iubirea de treaptă 
pe lepădarea de lume o a făcut, ca tămâ:a este, care 
la început miroase şi pe urmă scoate fum”. Eheei! 
Dai de Sfântul Ioan Scărarul! Acolo la Sinai îi zice 
Sfântul loan Sinaitul. Noi îi zicem „Scărarul”, după 
cartea lui numită Scara. Ce zice? „Cel ce pentru 
iubirea de Dumnezeu lepădarea de lume o a făcut — 
adică din dragostea lui Dumnezeu —, adaugă dor peste 
dor şi foc peste foc, aprinzându-se de dragostea lui 
Dumnezeu, slujind cu frică Lui şi cu cutremur”. 
Acela iubeşte pe Dumnezeu până în sfârşit! Şi iată 
mintea noastră la trezvia atenţiei nu trebuie să pri- 
vească numai asupra gândurilor care vin, ci şi asupra 
scopurilor cu care ne nevoim şi urmăm lui Dumnezeu. 

S-ar putea să ne nevoim şi să rămânem cu 
mâinile goale la urmă, dacă scopul este altul. Deci, 
scopul faptelor bune totdeauna să fie spre slava 
lui Dumnezeu. De aceea ne învaţă şi marele Apostol: 
Sau de mâncaţi, sau de beţi, sau altceva de faceți, 
toate să le faceţi spre slava lui Dumnezeu. Deci, 
dacă omul este treaz cu mintea, ucide păcatul de 
când îi furnică! 

V-am vorbit mai înainte de fata Babilonului şi 
«de păcătoşii pământului şi acum vă aduc aminte. 
Dacă ne-ar ajuta Preasfântul Dumnezeu să fim treji 
«u mintea şi să ucidem păcatul de când e furnică; că 
apoi, pe treptele celelalte, se face leu şi nu-l mai 
putem birui! 

Deci, prima treaptă a păcatului este să faci fapta 
bună cu scop rău. A doua, să nu faci fapta bună 
desăvârşit, întreagă. Un exemplu: faci milostenie, 
dar o faci din furat! Şi zice Sfântul loan Gură de 
Aur: Cel ce aduce jertfă din osteneală străină lui 
Dumnezeu, aşa-i ca şi cel ce aduce câine împuțit. 
Deci, iată că nu-i cum trebuie! 

A treia treaptă a păcatului este momeala. Se 
apropie de minte un gând, dar nu cu patimă. Femeie, 
să zicem, slavă, bani. Să luăm de pildă numai aceste 
uci. Dar nu-i nimica rău; că Dumnezeu le-a făcut la 
inceput bune toate; şi femeie şi bani şi slavă. 

Precum iedera şi hameiul se agaţă de orice 
plantă care-i mai aproape, aşa şi lângă gândul simplu 
ul lucrului se agaţă patima. Şi tocmai asta este lupta 
omului trezvitor — că despre trezvia atenției vorbim 
«ici! Aceasta este cea mai străvezie (pătrunzătoare) 
luptă a minții creștinului şi a monahului. 

Toţi ne luptăm pentru mântuire. Dar trebuie să 
despărțim gândurile simple ale lucrurilor, de cele 
complicate cu fapta! Nu-i păcat să gândesc la femeie, 
că şi Evanghelia a spus că Cel ce privește la femeie, 
nu spre a o vedea, ci spre a o pofii, preacurveşte cu 
dânsa în inima sa. Indată ce lângă femeie a apărut 
pofta, gata! Este preacurvie! Eu, dacă am privit-o, 
dar fără să cuget cu patimă, nu-s preacurvar. Pot să 
văd un milion de femei! Dar dacă am poftit una în 
inima mea, atunci imediat eu sunt preacurvar. 

De aceea zice dumnezeiescul Efrem: Nu mă 
aruncați în negrijă, frații mei, pentru păcatele cu 
gândul că n-ar fi mari! Dacă nu erau mari, nu era 
nevoie ca dreptul acela, Iov, cu 1850 de ani înainte 
de Hristos, să aducă jertfă pentru păcatele cu gândul 
ale feciorilor săi, şi înţelepciunea lui Dumnezeu nu 
socotea preacurvie întru poftă de muiere, şi ucidere 
întru ură de frate. Cu gândul, omul este ucigaş şi 
preacurvar în toată vremea. De aceea zicea Sfântul 
Efrem Sirul: „Nu vă aruncaţi în negrijă!” Un gând 
venit în minte şi omul trece la imaginaţie; de la gând 
începe tot păcatul. 

Toată lupta noastră şi a fiecăruia dintre noi, care 
vrea să se mântuiască, este să despartă gândurile 
simple ale păcatului de cele complicate cu fapta. Că 
nu ne răneşte pe'noi gândul simplu, ci cel ce ne 
complică cu patima. Şi atunci diavolii, văzând că am 
primit gândul pătimaş, care este momeala gândului 
simplu, ne duc mai departe pe treapta următoare a 
păcatului. 

Treapta a patra a păcatului este consimţirea. A 
consimţit sufletul nostru să stea de vorbă cu gândul 
cel simplu! Să stea de vorbă cu gândul olecuță. 
„Măi, cam cum e cu asta?” Şi gata! Suntem pe 
treapta a patra a păcatului! Starea de vorbă a 
sufletului cu păcatul. 

În treapta a cincea începe lupta. „Nu-i bun 
gândul ăsta; vine cu patimă la mine!” Şi lupta se dă 
pe toate treptele păcatului până la deznădejde şi 
moarte. Mintea începe să lupte. „Nu-i bun gândul 
ăsta! Mi-a băgat patimă în suflet! Uite, poftesc 
femeie sau ban sau treaptă sau urăsc pe fratele”. Sau 
cine ştie de ce nuanță ar fi păcatul, din cele trei părți 
ale sufletului. Şi atunci eu trebuie să fiu atent, că 

vorbim de trezvie. „Ei, diavole, până aici! M-ai adus 
până aici!” De-acum, lupta! 

Și în lupta asta, v-am spus, trebuie să chemăm 
pe „Doamne isuse...”. Că auzi ce zice Scriptura? Să 
nu ieşi, Israele, fără de Mine la război, că vei fi 
infrânt! Cum ai văzut că au pățit cu amoreii. Şi ziceau 
evreii: Doamne, am căzut! „Păi, nu v-am spus Eu să 
nu ieşiţi la război fără Mine?” Aşa şi noi în lupta cu 
păcatul, să chemăm în ajutor numele Domnului. 

Cât de treaz ai fi cu mintea şi cât de mare filosof 
ai fi, te prăpădesc diavolii, dacă nu chemi pe Hristos 
cu „Doamne lisuse...”. Trezvia atenţiei şi rugăciunea 
minții au legătură, cum are sufletul cu trupul. A ne 
trezi, a ne împotrivi păcatului şi a chema pe 
„Doamne lisuse...”. Asta-i filosofia duhovnicească! 
Atâta legătură are paza minţii sau trezvia atenţiei cu 
rugăciunea minții. 

In lupta asta cu păcatul, mintea noastră începe 
războiul. La acest război se încaieră trei feluri de 
minți: mintea diavolească, mintea îngerească şi 
mintea omului. Omul îi dator să se trezească şi să 
cheme pe „Doamne lisuse...”. Rămâneți întru Mine 
şi Eu întru voi, că fără de Mine nu puteți face nimic! 
Şi dacă în lupta asta creştinul cheamă pe lisus, iese 
biruitor! Dacă se bizuie pe sine şi se leneveşte şi uită 
să cheme numele Domnului, iese păcatul biruitor. 

În treapta a şasea vine învoiala. „Fi! Şi dacă m-aş 
învoi oleacă cu gândurile răutății, ale păcatului?” 
Dacă eşti tare şi ai căpătat trezvia atenţiei, poţi să te 
învoieşti oleacă, ca să chemi păcatul la luptă, cum 
spune în Războiul nevăzut. Faci ca mâţa cu 
șoarecele. Îi dai drumul şi iar îl prinzi. Şi-l chemi o 
dată şi zici „Doamne Iisuse...” şi l-ai bătut. Îl chemi 
a doua oară, așa cum spune în Războiul nevăzut: 

„Care-i treaz cu mintea, cheamă păcatul”. Îi cheamă 
de câteva ori şi îl ucide. Că diavolii se tem: „Mintea 
asta-i trează; mă cheamă, dar mă omoară cu «Doamne 
lisuse»...”. Și nu mai vine o vreme. Dar mai încolo 
zice: „Lasă-l, că acum nu este biruit de uitare; acum 
dă-i pace! Când va dormita cu mintea, atunci vom 
veni; nu când ne cheamă el. Acum ne cheamă la 
luptă că-i cu lisus şi nu se teme. Dar când va dormi, 
venim noi!” Că el nu se osteneşte, nu asudă. 

Aşa spune şi în Pateric; după cum tâlharii, când 
pândesc casa, dacă aud vorbindu-se înăuntru, zic: 
„Măi, sunt treji. Nu putem intra, că acum nu putem 
prăda”; aşa este şi cu tâlharii diavoli. Dacă văd 
diavolii că .sufletul este în vorbă cu Hristos — adică 
are rugăciunea lăuntrică — nu pot intra, că Hristos este 
acolo şi îi arde! Iar dacă nu se mai aude nici un mur- 
mur în inimă, nici o vorbire cu Hristos, atunci intră! 

Deci, în lupta asta, când sufletul a cedat puțin, 
cade în treapta a şasea a păcatului, învoiala. „Mă 
învoiesc. Ei! Şi ce dacă voi sta de vorbă cu 
gândurile curviei, sau ale mâniei, sau ale urii, sau ale 
slavei deşarte?” Şi această învoială vine, după cum 
arată Sfântul loan Pustnicul, din iubirea de sine. Ea 
este maica şi rădăcina învoielii şi a tuturor răutăților! 
Ca tot să-l îndulcească pe hoit, măcar cu gândul. 

Din iubirea de sine se naşte mai întâi mila de 
sine, şi apoi cruțarea de sine, pentru care l-a numit 
Mântuitorul pe Petru, satană. Crufă-te pe Tine, 
Doamne! — a zis Petru. Mergi înapoia mea, satano! 
Să mă cruț? Pentru asta am venit Eu, să mă jertfesc, 
nu Să mă cruţ! 

Din cruţarea de sine începe îndreptățirea de sine. 
„Ei, ce! Dar nu pot; dar sunt neputincios, că sunt şi 
eu om! Trebuie să mă mai las şi eu la cele omenești! 

Îndreptăţeşte-te, omule!” 

Din îndreptăţirea de sine, vine mulțumirea de 
sine. „li mulțumesc lui Dumnezeu că eu numai la 
păcatul cu mintea mă învoiesc, dar nu fac chiar 
păcatul cu lucrul”. 

Din îndreptăţirea de sine vine mulțumirea de 
sine şi apoi nemulțumirea. Ce scop are? Sfântul 
Maxim Mărturisitorul spune: Să facă sufletul sătul 
de fapta bună! Fariseul cel dinlăuntru al nostru ce 
zice? Ca cel din biserică: Mulţumescu-Ți Tie, 
Doamne, că nu sunt ca toți oamenii şi nici ca acest 
vameş... Mulţumirea de sine zice: „Mulţumesc lui 
Dumnezeu că eu mă învoiesc numai cu gândul, dar 
alții fac păcatul cu lucrul!” 

Şi ce-i cu asta? 

Ai văzut diavolul cât este de filosof? Cât este de 
teolog? Ca să te capete pe tine cu mulțumirea asta, 
să zici că păcatul tău, dacă a fost până la învoială 
sau la consimțire, nu-i nimica! Şi la această mulțu- 
mire, dacă sufletul e mulțumit cu starea lui, iată 
Iivanghelia ce spune: Fericiți cei ce flămânzesc şi 
insetează de dreptate... Mereu această sete şi foame 
după fapta bună! lar mulțumirea de sine este un 
păcat, o ramură a iubirii de sine, că-l face pe om 
sătul de fapta bună. Mu/pumescu-Ţi Jie, Doamne... 
liariseul din sine îi spune: „Tot ai tu ceva! Nu ești 
chiar cel mai rău om!” 

Din mulțumirea de sine se naşte îndată trâmbi- 
tarea de sine. Că îi scoate diavolul virtuțile la iveală: 
„Tu ai făcut aşa şi aşa!” Şi pe urmă lauda de sine şi 
pe urmă plăcerea de sine. Se complace cu aşezarea 
lut. Şi din plăcerea de sine se naşte părerea de sine. 
„Măi, eu sunt ceva!” Şi din părerea de sine, 
închipuirea de sine. Îşi închipuieşte că el este cineva! 


Din închipuirea de sine se naşte simțirea de sine. 
Se simte. „Eu! Ce? Nu te atinge, că mă sparg! Te 
atingi de mine?” Din simțirea de sine se naşte 
îngâmfarea de sine. Din îngâmfarea de sine vine 
cinstea de sine. „Mi se cade, că eu sunt cineva!” Din 
cinstea de sine se naşte încrederea în sine, apoi 
rezemarea pe sine, apoi bizuirea pe sine şi apoi vine 
nesimţirea şi împietrirea inimii care este moartea 
sufletului şi n-am când a vi le mai spune pe toate. 

lată cum acționează iubirea de sine asupra 
noastră. Și acestea se întâmplă tocmai când mintea 
doarme şi nu are trezvia atenţiei. Că atunci când este 
trează, totdeauna zice „Doamne lisuse...”, sau 
cugetă la alte lucruri duhovniceşti. Și atunci se 
smerește, că îşi cunoaşte neputința sa. Dar ce se 
întâmplă? 

La învoire, mintea noastră s-a învoit cu gândul 
primit de la diavol, care este acolo. El vede că 
mintea acum ori curvește, ori se răzbună cu ură pe 
cineva, ori năluceşte slavă deșartă, ori năluceşte 
bani, ori altă faptă bună. Sufletul, dacă s-a învoit, stă 
de vorbă cu orice păcat. 

Incheind aceste puține cuvinte, să rugăm pe 
Preabunul Dumnezeu şi  Preaînduratul nostru 
Mântuitor să ne trimită a Sa milă şi îndurare tuturor 
celor ce viețuim aici şi tuturor dreptcredincioşilor 
care îşi petrec cu gnjă viața. Să nu uităm 
dumnezeieştile Sale cuvinte, care totdeauna trebuie 
să ne îndemne la trezvie și veghere, după cum scrie 
în Sfânta Evanghelie: Ca nu cumva, venind fără 
veste, să vă afle pe voi dormind. lar ceea ce vă zic 
vouă, zic tuturor: Privegheaţi! (Marcu 13, 36-37). 


DESPRE RUGĂCIUNE 
TREPTELE RUGACIUNII 


Rugăciunea este maică şi împărăteasă peste 
toate faptele bune. Dar cum este ea maica tuturor 
faptelor bune? Că doar marele Apostol Pavel spune: 
Și acum rămân acestea trei: credința, nădejdea şi 
dragostea; iar mai mare decăt toate este dragostea. 
Nu spune aşa? 

Deci iată că cea mai mare faptă bună nu-i 
rugăciunea, după Sfinții Părinți, ci este dragostea. 
Dar de ce totuşi Sfinții Părinți au spus că rugăciunea 
este maică a tuturor faptelor bune? Pentru că ea 
aduce în sufletul nostru și pe dragoste. Dragostea de 
Dumnezeu şi dragostea de aproapele nu vin pe altă 
cale în sufletul nostru, decât pe calea rugăciunii! 

Bunăoară să spun: dacă ai supărat pe cineva sau 
te-a supărat cineva şi începi să-l pomeneşti la 
rugăciune, numai vezi că, de la o vreme, se ridică 
ura din mijloc. Prin rugăciune se taie vrajba şi îndată 
il câştigi pe acela şi îl aduci la înțelegere, la unire. 
De aceea spune Sfântul Maxim: Când vei vedea pe 
cineva că te urăşte sau te nedreptățeşte, fie cu 
dreptate, fie cu nedreptate, începe să-l pomenești 
la rugăciune. Dar să nu-l pomeneşti să-i fie lui 
vreun Tău, că atunci cade pe tine. Să zici așa: 
„Doamne, lisuse Hristoase, miluieşte-mă pe mine, 
păcătosul, şi pe fratele meu (cutare), că pentru 
păcatele mele s-a supărat pe mine. Pentru că fratele 
mcu este oglinda mea şi el vede răutățile mele”. 

Aşa spune şi Sfântul loan Scărarul: „Să nu 
învinuieşti cumva pe fratele când te rogi pentru el, 
sau să-i ceri pedeapsă”, cum îi pun unii în pomelnice 
la vrăjmaşi. Nu-i voie! Chiar dacă îi puneţi pe unii la 
vrăjmaşi, Biserica ştiţi cum se roagă? Biserica se 
roagă pentru vrăjmaşi să-i înțelepțească, să le ierte 
păcatele, să-i aducă la cunoştinţa adevărului, să-i 
facă blânzi şi să-i întoarcă cu bine. 

Aşa se roagă Biserica. Niciodată Biserica nu 
vrea să facă rău la nimeni. Că Dumnezeu vrea ca toți 
oamenii să se mântuiască... lar noi, când avem o 
supărare, ni se pare că cutare ne urăşte. Dar Biserica 
nu! Ea nu face deosebire. Ea se roagă deopotrivă 
pentru toți, ca să fie buni. 

De aceea, vorbind despre sfânta rugăciune, v-am 
spus că ea se numește maica tuturor faptelor bune, 
pentru că ea aduce în sufletul nostru pe cea mai 
mare faptă bună: dragostea de Dumnezeu şi 
dragostea de aproapele. 

Auzi ce spune dumnezeiescul Părinte Maxim 
Mărturisitorul — care a fost „vârful teologiei” şi 
„bilanțul teologiei ortodoxe” în secolul VI — în 
Filocalie şi în cartea numită „Ambigua”, o carte a lui 
cu care îl întrece uneori în gândire şi pe Sfântul 
Dionisie Areopagitul, numit și „Pasărea cerului”: 
Toate faptele bune ajută pe om să câştige 
dragostea de Dumnezeu, dar nici una ca 
rugăciunea. Că rugăciunea de aceea se cheamă 
„maica faptelor bune”, că ea pe cea mai mare faptă 
bună o ajunge, pe dragoste. 

Toate faptele bune apropie pe om de Dumnezeu, 
dar rugăciunea le uneşte. Este ca şi când ai face o 
uşă din tăblii, sau un dulap, şi vezi că se potrivesc 
lucrurile trase la gealău, dar nu se lipesc până nu pui 

clei. lar când ai pus clei le-ai făcut dintr-o bucată 
toate. Aşa este şi rugăciunea. 

Rugăciunea nu numai că îl apropie pe om de 
Dumnezeu, ci îl lipeşte de Dumnezeu și îl face un 
duh cu El. Este ceea ce spune marele Apostol 
Pavel: Cel ce se lipeşte de desfrânată, un trup este 
cu ea... şi cel ce se lipește de Domnul, un duh este 
cu El. Sudura aceasta duhovnicească de a se uni 
omul cu Dumnezeu, se face pe calea rugăciunii. 

Dar când auzim noi de rugăciune, să nu credem 
că toată rugăciunea noastră este rugăciune. Dacă eu 
zic cu limba rugăciunea, sau cu gura, iar mintea este 
pc dealuri, eu mă înşel pe mine când mă rog. Că 
Dumnezeu, în vremea rugăciunii, nu caută numai 
buzele și limba, ci caută mintea și inima. 

Și rugăciunea care o facem noi cu gura şi cu 
buzele este bună într-o măsură, căci ŞI ea are temei 
in Sfânta Scriptură. Când auzi pe Apostolul Pavel că 
spune aşa: Aduceji Domnului roada buzelor voastre, 
arată rugăciunea gurii pe care o zicem; sau când auzi 
in Psaltire că zice: Cu glasul meu către Domnul am 
strigat, cu glasul meu către Domnul m-am rugat, se 
referă la rugăciunea limbii şi a glasului. Când auzi 
pe proorocul că zice: Și L-am înălțat pe El cu limba 
mea, tot de rugăciunea gurii vorbeşte; sau: Doamne, 
auzi rugăciunea mea şi strigarea mea la Tine să 
vină, tot de rugăciunea buzelor vorbeşte. Sau: Auzi, 
Dumnezeule, rugăciunea mea şi nu trece cu vederea 
ruga mea, iarăşi de rugăciunea gurii vorbeşte şi aici 
Sfânta Scriptură. 

Dar să ştiţi că rugăciunea gurii, după învățătura 
«lumnezeiescului părinte Grigorie de Nyssa, marele 
filosof şi fratele marelui Vasile, este granița cea 
mai depărtată a rugăciunii, sau, mai bine-zis, ca să 

înţelegeți mai bine, ea este cuiul (treapta) cel mai de 
jos din scara rugăciunii. Ştii că atunci când te urci pe 
scară, pui piciorul pe cel dintâi cui. Dar cât ai de suit! 

Or, scara rugăciunii în urcuşul ei nu are sfârşit. 
Rugăciunea, în creşterea ei, nu are margine, 
pentru că ea se uneşte cu Dumnezeu. Și precum 
Dumnezeu, fiind nemărginit în sfințenie prin 
înălțimea însuşirilor Sale, nu are sfârşit în bunătate 
şi în sfințenie, aşa şi rugăciunea, în creşterea ei 
duhovnicească, se înalță şi margine nu are! 

Și nu numai rugăciunea este nemărginită, ci şi 
toate virtuțile care se nasc din Dumnezeu sunt 
nemărginite; tocmai de aceea, că se nasc din 
Dumnezeul: nemărginit. Ori credința, ori nădejdea, 
ori dragostea, ori mila, toate sunt nemărginite, pentru 
că ele se nasc dintr-un Dumnezeu care nu are 
margine în bunătate. 

Aşadar, când ne rugăm cu gura, să ştiţi că facem 
bine, căci cu aceasta începe a se învăța omul a se 
ruga. Cu gura începem să învăţăm întâi rugăciunile 
începătoare: „Impărate ceresc”, „Sfinte 
Dumnezeule”, „Preasfântă Treime”, „Tatăl nostru”, 
„Crezul”, „Psalmul 50”...; şi-i bine să le învăţăm pe 
de rost din cărți de rugăciune, din Ceaslov şi Psaltire. 

Noi citim rugăciuni cu gura, Şi aşa se învață 
rugăciunile ca şi cum am fi în clasa întâi. Omul o ia 
de la această rugăciune cu gura şi se ridică în 
rugăciune, până când nu mai este rugăciune, până 
intră în vedere dumnezeiască. Acum, vorbind de 
rugăciune, vom vorbi despre treptele rugăciunii, aşa 
cum ne învaţă Sfinții Părinți. 

Când ne rugăm cu limba, cu gura şi cu buzele, 
suntem în treapta cea mai de jos a rugăciunii. 
Trebuie să trecem cu rugăciunea noastră de la limbă 

şi de la gură, la minte, pentru că sufletul nostru are 
două părți domnitoare, cum arată Sfântul Ioan 
Damaschin în „Dogmatică”: mintea şi inima. 

Mintea izvorăşte permanent gânduri. Creierul 
este unealta rațiunii, iar inima este unealta sentimen- 
telor, a simțirilor celor duhovniceşti. Că unde simți 
întâi bucuria, scârba, frica? Nu în inimă? Vezi că 
simțirea sufletului se află în inimă? 

Deci, vreau să vă spun un lucru. Când ne rugăm 
cu gura, ne aflăm la începutul rugăciunii. lar dacă eu 
zic O rugăciune cu gura: „Doamne, lisuse Hristoase, 
Fiul lui Dumnezeu, miluieşte-mă pe mine, 
păcătosul”, sau „Tatăl nostru”, sau „Născătoare de 
Dumnezeu, Fecioară...!” sau oricare şi, dacă o 
ințeleg şi cu mintea, ea atunci nu se mai cheamă 
rugăciunea gurii, ci trece în altă treaptă, şi anume la 
rugăciunea minții. 

Iar dacă această rugăciune, care o zic cu gura şi 
o înțeleg cu mintea, o duc până la simțirea inimii — 
să o simt şi cu inima —, ea a devenit atunci rugăciunea 
mimii, altă treaptă mai înaltă. Deci, auzi ce spune 
Sfântul Apostol Pavel: Vreau mai bine să zic cinci 
cuvinte cu mintea în biserică, decât zece mii de 
cuvinte cu limba. Aţi auzit cu cât este mai înaltă 
iupăciunea minţii decât a limbii? Că preferă apostolul 
mai degrabă să zică cinci cuvinte cu mintea în 
biserică, decât zece mii de cuvinte cu limba; fiindcă, 
n te ruga cu mintea este rugăciune mult mai înaltă 
«decât a limbii. 

Dar rugăciunea minții este desăvârşită? Nu! Nici 
a minții nu-i desăvârşită. Rugăciunea minţii de-abia o 
unesc dumnezeieştii Părinți jumătate de rugăciune, 
"u pasăre cu o aripă, sau rugăciune cu un picior, că 
me: rugăciunea minții nu-i desăvârşită. li mai 

trebuie ceva. Trebuie să ducem această rugăciune de 
la înţelegerea minții la simțirea inimii. 

Când noi zicem o rugăciune cu limba şi o 
înțelegem cu mintea şi o simţim cu inima, ea 
devine sferică, rotundă, în mişcarea sufletului 
nostru. Această rugăciune este mult mai desăvârşită 
ŞI se numește rugăciunea inimii. 

Dar o să mă întrebaţi: Rugăciunea inimii este 
cea mai înaltă? Nu! Sunt rugăciuni şi mai înalte 
decât a inimii. Dar la rugăciunea inimii, zice Sfântul 
Isaac Sirianul, de-abia ajunge unul din zece mii. 
lar la rugăciunea care-i mai sus decât a inimii, de- 
abia ajunge unul din neam în neam; aşa de înaltă 
este rugăciunea care trece peste cea a inimii. Şi care 
sunt treptele mai sus de rugăciunea inimii? 

Prima este rugăciunea de sine mişcătoare. De 
ce se cheamă aşa? Când s-a întărit rugăciunea în 
inimă, adică „Doamne, Iisuse Hristoase, Fiul lui 
Dumnezeu, miluieşte-mă pe mine, păcătosul!”, de la 
o vreme inima se roagă fără să zică limba cuvinte. 
Este ceea ce spune la „Cântarea Cântărilor”, în 
Biblie: Eu dorm şi inima mea veghează. Ştii cum 
este atunci rugăciunea noastră? Aşa cum ai întoarce 
un ceas şi apoi el merge singur. 

În această treaptă ajungi la ceea ce spune marele 
Apostol Pavel: Neîncetat vă rugați (| Tes. 5, 17). Ni 
s-ar părea că Apostolul Pavel zice aici ceva mai 
presus de puterea noastră. „Cum să mă rog 
neîncetat? Dar eu dorm. Mă pot ruga când dorm? 
Dar eu mănânc. Mă pot ruga când mănânc? Dar eu 
vorbesc cu oamenii. Mă pot ruga?” Te poți, dacă vrei! 

Omul care a ajuns la rugăciunea de sine 
mişcătoare, oriunde ar fi, inima lui se roagă 
permanent. Dacă-i în avion, dacă-i în tren, dacă-i în 

fabrică, dacă-i la gară, dacă-i pe drum, dacă doarme, 
inima lui se roagă neîncetat. Această rugăciune, 
când ajunge să fie „de sine mişcătoare”, toată viaţa 
omului este o rugăciune. Orice lucrează pe pământ, 
cl tot timpul se roagă. 

Apostolii nimic n-au învățat mai presus de pute- 
rca noastră. Când a zis Sfântul Apostol Pavel: 
Neîncetat vă rugați, cel ce ajunge la „rugăciunea de 
sine mişcătoare” împlineşte cuvântul lui. El dacă 
mănâncă, inima lui se roagă, când vorbeşte cu oame- 
nii, are în taină altă gură: gura cea de foc a Duhului 
Sfânt din inima lui. Cu aceea vorbeşte cu Dumnezeu. 
Este „gura Duhului”, cum o numeşte Vasile cel 
Mare. Un asemenea om, care a câştigat „rugăciunea 
de sine mişcătoare”, orice-ar face el, inima lui se 
roagă. Aceasta este a patra treaptă a rugăciunii. 

Este şi o altă treaptă mai înaltă decât aceasta: 
rugăciunea cea văzătoare. Care este aceasta? Ai 
văzut pe Sfântul Antonie cel Mare? De-acolo, din 
muntele Tebaidei, unde era el în Egipt, se ducea cu 
mintea la Sfântul Amonie, alt sihastru mare. Acela 
icşise din viață şi sufletul lui era dus de îngeri la cer. 
Şi el a început a se închina. Şi l-au întrebat călugării: 
„Părinte, de ce te închini?” Şi el a răspuns: „Fratele 
nostru Amonie, marele stâlp al cerului şi al 
pământului, se duce la cer şi m-am închinat 
sufletului lui”. 

Şi era mare distanța de la Sfântul Antonie până 
la muntele lui Amonie, însă Antonie vedea sufletul 
lui Amonie cum este ridicat de îngeri la ceruri când 
a ieşit din trup. Asta înseamnă oameni înainte- 
văzători sau cu minte înainte-văzătoare de Dumnezeu! 

Când ajunge omul să fie înainte-văzător de 
Dumnezeu, el are această rugăciune numită 

„văzătoare”. Deci se suie cu mintea aşa de tare, că el 
vede aici unde suntem noi câți demoni sunt — că sunt 
mulți — şi câți îngeri sunt. Pe toți îi vede. Şi vede pe 
cel ce şi-a curățit inima, vede şi gândurile; gândurile 
ce le gândeşte fiecare. Atât de curată devine mintea 
lui, că îți spune ce gândeşti tu, ce gândeşte celălalt. 
La fiecare le ştie gândurile. Ai văzut la Mântuitorul: 
Știind gândurile cărturarilor şi ale fariseilor, a zis: 
Ce gândiţi rele în inimile voastre? Ce este mai uşor a 
zice? Ridică-te şi ia-ți patul tău şi umblă? Sau a zice: 
iartă-ţi-se păcatele? Se uita şi vedea gândurile lor. 

Deci la măsura aceasta ajunge omul care are 
rugăciunea de sine văzătoare. Ştie gândurile la toți 
care sunt de față. Vede duhurile rele, vede îngerii şi 
pe toți care se îngrijesc de mântuirea noastră aici. 

Dar este şi altă treaptă de rugăciune mai înaltă, a 
şasea: Rugăciunea în extaz sau în uimire. Prin 
aceasta, în vremea rugăciunii, omul se răpeşte cu 
mintea la cer, fața lui se face ca focul şi mâinile şi 
degetele lu: ca făcliile de foc şi nu mai este pe 
pământ cu mintea, ci numai în cer. 

Ultima rugăciune, mai înaltă decât cea în extaz, 
este Rugăciunea cea duhovnicească. Aceasta este a 
şaptea. Rugăciunea duhovnicească nici nu se mai 
cheamă rugăciune. Ea, după toți dumnezeieştii Părinți, 
se cheamă vedere duhovnicească şi Împărăţie a 
cerului. La fel zice şi Sfântul Isaac Sirul. 

Deci, rugăciunea duhovnicească este mai presus 
de hotarele rugăciunii. Ea este o fire cu Dumnezeu. 
Asta este ceea ce a văzut marele Apostol Pavel: Știu 
pe un om oarecare, care acum paisprezece ani s-a 
răpit până la al treilea cer şi a auzit acolo cuvinte, 
care nu este cu putință omului a le grăi. In trup sau 
afară din trup, nu ştiu. Dumnezeu ştie! 

El nu ştia cum a fost. Că în rugăciunea aceasta 
duhovnicească mintea omului nu mai lucrează după 
a sa putere. Ci este luată de puterea Duhului Sfânt 
şi-i dusă în slăvile cereşti şi nu mai poate cugeta ce 
vrea ea. Mintea omului este dusă la descoperiri mari 
în iad, în cer, unde vrea să-l ducă Duhul Sfânt. Şi 
omul acesta este în mari descoperiri şi când vine iar 
în aşezarea lui, nu ştie dacă a fost în trup sau afară 
de trup, ca Apostolul Pavel. Aceasta este cea mai 
înaltă rugăciune, de care spune dumnezeiescul 
Părinte Isaac Sirul că „de-abia se învredniceşte unul 
din neam în neam de o descoperire ca aceasta”. Intr-o 
generație abia dacă se găseşte unul. 

Pentru ce v-am spus despre aceste trepte ale 
rugăciunii? Ea are de toate trei trepte generale: 
Rugăciunea gurii, a minţii şi a inimii. lar celelalte 
trepte intermediare sunt legate între ele ca nişte 
trepte la scară când te sui. Un rugător desăvârşit 
trece prin toate aceste trepte de rugăciune cu darul 
lui Dumnezeu. Dar a se sui omul pe aceste trepte, 
nu este în puterea lui. A omului este numai voința. 
Să voiască să se roage lui Dumnezeu cum poate, iar 
a se învrednici de rugăciuni înalte ca acestea, este 
numai O lucrare care depinde de darul lui Dumnezeu. 

Deci, în aceste rugăciuni trebuie să se unească 
mintea cu inima. Este o rugăciune a minții în inimă 
i este o rugăciune a inimii curate. Dar să ştiţi că 
mintea, pogorându-se în inimă, trece două vămi 
sau obstacole, ca să se unească cu inima. Care sunt 
ucele vămi? Intâi este vama închipuirii, a imaginației, 
şi a doua este vama rațiunii de la poarta inimii. 

Pogorând mintea spre inimă, ea întâlneşte prima 
vamă, imaginația. Ai văzut că stai uneori la rugă- 
ciune şi apare în mintea ta te miri ce. O închipuire, 

ori cel ce te-a supărat, ori cel ce te-a smintit cu o 
patimă. Şi atunci, la vama imaginației sau a 
închipuirii se opreşte mintea noastră în vremea 
rugăciunii, mergând spre inimă. 

Asta este prima stație. Sfântul Nil Ascetul zice 
în Filocalie: Fericită este mintea aceea care a 
ajuns să se roage fără imaginație lui Hristos, fără 
formă! Mintea Mântuitorului n-a avut imaginație, 
spun toți sfinții teologi. Pentru că El era Noul Adam 
şi a venit să restaureze pe vechiul Adam, exact cum 
a fost în rai. 

Că şi Adam, când a fost creat de Dumnezeu în 
rai, nu avea imaginaţie, n-avea închipuire. Satana a 
căzut din închipuire, că voia să se facă asemenea cu 
Dumnezeu, cum zice la Isaia: Tu ai spus în gândul 
tău: Mă voi sui deasupra norilor, peste munţii cei de 
miazănoapte care sunt în ceruri, deasupra stelelor 
cerului voi pune scaunul meu şi voi fi asemenea cu 
Cel Preainalt. Şi numai cât şi-a închipuit, l-a dat 
Dumnezeu pe Lucifer jos din cer, pentru că şi-a 
închipuit să fie asemenea cu El, necunoscând că este 
zidire. Că Dumnezeu l-a făcut numai cu gândirea şi 
poate să-l surpe într-o clipeală. 

Aşa şi Adam, când a căzut, prin gândire a 
căzut. Ce i-a zis satana? Nu vei muri, ci vei fi ca un 
Dumnezeu, cunoscând binele şi răul. Şi cum şi-a 
închipuit că va fi ca un Dumnezeu, a căzut prin 
imaginație din darurile date şi apoi a fost izgonit din 
rai. De aceea dumnezeieştii părinți numesc 
imaginaţia pod al demonilor. Nici un păcat nu 
trece de la minte la simţire (la inimă) dacă nu şi-l 
închipuie întâi omul cu mintea. 

Deci, în vremea rugăciunii n-ai voie să-ți 
închipui nimic. Nici imaginații sfinte, nici pe Hristos 

pe Sfânta Cruce, nici pe scaunul Judecății. Nimic. Că 
toate imaginaţiile sunt afară de inimă şi dacă rămâi 
să te închini la acestea, nu te închini lui Hristos. 

Mintea trebuie să se pogoare în inimă, că 
inima este cămara minţii. Aceasta-i cămara de care 
spune Hristos: Tu, când te rogi, intră în cămara ta şi 
incuie uşa ta şi roagă-te Tatălui tău întru ascuns şi 
lutăl tău, Care vede cele întru ascuns, iți va răsplăti 
[ic la arătare. Voi credeţi că acea cămară este cea de 
lemn, casa? Dacă o luaţi aşa, o luați după literă. 

Ori aici dumnezeieştii Părinţi înțeleg cu totul 
altfel: Trei uşi ai de încuiat când te rogi: uşa cea de 
lemn, pentru oameni; uşa buzelor, pentru cuvinte, 
ca să nu grăieşti cu nimeni decât cu Dumnezeu; şi 
uşa inimii, pentru duhuri, ca să te pogori cu mintea 
în cămara inimii. Că inima este cămara minții. 

Auzi ce zice dumnezeiescul Părinte Isaac Sirul: 
Omule, pogoară-te cu mintea în cămara inimii tale şi 
atunci ai ajuns în cer. Că şi aceea este cămara 
cerului, a Împărăției cerului. Dar cine ne-a spus 
nouă că Împărăția cerului este în inima noastră? 
Hristos. N-a spus El: Împărăția cerului înlăuntrul 
vostru este? Deci iată că noi avem Împărăţia cerului 
în inima noastră. Şi când ajungem cu mintea în 
inimă, am ajuns la Impărăţia cerurilor. 

Deci, pogorându-se mintea spre inimă în vremea 
rugăciunii, întâlneşte aceste două vămi: întâi vama 
imaginației şi pe urmă vama rațiunii, la poarta 
inimii. Un om înțelept într-o clipeală de vreme le trece. 

Legea cea mai scurtă a rugăciunii este să nu-ți 
închipui nimic când te rogi. Că imaginațiile sunt 
de trei feluri: rele, bune şi sfinte. Să nu primeşti nici 
un fel de imaginație. Că dacă te opreşti la 
imaginație, nu poți intra cu mintea în inimă în 

vremea rugăciunii. Iar aici, la vama rațiunii, care-i la 
poarta inimii, întâmpină alte duhuri rele. Să vă dau 
aici o pildă ca să înțelegeți. 

La vama rațiunii o întâmpină pe mintea noastră 
teologii întunericului şi filosofii iadului şi-i dau 
minții rațiuni duhovniceşti. Mintea noastră, după 
mărturia Sfântului Vasile, are însuşirea să izvorască 
veşnic gânduri, bune sau rele. Și nu-i de vină ce 
izvorăşte. Că ce turnăm într-însa, moara macină. Noi 
suntem cei care hotărâm dacă dăm drumul la gânduri. 

Stai uneori la rugăciune, în genunchi sau în 
picioare sau stai pe-un scaun sau pe-o laiță, că te 
poți ruga şi culcat când eşti bolnav sau bătrân, cum 
zice Sfântul Grigorie Sinaitul: „Cel bătrân şi bolnav 
poate sta culcat cu capul pe-o pernă, dacă nu poate 
sta în picioare, numai să se roage”. Dumnezeu nu 
cere omului poziția trupului, ci a minții și a inimii. 
In clipa rugăciunii, numai ce vezi că apar nu cuvinte 
rele, ci din Scriptură, cum a ispitit pe Mântuitorul în 
muntele Carantaniei. Nu L-a ispitit din Scriptură? 
Aruncă-Te jos, că scris este: Ingerilor Săi va 
porunci pentru Tine şi Te vor ridica pe mâini, ca nu 
cumva să loveşti de piatră piciorul Tău. 

Ai văzut că rolul lor este să te ispitească din 
Scriptură? Aşa face şi cu mintea noastră, când vrea 
să se coboare în inimă la rugăciune. Şi la vama 
rațiunii, Care-i la poarta inimii, de exemplu îţi vin în 
minte aceste cuvinte: Ridicar-ai de la mare caii Tăi, 
tulburând ape multe. Sau: Lipsit-au de la mâncare 
oile, când nu vor fi boii lângă iesle. 

Ce este asta, că-i din Scriptură, nu? Cine sunt 
boii? Care sunt oile? Ce înţeles au astea? Şi îndată te 
duce cu mintea la tâlcuirea Sfântului Maxim: Boii 
raționali — că-s mai mari boii decât oile — sunt apostolii, 

episcopii şi preoții, Biserica povățuitoare, ierarhia. 
Ce sunt oile? Biserica ascultătoare, poporul de jos. 
De câte ori nu a numit Hristos poporul de jos oi? Oi 
cuvântătoare! 

Ce este ieslea din care se hrănesc și boii şi oile? 
Biserica lui Hristos. Că şi Biserica povățuitoare şi 
cea ascultătoare se hrănesc cu Preacuratele Taine, cu 
învățătura Sfinților Părinți, a Sfintelor Scripturi celor 
vechi și noi şi cu toate dogmele, cu toate tâlcuirile 
Ivangheliei. De unde toate astea? Din această iesle 
care este Biserica. 

Dar ce zice Duhul Sfânt aici? Lipsit-au de la 
mâncare oile, când nu vor fi boii lângă iesle. Adică 
o să lipsească poporul lui Hristos din Biserică, când 
n-or să fie păstorii lângă Biserică. Că boii, în chip 
rațional, sunt păstorii Bisericii. Şi iată ce rațiuni 
adevărate şi înalte ne vin în vremea rugăciunii! Dar 
vrăjmaşul nu se supără de asta, când vede că tu raţio- 
nezi. El se bucură. Bine că teologhiseșşti când te rogi! 

Fraților, n-au ce căuta astea în vremea rugă- 
ciunii! Sfântul loan Gură de Aur spune: „Tu, când 
te rogi, nu teologhisi, că eşti batjocorit de 
demoni!” Când te rogi trebuie să ai inima înfrântă 
şi smerită, durerea inimii pentru păcate și smerenie. 
Taina asta este a lui Dumnezeu, Izvorul minților 
raționale din cer şi de pe pământ. 

Deci nu este voie în vremea rugăciunii să 
tcologhiseşti. Pentru că a sta de vorbă cu nişte 
rațiuni duhovniceşti în vremea rugăciunii, Chiar de-ar 
fi din Sfânta Scriptură, nu ne rugăm, ci teologhisim. 
Adică înseamnă să cugetăm ceva la cuvintele 
Scripturii. Fiindcă această vamă a rațiunii este la 
poarta inimii, n-ai voie să vorbeşti în vremea 
rugăciunii nici un cuvânt din Scriptură. Ci, te 


coboară în inimă cu rugăciunea de-un singur 
gând, adică gândind numai la numele Domnului 
nostru Iisus Hristos. 

Deci cu această rațiune ne coborâm în inimă, 
zicând aşa: „Doamne, Iisuse Hristoase, Fiul lui 
Dumnezeu, miluiește-mă pe mine, păcătosul (sau 
păcătoasa)”. Cu altă rațiune n-ai ce căuta. După cum 
v-am spus mai sus, la vama imaginației, nici o 
imaginație, cât de sfântă ar fi, nu este în inimă, ci 
afară de inimă şi trage mintea noastră din inimă 
afară. Aşa şi rațiunile acestea. 

Că diavolul, numit teologul întunericului şi 
filosoful iadului, are scop să-i dea minţii noastre de 
teologhisit. Și el îți aduce la rugăciune toată 
Scriptura, dacă vrei — că el este teolog vechi şi o ştie 
pe de rost. Numai să nu te rogi! El ştie că rugăciunea 
îl arde. 

De aceea îți aduce texte şi de la Apostol şi din 
Evanghelie, din predicile pe care le-ai auzit în 
biserică, din cazanie. Tu stai la rugăciune, iar diavolul 
îți aduce lucruri mari și rațiuni duhovniceşti foarte 
înalte. Atunci tu capeți o trufie duhovnicească: „De 
aceea îmi vin mie acum cuvintele astea așa de înalte, 
că eu mă rog lui Dumnezeu!” Şi el râde cu gura 
până la urechi! Tu nu te rogi atunci, teologhiseşti. 
Mântuitorul îți spune să te rogi: Voi nu vorbiți multe 
ca fățarnicii, cărora li se pare că întru multe vorbe 
ii aude Dumnezeu! 

Hristos cere de la noi rugăciunea „monologhie”, 
adică de-un singur cuvânt, de-un singur gând. Ai 
văzut cananeeanca? Mergea după Hristos şi striga cu 
câteva cuvinte: Jisuse, Fiul lui David, miluieşte-mă! 
şi Fiul lui David, miluieşte-mă! Dar striga din inimă. 
Ea nu s-a rugat mult, s-a rugat cu un singur cuvânt, 

dar îl zicea din inimă, până a biruit bunătatea lui 
Dumnezeu să zică: O, femeie, mare este credința ta! 

Aşa şi noi, în vremea rugăciunii, mai ales a 
rugăciunii inimii, când vrem să pogorâm mintea în 
inimă, așa să ne rugăm, cu un singur gând. Că dacă 
părăseşti teologia asta în vremea rugăciunii, cu 
ajutorul lui Dumnezeu, îndată mintea intră în inimă. 

Cămara minții este inima. Când auzi în Evan- 
ghelie Tu, când te rogi, intră în cămara ta, să ştii 
că-i vorba de intrarea minții în inimă. Pentru că 
acolo este Hristos de la Botez; acolo stă mireasa cu 
Mirele și se unește, adică sufletul nostru se unește cu 
Hristos în inimă. 

Deci, îndată ce mintea a intrat în inimă, ai un 
semn firesc. Incepe ca un cui de foc şi se încălzește 
inima de la centru. Apoi se încălzeşte toată, pe urmă 
pieptul, umerii, coloana vertebrală, tot corpul și 
încep a curge sudori cu mare putere, iar ochii încep a 
vărsa lacrimi calde de pocăință cu mare foc. Asta-i 
rugăciune de foc. 

Ce s-a întâmplat acolo? S-a întâlnit Mirele cu 
mireasa. Hristos cu sufletul nostru. Această unire 
duhovnicească îl face pe om un duh cu Dumnezeu. 
Este ceea ce spune Apostolul: Cel ce se lipește de 
desfrânată, un trup este cu ea... şi cel ce se lipește 
de Domnul, un duh este cu El. Această unire şi lipire 
de Dumnezeu în inimă, prin lisus Hristos, aduce 
mare dulceaţă duhovnicească şi mare căldură. 

Dar încă nu-i temelia lucrării, nici dulceaţa, nici 
căldura cea din inimă. Temelia lucrării este 
zdrobirea inimii, căința, durerea inimii pentru 
păcate şi lacrimile de pocăință care se varsă 
atunci. În starea aceasta sufletul nostru are atâta 
fericire, atâta ușurare, atâta căldură şi dulceaţă 

duhovnicească, încât, după ce se trezeşte din starea 
aceasta de unire cu Iisus Hristos în inimă, el nu 
poate spune trei cuvinte. 

Ce minute fericite, ce dulceaţă, ce bucurie a avut 
în inima sa! Şi dacă în starea aceasta ar sta un 
lucrător al rugăciunii un ceas sau două — cu mintea 
pogorâtă în inimă, adică să se unească mintea cu 
inima —, când s-ar trezi, o săptămână sau două în 
inima lui nu mai poate intra nici un gând din lumea 
aceasta! Cerul inimii lui atât se curăță, încât rămâne 
văzduhul inimii plin de lucrarea Duhului Sfânt. O 
inimă fericită care s-a adăpat cu lacrimi de pocăință 
şi cu mare dragoste din unirea cu lisus Hristos. 
Dragoste duhovnicească care nu se poate descrie cu 
limba! 

Deci, aceasta-i rugăciunea inimii, de care v-am 
spus mai sus, la care de-abia se învredniceşte unul la 
zece mii! Aşa-i de înaltă. Iar de rugăciunea cea 
duhovnicească, de care v-am amintit în primul 
cuvânt, de-abia unul din neam în neam. 

Dar o să mă întrebaţi: „Dar noi, părinte, ce facem, 
majoritatea lumii, care nu ştim această tehnică şi 
această filosofie de rugăciune înaltă? Noi ne 
pierdem?” Nu! Dar fiindcă a venit cuvântul despre 
rugăciune, v-am arătat care este rugăciunea cea 
adevărată. Nu înseamnă că, dacă eu nu mă rog, nici 
să nu spun la altul. Nici eu nu m-am rugat aşa de 
când sunt! Dar nu înseamnă să nu ştim. Că neştiința 
este orbirea sufletului. 

Dar ştii ce zice dracul mândriei şi al nesimțirii, 
dacă avem o lacrimă la rugăciune? „Amu te-ai rugat 
straşnic!” Ehei! Şi cât îi de-acolo până la rugăciunea 
cea curată! Cât îi de departe cerul de pământ! V-am 

spus că rugăciunea în creşterea ei n-are limită. 
Pentru că se uneşte cu Dumnezeu. N-are margine. 

Aceea înseamnă rugăciune, cum zicea unul în 
Pateric: „Am poruncit minții mele să se ridice trei 
zile în ceruri! Să nu se pogoare de acolo trei zile”. 
Aceea-i rugăciune! Sau cum s-a rugat un bătrân din 
pustia schetică. Acesta, venind un frate la dânsul, l-a 
întrebat: 

— Fiule, ce este pe la Alexandria? Ce face 
lumea? 

— Părinte, îi mare secetă, a răspuns fratele. 

- Da” de ce nu vă rugaţi? a zis bătrânul. 

- Ba ne rugăm, părinte! Au scos și sfintele 
moaşte și icoanele, au venit preoți, au făcut Sfântul 
Maslu cu arhiereii pe câmp, cu procesiune mare. Se 
roagă şi tot nu plouă! 

Dar bătrânul a zis: 

— Arătat este că nu vă rugaţi! 

Bătrânul ştia adevărata rugăciune. 

— Ba ne rugăm, părinte! stăruia fratele. 

— Fiule, dacă-i aşa, hai să ne rugăm oleacă! — ca 
să-i arate care-i adevărata rugăciune. 

A ridicat bătrânul mâinile în sus și s-au făcut 
degetele lui ca zece făclii de foc şi fața lui ca 
soarele. Şi nu le-a lăsat în jos timp de un ceas. Şi în 
timpul ăsta, cum era senin şi secetă, au venit nori, 
s-au îngroşat norii, au început tunete şi fulgere şi a 
plouat aşa de tare în jurul lor şi-n tot Egiptul, încât a 
strigat fratele: 

— Părinte, părinte, coboară mâinile în jos că mă 
îneacă apa! 

Şi atunci părintele, când a coborât mâinile, i s-a 
făcut fața lui iarăşi ca mai înainte. 

Ai auzit care-i adevărata rugăciune? Aşa să ne 
rugăm şi noi! S-au rugat mii şi mii; și preoți şi 
arhierei și popor şi n-a plouat. Şi s-a rugat unul, dar 
s-a rugat cum trebuie. Intr-un ceas a coborât și 
ploaia și norii şi toate. Cu această rugăciune [lie a 
descuiat cerul, care era încuiat de trei ani și şase 
luni. Asta-i rugăciune în extaz sau în uimire. 

Şi aşa, când ne rugăm, să ştim că suntem departe 
de rugăciune atâta vreme cât mintea noastră este la 
cele de jos și-i necurată. Dar nu trebuie să 
deznădăjduim, pentru că Dumnezeu știe neputința 
noastră. Şi de multe ori unul se roagă, săracul, 
amărât de vreun necaz şi nu are nici când zice în 
ceasul acela rugăciune din Ceaslov sau din Psaltire. 
Zice şi el ceva: „Doamne, miluiește-mă! Doamne, 
iartă-mă!” Dar zice din toată inima. 

Când mintea lui pătrunde în inimă, nici nu se 
poate ruga cu rugăciune lungă. Numai atât zice: 
„Miluieşte-mă, Doamne!”, sau „Mila mea!”, sau 
„Indurarea mea!”, sau „Dumnezeul meu!” Deci, 
când s-a pogorât mintea în inimă sau a intrat în 
cămara inimii, atâta zice: „Iisuse al meu! Iisuse al 
meu!” Pentru că inima atunci se închide şi se des- 
chide repede. Inima înghite pe Iisus şi lisus, inima! 

Atunci nu mai este timp de vorbă, că el stă în 
fața Mântuitorului și se teme să zică cuvinte lungi, 
pentru că pierde atenţia. Că atenţia este puterea 
rugăciunii din faţa Mântuitorului. Şi atunci zice 
numai câte un cuvânt: „Iisuse al meu!” Dar în acele 
cuvinte atâtea lacrimi se varsă şi atâta dragoste 
dumnezeiască, încât omul se face tot ca focul în 

dă un sfat: „Omule, eu ştiu că tu nu ştii să te rogi! — 
el ştia ce înseamnă rugăciunea, că era mare stâlp al 
Ortodoxiei —, dar îţi dau un sfat: Roagă-te cum pofi 
tu, dar roagă-te adeseori!” Că din deasa rugăciune, 
omul începe a se învăța rugăciunea cea adevărată. 

lar Sfântul Ioan Scărarul zice: „Oare vom părăsi 
rugăciunea de cantitate?” Că rugăciunea de cantitate 
este cea pe care o facem multă, dar fără să fim cu 
mintea în inimă și fără să fim cu privirea minții la 
Dumnezeu. „N-o părăsim!” Că rugăciunea dintâi este 
pricina celei de a doua. Cantitatea naşte calitatea. 

Este un proverb: „Exercițiul face premianți!” 
Roagă-te mereu! Apostolul Pavel spune: Rugaţi-vă 
neincetat! Noi Trugându-ne aşa, neputincioşi şi 
răspândiți, cum putem noi, Dumnezeu, văzând 
sufletul nostru că vrea să se roage cât de cât, îi dă 
câteva minute de rugăciune Curată. 

Şi atunci el îndată începe să se roage cu lacrimi, 
cu foc mare. Însă rugăciunea aceea, chiar dacă 
durează câteva minute, acele câteva minute de 
rugăciune cu mintea în inimă sunt mai puternice 
decât dacă ai sta o lună de zile în rugăciune, citind la 
Psaltire sau din Ceaslov. Așa de mare putere are. Şi 
atunci, creştinul, gustând din dulceața rugăciunii 
celei curate, zice: „Ehei! asta-i rugăciune!” Dar 
această gustare din rugăciunea curată, din 
rugăciunea harică, nu vine la cheremul nostru, când 
vrem noi. Vine când vrea Dumnezeu să miluiască 
sufletul nostru. 

Auzi ce spune Sfântul Isaac Sirianul? Semn al 
milei lui Dumnezeu sunt lacrimile la rugăciune. 
Când vedem că ne cercetează Dumnezeu cu lacrimi 
multe la rugăciune este semn că mila lui Dumnezeu 
s-a atins de ochii tăi şi vrea, prin aceste lacrimi de 


pocăință şi de dragoste mare, să te curețe pe tine, să 
te lumineze, să te spele de păcate și să-ți arate ție 
care-i adevărata rugăciune. 

Deci, noi suntem datori să ne rugăm cum ştim 
noi, cum putem, începând cu rugăciunile începătoare: 
„Impărate ceresc”, „Sfinte Dumnezeule”, „Preasfântă 
Treime”, „Tatăl nostru”, „Crezul” şi celelalte. Ne 
rugăm cum putem, dar să ne rugăm adeseori. 

Că auzi ce spun Sfinţii Părinți? Sfântul Teofan 
Zăvorâtul este o mărturie preaîndreptățită să vă 
spună: Cel ce se roagă des, însăși rugăciunea i se 
face lui cel mai mare dascăl al rugăciunii. Insăşi 
rugăciunea îl poate învăța să se suie de la treptele 
cele mai de jos ale rugăciunii, până la treptele cele 
mai înalte și până la extaz şi până la rugăciunea 
duhovnicească”. Deci rugăciunea îi învăța pe sfinți 
să se roage, pentru că ei totdeauna se rugau. 

De aceea spune: Neîncetat vă rugați! Adică 
oricând. Eşti acasă, eşti pe drum, ești în chilia ta, eşti 
la lucru, oriunde, tu înalță mintea către Dumnezeu. 
Şi zi cum poți, dar zi mereu! Orice rugăciune-i bună, 
dacă o zici cu frica lui Dumnezeu și cu atenție. 

Să nu căutăm noi trepte de rugăciune înaltă, 
că aceasta-i mândrie! Noi ne rugăm cum putem, iar 
Dumnezeu, văzând că sufletul se chinuie să se 
înveţe a se ruga, când ştie darul Lui, îl învredniceşte 
de momente de rugăciune curată. 

Şi atunci, acela caută însingurare, să fie numai 
cu Dumnezeu. Cum spune dumnezeiescul Ioan 
Scărarul: Cel ce pe dulceaţa rugăciunii o a aflat, 
pururea voiește să fie singur. Şi Sfântul Isaac 
Sirianul zice: Cel ce pe dulceața rugăciunii o a 
aflat, va fugi de gloate ca un asin sălbatic! El vrea 
să rămână în dulceața aceea şi în vorbirea cu 

Dumnezeu oricând. Și vorbăria şi treburilg şi altele îl 
sustrag de la rugăciune, dar lui îi pare rău. 

Este foarte greu să ajungă omul să se roage în 
aşa fel, ca să nu-l tragă înapoi zgomotul şi vederea 
multora şi auzirea despre atâtea lucruri. Rugăciunea 
desăvârşită puțini oameni o dobândesc. 

Este o însingurare în sine, în inimă, şi o însingu- 
rare dinafară. Insingurarea dinafară: Eu mă duc în 
pădure şi stau într-un bordei, într-o colibă, undeva, 
într-o peşteră, și mă rog. Şi aceasta ajută mult 
rugăciunii. Dar, dacă nu vei avea însingurarea în 
sine, nu-ți ajută. Poți să fii acolo şi să nălucești cu 
mintea toate oraşele şi tot Bucureştiul şi toate 
târgurile. Degeaba ai fugit cu trupul în pustie, căci 
cu mintea n-ai fugit în pustie. Ori, călugăr ce 
înseamnă? Spune Sfântul loan Scărarul: Cel ce stă 
cu mintea sa afară de lume şi de-a pururea se 
roagă lui Dumnezeu, acela este călugăr! 

Dumnezeu nu cere să ieşim noi numai cu trupul 
din lume şi să fugim în pădure; ci cu mintea să ieşim 
din lume. Aş putea să stau în zgomotul lumii, cum 
făcea Sfântul Teodosie, începătorul vieții de obşte, 
dar îl vedeau rugându-se ca un stâlp de foc în 
mijlocul lumii. Fl avea la trapeză câte trei mii de 
săraci pe zi şi el le slujea la masă. Și-l vedeai în 
mijlocul lumii ca în cea mai mare pustie, că era 
desăvârşit. El nu mai auzea şi nu mai privea la cele 
din lumea asta, ci numai la cele de sus. Dar a celor 
desăvârşiți este aceasta. 

lar noi, care avem nevoie să ne învăţăm 
rugăciunea, avem nevoie de o însingurare în noi mai 
întâi. Te închizi între patru pereți ai casei tale şi te 
poți însingura. Ai închis ușa şi intri în cămara inimii. 

De abia acolo te poți ascunde să te rogi lui 
Dumnezeu în ascuns. 

Sfântul Simeon Noul Teolog spune: Mintea nu 
se poate ascunde nicăieri între zidiri! Poţi să te 
duci tu și-n pustie, poți să te duci şi între stânci, poți 
să te duci oriunde, nu o poți ascunde în zidiri. Cel 
mai adânc loc unde poți ascunde mintea de lume 
este cămara ei — inima! Numai în inimă o poți 
ascunde, că acolo stă de vorbă cu lisus, cu Mirele 
Cuvântul, pe care Il ai de la Botez. 

Acolo dacă o ascunzi, mintea trebuie să intre 
în inimă, mută, surdă şi oarbă. Să nu mai vorbeas- 
că, să nu mai audă nimic şi să nu mai vadă nimic din 
lumea asta. Ci numai pe lisus să-L vadă şi de El să 
se lipească şi cu El să se unească în Duhul Sfânt. 
Acolo în inimă, Mirele cu mireasa! Sufletele noastre 
sunt miresele lui Hristos cum spune Sfântul Apostol 
Pavel: V-am logodit pe voi mireasă unui Mire fără 
de moarte şi tare mi-e frică de voi să nu se 
poticnească inimile voastre, precum a Evei de 
satana. N-a spus mintea, ci inimile, că a ştiut că 
adevărata unire a sufletului nostru cu Hristos se 
face în inimă, nu în altă parte. 

lar dacă noi ne rugăm cum putem, să ne rugăm 
adesea, că harul este maică de obşte la fiecare. Ai 
văzut o mamă bună cu copilul cel mic al ei? Dacă 
vede că nu ştie să meargă pe picioruşe, îl lasă oleacă 
să meargă şi el îndată cade şi începe a plânge, că el 
îi cu picioarele plăpânde şi nu poate merge. Şi îndată 
mama îl ridică: „Stai, hai să te învăţ”. Şi-l ia de 
mână, îl mai duce oleacă, iar îl lasă. Ca să se învețe 
a merge. Așa face harul cu noi în vremea rugăciunii, 
când nu ştim să ne rugăm. 

Când vine harul la tine, simți o rugăciune curată; 
simți o rugăciune a minții, a inimii. Și pe urmă, când 
te lasă Duhul Sfânt, din cauza mândriei şi a leneviei, 
iar cazi, iar mintea se duce la lume, la tulburare. 
Apoi iar te ridică, până ce te înveți să mergi pe acest 
drum şi să te ţii pe picioarele tale. Şi aşa, văzând 
Dumnezeu că vrea sufletul să se roage, îl introduce 
încet-încet pe treptele rugăciunii. Și când a învăţat el 
să se roage, nu-i mai trebuie să-l ducă nimeni de 
mână. El ştie că adevărata rugăciune o găseşte în 
inima sa, unindu-se cu lisus Hristos. 

Deci se cade să ne rugăm cum putem. Uneori cu 
pura, alteori cu mintea, alteori cu inima, alteori mai 
presus de rugăciunea inimii. Cine se va învrednici 
de celelalte trepte ale rugăciunii, cum v-am spus — 
de sine mișcătoare, văzătoare, rugăciunea în extaz, 
în uimire, până la rugăciunea cea duhovnicească —, 
are mare dar de la Dumnezeu; dar nu ştiu dacă din 
neamul nostru de azi ajunge cineva. Numai 
Dumnezeu ştie pe unul ca acela. Poate se găseşte 
undeva în vreo peşteră ascunsă, prin munți pe 
undeva sau cine ştie, că numai Domnul ştie. Acela-i 
stâlp de foc! Acela, când se roagă, se face ca 
bătrânul din Pateric, stâlp de foc! 

Dar noi să ne rugăm cum putem, că am văzut că 
Mântuitorul n-a trecut cu vederea rugăciunea 
cananeencei. Ea, săraca, nici nu era evreică. Era 
feniciană, din părțile Tirului şi ale Sidonului. Ori, 
fenicienii erau păgâni. Dar a auzit şi ea de 
Mântuitorul că face minuni şi a venit. Văzând atâta 
lume în jurul Lui, a început să strige: Miluiește-mă 
pe mine, Fiul lui David; fiica mea rău se îndrăceşte! 

Ca femeie păgână, a învăţat şi ea de la evrei cum 
să strige. Ea nici nu ştia cum Îl cheamă. „Strigă aşa, 


82 NE VORBEŞTE 


femeie!” Dar ea, săraca, striga ca mamă necăjită. Pe 
fata ei o chinuiau diavolii de atâția ani, că era 
îndrăcită. Şi a luat asupra sa fața fiicei sale, că auzi 
ce strigă: Miluiește-mă, Doamne, pe mine, că fiica 
mea rău se îndrăceşte! Nu striga: „„Miluieşte, 
Doamne, pe fiica mea!” Adică, dacă ai să faci milă 
cu fiica mea, pe mine mă miluieşti. 

Deci s-a băgat în ființa fiicei sale şi cu toată 
inima se ruga pentru fiica sa. lar Mântuitorul, ca să 
arate la toți statornicia credinţei ei, se făcea că nu o 
aude. Ai văzut ce-a spus întâi: Nu sunt trimis fără 
numai la oile cele pierdute ale casei lui Israel. Cum 
ar zice: „Iu eşti feniciană, eşti păgână; nu pentru 
tine am venit în lume!” Ea atunci mai tare striga. Și 
la Apostoli le era milă: Doamne, slobozește-o pe ea, 
că strigă în urma noastră! O vedeau că strigă cu 
lacrimi din adâncul inimii. lar Mântuitorul o mai 
înfruntă o dată: Nu este bine să iei pâinea fiilor şi s-o 
dai câinilor. _ 

Câine o făcut-o! Inţelegi? Dar ea nu s-a supărat 
că o face câine. Ea, în fierbințeala rugăciunii ei, a 
trecut peste toate. De aceea a zis: „Doamne, câine 
sunt eu — adică nu sunt din neamul lui Israel, eu sunt 
păgână —, dar şi câinii, Doamne, mănâncă din 
fărâmiturile care cad de la masa domnilor lor. 

Adică, „Chiar dacă sunt câine, dar măcar dă-mi 
şi mie o fărâmitură, că eu nu întind mâna la masă cu 
stăpânii”. Şi atunci a spus Mântuitorul către dânsa: 
O, femeie, mare este credința ta! Fie fie precum 
voieşti! Și s-a tămăduit fiica ei din acel ceas. Aţi 
văzut rugăciune? Ai văzut credință? Nu cu multe 
cuvinte, dar din inimă! 

Dar tâlharul pe Cruce? Ai văzut ce spune 
Sfântul Efrem în Cuvânt la tâlhar din Vinerea 

Mare? Mai întâi el şi celălalt tâlhar huleau pe Iisus 
pe Cruce, şi-l ziceau: Dacă eşti Fiul lui Dumnezeu, 
coboară-Te de pe Cruce şi ne izbăveşte şi pe noi. Pe 
urmă au văzut că Mântuitorul, când [Îi băteau cuie în 
mâini Şi-n picioare şi-L batjocoreau, se ruga pentru 
dânșii fără răutate: Părinte, iartă-le lor, că nu ştiu ce 
fac! 

Atunci tâlharul din dreapta s-a străpuns de 
blândeţea Lui şi zicea: „la uită-te! Noi cât îi bles- 
temăm şi-i înjurăm pe aceştia care ne-au răstignit 
aici, iar El zice: Părinte, iartă-i pe ei, că nu ştiu ce 
fac!” 

Atunci a crezut în inima lui că Acela Care este 
răstignit lângă dânșii nu este un prooroc, ci este 
Dumnezeu. 

Tâlharul care a început să creadă că Mântuitorul 
este Dumnezeu, văzând că rabdă cu atâta blândeţe, a 
început să se uite la El în sus, căci Crucea Mântui- 
torului era mai înaltă decât a lor, şi se gândea: „Ce 
rău a făcut Omul acesta? Morți a înviat, bolnavi a 
vindecat, oameni a săturat, a învăţat cu cuvântul 
blândeţii, n-a fost păcătos, nu s-a atins de El nimic... 
Cu adevărat Acesta-l Dumnezeu!” 

Aceasta zice şi Apostolul: Cu inima se crede 
spre dreptate, iar cu gura se mărturiseşte spre 
mântuire. Că nu-i de ajuns să crezi în inima ta în 
Dumnezeu, ci trebuie să-L mărturiseşti şi cu gura, că 
avem două părți. Cu sufletul cred că este Dumnezeu, 
dar trebuie să-L mărturisesc şi cu buzele. De aceea a 
zis Mântuitorul: Cine se va lepăda de Mine înaintea 
oamenilor şi Eu Mă voi lepăda de el înaintea 
Tatălui Meu. Cu toată ființa ta trebuie să-L 
mărturiseşti; şi prin cuvânt și cu inima, prin credință. 


Atunci tâlharul, care credea în inima lui că 
Mântuitorul este Dumnezeu, ce-a gândit el? „Oare o 
să mă ierte Dumnezeu şi pe mine, că eu mai înainte 
am hulit, ca şi cel din stânga?” Se gândea el: „Acest 
lisus, Care se roagă pentru cei ce-L răstignesc, dacă 
pe cei care L-au răstignit nu ţine mânie, cu cât mai 
mult o să mă ierte şi pe mine, măcar că eu am făcut 
atâtea desfrâuri şi ucideri şi jafuri şi înjurături şi 
beții!” 

Işi aducea aminte de viața lui de tâlhar şi-şi 
zicea: „Oare ce pocăință să mai fac eu acum? Dacă 
aş avea picioarele libere, aş face metanii, dar ele 
sunt legate. Dacă aş avea mâinile libere, aş da două 
palme la cel din stânga care hulește şi aş zice: «De 
ce huleşti pe Acest blând Iisus!» Dar și mâinile sunt 
răstignite”. Se gândea el: „Ce pocăință să mai fac eu 
acum pe cruce?” Duhul Sfânt i-a dat în gând: „Ştii 
ce mai am eu slobod? Am limba! Limba nu-i 
răstignită. Şi eu am să strig din toată inima cu limba 
mea: Pomenește-mă, Doamne, când vei veni întru 
împărăţia Ta!” 

Vezi? Întâi cu limba L-a apărat de tâlharul din 
stânga, care-L ocăra pe Mântuitorul, zicându-i: Nu 
te temi tu de Dumnezeu, că noi Suntem în aceeași 
osândă, că am făcut atâtea păcate? Dar Acest lisus 
ce-a făcut? Întâi cu limba îl ocăra pe celălalt. „Eu 
cred că Acesta-l lisus! Nu mă mai iau după tine!” 
După ce l-a ocărât pe tâlharul din stânga cu limba, a 
făcut pocăință; roade de pocăință, că numai limba şi 
căința inimii îi mai rămăsese. „Am să strig cu 
această limbă, pe Acest lisus Care nu ține minte 
răul, să mă ierte”. Şi a strigat din adâncul inimii: 
Pomeneşte-mă, Doamne, când vei veni întru 
împărăţia Ta! Şi aude pe Mântuitorul de sus de pe 

Cruce: Adevărat grăiesc ţie, astăzi vei fi cu Mine în 
rai! 

Sfântul Efrem face artă mare în cuvânt: „Văzut-ai 
rugăciune tâlhărească? Văzut-ai tâlhar înțelept? A 
ştiut să fure mult în viaţa lui! Dar, având credința în 
inimă, a ştiut să fure cu limba raiul”. Adică: 
„Tâlharule! Ai furat, ai spart, ai făcut ucideri, 
răutăți; dar acum cu credinţa ta din inimă ai ştiut să 
furi cu limba raiul”. Și zice la urmă acest cuvânt, 
aşa: „O, tâlharule, şi al raiului tâlhar! Ai furat toate, 
dar ai furat şi raiul cu limba. O, tâlharule și al raiului 
tâlhar! O, floare timpurie a lui Hristos, Cărua I se 
cuvine slavă!” 

Adică cea mai întâi floare răsărită din Crucea lui 
Hristos a fost sufletul tâlharului. 

De aceea el a mers întâi în rai cu Mântuitorul, că 
L-a mărturisit pe Cruce înainte de a-L mărturisi pe 
Dumnezeu Longhin Sutaşul, când L-a străpuns în 
coastă şi alți mulți pe urmă. Cel dintâi, tâlharul L-a 
mărturisit pe Dumnezeu şi L-a rugat să-l ducă în rai. 

lată ce înseamnă rugăciune în vreme de nevoie! 
Când suntem necăjiţi, să strigăm cu toată inima, că 
Dumnezeu caută la inima noastră. Amin. 


DESPRE VREDNICIA PREOŢIEI 


SFATURI CĂTRE 
UN GRUP DE STUDENŢI TEOLOGI 
în vara anului 1978 


Ca să ajungeţi în Împărăția cerurilor, să știți un 
lucru: să vă luaţi de pildă, totdeauna în viața voastră, 
doi sfinți mari, la care să priviți pururea și cât veți 
putea să-i imitați, prin credința cea lucrătoare, care 
se lucrează prin dragoste, adică prin fapte şi credință 
dreaptă. 

Să aveți ochiul minții, totdeauna, la Sfântul 
Apostol Pavel, „gura lui Hristos” şi „marele vas al 
alegerii”, şi la Sfântul Ioan Gură de Aur. Pentru că 
Sfântul Apostol Pavel a fost cea mai înaltă persoană 
duhovnicească din toată istoria Bisericii Creştine, 
după Domnul nostru lisus Hristos. Aşa spune 
Sfântul Vasile cel Mare. El a fost chip desăvârșit 
întru toate. Şi ca apostol şi ca arhiereu şi ca preot şi 
ca ostaş al lui lisus Hristos nebiruit. Şi pe el l-a 
imitat din toate puterile Sfântul loan Gură de Aur. 
De aceea, Sfântul loan Gură de Aur, mai în toate 
omiliile şi predicile sale pomeneşte de Sfântul 
Apostol Pavel. 

Eu am vorbit cândva la Neamţ, când a fost o 
conferință a preoților, acum doi ani când m-a trimis 
Prea Fericitul. Era la încheierea şedinţei. Am vorbit 
despre cele 20 de datorii ale preotului. Sigur că mai 
sunt undeva, prin carte pe la mine, acelea, scrise la 
mașină. Eu le-am vorbit din memorie. Dar nu-s 
adunate acolo toate. Eu am primit un ordin să 
vorbesc ceva acolo în legătură cu preoția. 

Dacă am lua-o după vrednicia care se cere 
preotului, n-ar mai fi nimeni preot pe pământ, ca 
să vorbim aşa, la nivelul care se cere. Că Sfântul 
Efrem Sirul zice: De-ai fi curat ca îngerii şi sfânt 
ca Ioan Botezătorul, preot nu poți să fii. Arâra-i 
de mare preoția. Mare lucru! O! nesfârşit şi negrăit 
dar, pe care l-a dat Dumnezeu fiilor lui Adam, 
Preoţia, zice el. Mare lucru! Ceea ce face preotul, 
nici îngerii nu pot face. 

Preotul are putere să lege nu numai pe 
oameni, ci şi pe îngeri. Ceea ce face preotul — să jert- 
fească pe lisus Hristos — nu pot face cei mai mari 
din îngeri. Dar, pentru că Dumnezeu a binevoit să se 
pogoare până la neputința noastră, pentru sfințirea 
lumii acesteia de jos, pe care a răscumpărat-o cu prea 
scumpul Său Sânge, a lăsat preoția în neamul omenesc. 

Frații mei, să vă aduceţi aminte ce spune marele 
Apostol Pavel: Toate îmi sunt slobode, dar nu toate 
imi sunt de folos. Toate îmi sunt slobode, dar eu nu 
vreau să fiu de nimic biruit. 

Ca preoți, cel dintâi lucru ce vi se cere de către 
Dumnezeu şi de oameni este viaţa morală, viața 
cinstită. Poți să ai o sută de licenţe, de doctorate, 
dacă nu ai viaţă morală, preot nu poți să fii. Ca 
preot trebuie să fii cum te-a făcut mama ta, până 
la preoție; şi de la căsătorie să ştii o preoteasă şi 
un Dumnezeu până la moarte. Asta este întâi 
partea morală şi partea curată a preotului: să fie foarte 
curat cu viața. 

Căci dacă va păzi curăția în viață Și viața cinstită 
toate darurile Duhului Sfânt se țin de acestea. C? 
Dumnezeu în vasele cele curate trimite harul Său, îr 
vasele cele alese. Nu, Doamne fereşte, să crezi că sı 
poate să fii şi preot, dar în acelaşi timp şi curvar, sai 


88 NE VORBEŞTE 


beţiv, sau fumător, sau înjurător, sau iubitor de 
argint, sau cine ştie câte drăcii şi câte patimi poate să 
aibă neamul omenesc. 

Ca preot, mai întâi tu trebuie să fii despătimit, 
adică să ajungi la o nepătimire, încât, cu viaţa ta, să 
dai pildă şi să vorbeşti poporului. 

Am vorbit la Seminarul din Creta vara asta. A 
venit părintele arhimandrit Nectarios, cu vreo 50-60 
de studenţi, nu ştiu în ce an erau, şi au cerut să le 
vorbesc ceva despre preoția contemporană. Le-am 
vorbit în trapeză, când erau la masă. Și am arătat 
acolo ceva, care vreau să arăt şi aici. 

Preotul trebuie să predice în trei feluri, după 
învățătura Sfântului loan Gură de Aur. Adică, întâi 
cu gura și cu limba să vorbească cuvântul lui 
Dumnezeu. Al doilea, să predice cu mâna; să scrie 
învățături duhovnicești. 

Ai văzut pe Sfântul loan Gură de Aur? Toată 
ziua predica şi noaptea scria. Jumătate de noapte 
scria Şi jumătate de noapte se ruga. Şi atât dormea: 
se agăța cu mâinile de nişte funii, care erau legate de 
tavanul casei, și când le scăpa din mână, termina cu 
somnul. Și mânca puțină zeamă de orz, o dată pe zi, 
la apusul soarelui. Așa preoție! Atâta înfrânare! 

Ei, nu putem noi păcătoşii ca el! Dar vreau să vă 
spun, că de aceea a avut atâta dar, că a tâlcuit toată 
dumnezeiasca Scriptură. Deci preotul trebuie să 
predice cu limba, cu mâna, adică să scrie predici şi 
învățături creştineşti, şi al treilea şi cea mai înaltă 
predică, trebuie să predice cu viața, cu trăirea lui şi 
a familiei lui. 

Preotul trebuie să se facă santinela întregii 
înţelepciuni, o făclie în faţa poporului, după cum a 
spus Mântuitorul: Voi sunteți lumina lumii... Apoi să 

radieze din viaţa şi din faptele lui, în toate părțile, 
lumină. Când vor vorbi oamenii în sat, să zică aşa: 
„Ai văzut ce înfrânare are preotul nostru? Ai văzut că 
preotul nostru nu-i iubitor de argint, că nu-i trebuie 
bani? Cât îi dai, atâta primește şi mulțumește şi pen- 
tru atât! Ai văzut că preotul nostru în crâşmă n-a 

intrat? Preotul nostru cu ţigara în gură nu l-am văzut. 

Preotul nostru de înjurat nu s-a pomenit. Preotul 
nostru nu la bal sau la nunți cu lăutari, Doamne 
fereşte, la nici un fel de distracții nu l-am văzut. 
Preotul nostru-i blând; preotul nostru-i milostiv; 
preotul nostru-i răbdător, preotul nostru-i înțelept; 
preotul nostru-i curat; preotul nostru-i harnic; preotul 
nostru-i milos, săritor la toate nevoile poporului”. Şi 
aşa mai departe. 

Aşa să vorbească poporul de voi îndată ce veți 
ajunge în mijlocul lor! Dacă vreţi să vă iubească, să 
le dați oleacă de pildă cu viaţa! 

Au venit la mine studenţi teologi şi de la Sibiu şi 
din altă parte şi m-au întrebat: „Părinte, uite, acum 
ne face îndată preoți. Oare cum să începem noi?” 

— Să începeți cu blândeţe şi cu dragoste, că 
Sfântul Efrem Sirul zice: Chipul de a-i aduce pe 
toți la Hristos este numai al blândeţii. Apoi să 
aveți răbdare. Oamenii sunt fel de fel de tempera- 
mente. Sunt şi oameni iuți şi ambițioşi şi răi şi 
bețivi;, sunt şi oameni neascultători şi împietriți la 
inimă Şi indiferenți, care nu cred sau, dacă cred, 
numai cu numele. Trebuie să pândim caracterul 
fiecăruia şi să fim cu blândeţe. 

Când ai intrat în parohie, toți ochii poporului sunt 
la tine, să vadă ce preot le-a venit în parohie. Când 
te-a chemat la slujbă, să te duci ca sluga lui Hristos. 
Într-o clipă să fii acolo, cu epitrahilul, cu Crucea şi 

Molitfelnicul. La botez, la cununie, la înmormântare, 
la lehuză, unde te cheamă. Şi să nu le pui preț pe 
nimic. Dacă te întreabă: „Părinte, cât costă?” 

— Cât vreți, fraților. Cât daţi! 

Că ştie Dumnezeu că altul are şi nu dă, iar altul, 
săracul, Dumnezeu ştie cum poate da un ban. Vezi 
cât de greu se câştigă un ban la cel necăjit. Şi dacă 
vede că nu-i pui preț, tu îi câştigi inima lui. Ştiţi ce 
spune Mântuitorul: Căutați mai întâi Împărăția lui 
Dumnezeu şi dreptatea Lui şi toate celelalte se vor 
adăuga vouă. 

Marele prooroc Ilie, când a fost seceta aceea de 
trei ani şi şase luni, a fost trimis la pârâul Horat, în 
peştera aceea (III Regi 17, 1). Apoi a fost trimis de 
Dumnezeu la o femeie văduvă — știți din Biblie —, la 
Sarepta Sidonului. Şi a găsit-o în marginea satului. 
Sidonul este în Libanul de azi, pe malul Mării 
Mediterane. Şi l-a trimis Dumnezeu la acea văduvă, 
să vadă cât de necăjită-i lumea. Căci lui Ilie cel tare 
în credință nu-i păsa că moare lumea. Trei ani şi 
jumătate, nici ploaie, nici rouă pe pământ. 

Vedeţi voi că n-a plouat de o lună şi zicem: „Vai 
de noi, este secetă!” Dar, ia gândiți-vă, trei ani și 
şase luni să nu cadă nici rouă pe pământ, nici ploaie; 
se usucă copacii şi pădurile din rădăcină şi toate. Şi 
este un cuvânt al Sfântului Efrem, la Ilie Proorocul, 
unde zice: „Niciodată n-a ascultat Dumnezeu mai 
tare de om, ca în timpul Sfântului Ilie”. 

Dar de ce a ascultat Dumnezeu, Care a făcut 
cerul şi pământul, de o ființă aşa de mică cum 
este omul? Pentru că şi omul se topea de 
dragostea Lui şi de râvna Lui. 

Când a văzut Ilie că poporul lui Israel a părăsit 
de tot pe Dumnezeu și se închină lui Baal, s-a dus şi 

a stat înaintea lui Ahab şi i-a spus: Viu este Domnul 
Dumnezeu Căruia li stau azi înainte, că nu va fi 
ploaie, nici rouă pe pământ, fără numai prin 
cuvântul gurii mele. Şi nu vă spun istoria lui că-i 
lungă, numai vă spun o pildă. După trei ani şi 
jumătate, văzând Dumnezeu că [lie nu se înmoaie la 
inimă, de multe ori îi spunea: 

— Tlie, descuie cerul! Eu fără tine nu-l descui! — 
atât de mult îl asculta Dumnezeu, că era mare râvnitor. 

— Doamne, nu-l descui! 

- Dar mor toți! 

— Las” să moară! 

— Dar mor de foame şi de sete femei, văduve şi 
copii! 

— Lasă să moară toți! De ce te-au părăsit pe Tine? 

Dar de ce era Ilie aşa tare? Pentru că la pârâul 
Horat corbii îi aduceau mâncare, pâine şi carne, o 
dată pe zi, şi de două ori; iar pe vale, jos, era pârâul 
Horat. Avea şi apă şi mâncare. Și nu simțea durerea 
poporului. Și râvnă mare avea pentru Dumnezeu. 
Mai bine să moară toți, decât să se închine la idoli. 

lar Dumnezeu, vrând să-l plece pe Ilie Tesvi- 
teanul, zicea: „Lasă că-ţi fac eu ţie, dacă eşti aşa de 
tare în credință! Te mai înmoi oleacă!” Deci i-a 
secat întâi izvorul şi a oprit corbii să mai aducă de 
mâncare. A stat Ilie, a postit 40 de zile, că era foarte 
puternic în post. Când a văzut că moare — firea asta 
are nevoie și de mâncare —, Dumnezeu atunci i-a spus: 
„Ilie, ridică-te de aici şi mergi la Sarepta Sidonului”. 

S-a dus Ilie şi, când a ajuns, a văzut văduva 
aceea adunând câteva lemnişoare, câteva vreascuri, 
cum vorbim noi. Şi l-a cunoscut pe Ilie că este omul 
lui Dumnezeu, după înfăţişare. 

— Ce faci aici? a întrebat Ilie. 

— Iată, omule al lui Dumnezeu, zice, adun aceste 
lemnişoare. Mai am un pumn de făină într-o vadră şi 
puțin untdelemn într-un ulcior, am să fac o turtă în 
spuză, singura mea hrană, şi voi mânca eu şi fiul 
meu şi vom muri. Că după aceea nu mai avem 
nimic, absolut nimic — că atunci era mare greutate să 
găseşti un pumn de făină undeva. 

Iar Ilie nu mâncase de 40 de zile şi auzi ce-i spune: 

— Femeie, adu-mi mie întâi! Fă pentru mine o 
turtă, că mor de foame, şi ad-o încoace! 

Ai văzut? Şi femeia, săraca, ai auzit cât iubeşte 
pe sluga lui Hristos, pe sluga lui Dumnezeu? Vă dau 
o pildă pentru cei care se tem că-i parohia mică şi că 
n-ar avea cu ce trăi. Femeia, ştiind că va muri, că nu 
mai are altă hrană, a făcut întâi o turtă pentru 
Proorocul Ilie. Căci a zis: „Acesta-i omul lui 
Dumnezeu. Mai bine mor eu şi să nu moară el, că 
acesta-i om scump. Pe acesta îl ascultă Dumnezeu!” 
Şi i-a adus lui Ilie mâncare, şi Ilie, după ce-a 
mâncat, i-a spus: Viu este Domnul Dumnezeu, 
Căruia Îi stau înainte, că vadra de făină nu se va 
mai împuțina și ulciorul cu untdelemn nu va mai 
seca până va da Dumnezeu ploaie pe pământ. 

Ai văzut? Sfântul loan Gură de Aur face un 
comentariu şi zice: „O, preote, care te temi că vei 
muri în popor, că n-ai ce mânca şi că parohia-i mică 
şi săracă. Nu zice că mor de foame şi n-am cu ce 
trăi. Numai de n-ai avea credință!” 

Eu aş vrea să mă dea la o parohie mică, numai 
cu 20 de familii şi eu mai țin zece preoți pe lângă 
mine. Dar ştii ce să faci întâi? Întâi să te cunoască 
enoriaşii că eşti om al lui Dumnezeu, precum a cu- 
noscut văduva pe Ilie. Şi pe urmă te hrănesc cu toată 
casa ta. Odată ce te-a cunoscut poporul cu adevărat 

părinte duhovnicesc, zice: „Mai bine să mor eu, 
decât să moară părintele!” 

Atât o să te iubească poporul, dacă o să vadă că ai 
virtuți, că eşti om cuminte și nu eşti lacom după averi 
şi după bani. Ai auzit ce zice Sfântul Pavel către 
Galateni? Ştiu bine că, dacă era cu putere, ochii 
voştri, scoțându-i, mi i-aţi fi dat mie. Dar de ce voiau 
să-i dea ochii lui Pavel? Pentru că până acolo era ini- 
ma lor. Erau gata să-i dea ochii că le câştigase inima. 

Aşa şi voi, când mergeţi la parohie. Dacă veți 
câştiga inima poporului, să nu vă temeți că nu veți 
avea ce vă trebuie, că vrednic este lucrătorul de 
plata sa. O să aveţi şi haine, o să aveţi şi hrană, o să 
aveți şi bani, o să aveți și cinste, şi de la Dumnezeu 
şi de la oameni. Dar să vă vadă oameni cinstiți. 
Doamne fereşte, ca preot, să te vadă în crâşmă, să te 
vadă la joc, să te vadă la petreceri, să te vadă cu 
tigara în gură, să te audă înjurând, să te vadă că ești 
mândru, hrăpăreţ după bani, că-ți plac glumele sau 
râsul sau altceva prin care să-i sminteşti. 

Voi, mâine, cu darul lui Hristos, sunteți oamenii 
Bisericii. De aceea ați învățat atâția ani şi profesorii 
s-au ostenit cu voi, şi le va plăti Dumnezeu, ca să vă 
vadă făclii ale poporului și lumină lumii. 

In afară de asta, gândeşte-te că toate sunt pentru 
om: şi a mânca şi a bea şi a te odihni şi a te folosi de 
toate; dar cu măsură. Că toate îmi sunt slobode, cum 
am zis, dar nu toate îmi sunt de folos! Auzi pe 
Apostolul Pavel ce spune? Mulţumesc lui Dumnezeu 
că ştiu şi să mă satur, ştiu şi să flămânzesc... 
Mulţumesc lui Dumnezeu pentru toate! 

Afară de asta, de purtarea în familie, în poporul 
în care o să te trimită Dumnezeu, să fii atent. Eu am 


A 


fost în Serbia la un mare duhovnic, Părintele 

arhimandrit Iustin Popovici, cel mai mare părinte 
din Ortodoxia noastră de azi. Are două doctorate, 84 
de ani şi slujește Liturghia de 30 de ani singur la o 
mănăstire de maici — Celie. Este cunoscut peste tot, 
şi-i călugăr din Sfântul Munte. Și eu am vrut să plec 
imediat în Sfântul Munte, după ce-am venit de 
acolo, căci cu mare dragoste m-au primit părinții Şi 
toți. Şi i-am cerut un sfat. 

lar el mi-a spus: „Părinte Cleopa, şi eu sunt 
călugăr din Sfântul Munte. Sfântul Munte este un 
sac plin de bunătăți, de bijuterii, că acolo se găsesc 
oameni cu viață înaltă. Sfinția ta te duci la Athos să 
mai pui un migdal deasupra în sacul cel plin. Stai 
aici şi cât îţi ajută mila lui Dumnezeu, stai în slujba 
poporului, la toate necazurile, la toate scârbele, să-i 
mângâi, să-i ajuţi, că Ortodoxia noastră este foarte 
încolțită acum din toate părțile; şi preoții, ca 
niciodată, au de luptat. Și protestantismul şi 
catolicismul şi ateismul — voi nu vedeți? — şi 
indiferentismul şi toate. Și atunci se cere ca preoții 
de azi, ca niciodată, să fie mai învățați în Sfânta 
Scriptură şi cu viață cât mai curată. 

M-am trezit zilele acestea, într-o seară — că eu 
tocmai luasem cojocul în cap să mă pun oleacă jos —, 
şi aud hodoronc-tronc. Cine a venit? Directorul de la 
Consiliul Ecumenic de la Geneva. Şi eram şi de săptă- 
mână și a trebuit să stau două ore jumătate de vorbă 
cu el, până la Utrenie. Câte întrebări a pus omul acela! 

Şi eu, dacă nu sunt un om cărturar, am spus cât 
mi-a ajutat Dumnezeu, că am citit mergând cu oile 
pe munte, că eu am fost cioban aici la oile 
mănăstirii, până ce m-au pus stareț. Dar mi-a pus 
întrebări de geniu. Şi dacă n-ai fi cunoscut deosebirea 
Bisericii noastre de cea protestantă, se făcea o 


confuzie absolută. Au venit cu părinți de la 
Bucureşti şi de la Sibiu. 

Mi-au pus întrebări despre unitatea Bisericilor; 
că ei vor să unească Bisericile şi să facă, precum a 
zis Mântuitorul, o turmă şi un păstor. 

— Domnule director, i-am zis, biserica dumnea- 
voastră, protestantismul, este suspendată în aer. N-are 
temelie! 

— Dar de ce, părinte? 

— Unde vi-i Sfânta Tradiţie? Unde-s Sfintele 
Canoane? Unde-i practica Bisericii de 2000 de ani? 
Aţi desființat totul şi acum vreți să vă apropiați de 
noi? Este imposibil! 

Noi avem puncte comune mult mai multe cu 
catolicii decât cu protestanții, dacă ar fi să se ajungă 
odată la o unire. Protestanții sunt la foarte mare dis- 
tanță de noi. Ei au numai două Taine, şi acelea nu ca 
taine, ci numai ca simboluri: Botezul şi Cina Dom- 
nului. La Cina Domnului fac o masă comemorativă 
cu pâine şi cu vin (unii, cu must) în cinstea lui 
Hristos, dar nu mai cred că se preface pâinea şi vinul 
în Trupul şi Sângele Domnului. N-am când să spun 
discuția de acolo că-i mult de spus. 

Dar m-am gândit: de acum le dau canon la 
călugării mei şi la frați, să înveţe câte cinci-şase 
citate din Sfânta Scriptură, despre Sfânta Cruce, 
despre Maica Domnului, despre cultul Sfintelor 
Moaşte şi cultul Sfintelor Icoane, despre cinstirea 
Duminicii în locul sâmbetei, despre Sfânta 
Tradiţie... Ştiţi de ce? Că suntem întrebaţi. 

Ei sunt Biserici mari cu numărul. Sunt vreo 400 
de milioane. Catolicii sunt şi ei vreo 750 milioane. 
lar noi ortodocşii suntem puțini, dar suntem 
Biserică întreagă. Nouă nu ne lipseşte nimic. Noi 

n-avem ce împrumuta de la protestanți, dar nici de la 
catolici. Nimic, absolut nimic! 

Biserica noastră o credem şi o înțelegem întreagă. 
Are toate dogmele drepte, toată tradiția veche 
apostolică şi sobornicească a Sfinților Părinți. Și are 
toate canoanele, are toată tradiția liturgică, canonică, 
dogmatică şi istorică. Tot ce ne trebuie avem în 
Biserica Ortodoxă! Este Biserica care a mers pas cu 
pas după tradiția evanghelică, apostolică și 
sobormicească, până în ziua de azi. Şi ei ştiu asta. De 
aceea vor să se apropie de noi. 

— Dar inițiativa noastră-i bună? m-a întrebat el. 

— li bună în principiu. Că vreţi să fie o turmă şi 
un păstor. Dar, ehei! Câţi munți sunt de trecut între 
noi şi dumneavoastră până atunci! 

Să ne apropiem de dumneavoastră? Dar unde vi-i 
Sfânta Tradiţie? Unde vi-i cultul Sfintelor Moaşte? 
Unde vi-i cultul Sfintelor Icoane? Unde-i cultul sfin- 
ților şi al îngerilor? Unde-i venerarea Sfintei Cruci? 
Unde-i supravenerarea Maicii Domnului? Unde-s cele 
şapte Sfinte Taine, mijloace sfințitoare? Unde-i 
ierarhia bisericească? Unde sunt faptele? Că la voi 
este „Sola fide” — mântuirea numai prin credință. Se 
poate una ca asta? Căci credința fără fapte-i moartă. 
Şi „Sola graţia”, la calvini, mântuirea numai prin har. 

Cum poate fi mântuirea numai prin har, dacă 
acelaşi Apostol spune că toți vom sta înaintea divanu- 
lui lui Iisus Hristos, ca fiecare să dea seamă de faptele 
cele bune şi cele rele ale sale, să ia fiecare răsplată 
după cum a lucrat? Şi-n Sfânta Evanghelie ți se cer 
faptele şi poruncile. Ai auzit și în Evanghelia de azi: 
Știi poruncile? Ai păzit poruncile, ca să intri în viață? 

Nu există credință fără fapte, așa cum o cred ei: 
„Faptele nu-s nimica, nu-i nimica postul!” Unde vi-s 

posturile? Dumneavoastră puteți închide ochii şi să 
treceţi peste istoria de 2000 de ani a Bisericii, care-i 
necontestată? 

Eu am fost anul trecut în catacombele Romei și 
am văzut mama picturii bizantine. Sunt picturi şi 
icoane din secolele I, ÎI şi III în catacombe; că de 
acolo a pornit pictura bizantină. Catedralele din 
Ravena şi din Veneția, din Constantinopol şi din 
atâtea alte locuri făcute de Sfântul Constantin cel 
Mare, de Justinian şi de toți împărații bizantini, sunt 
o mărturie peste veacuri. 

Puteți să ziceți că nu le-aţi avut şi dumneavoastră 
1517 ani, până când v-aţi despărțit de catolici? Păi 
atunci cum, dacă v-aţi uitat rădăcina, s-o uităm şi noi? 
Cine-și uită rădăcina, se usucă şi piere, moare. 
Dumneavoastră trebuie să veniți înapoi la rădăcină. 
Va să zică, 1517 ani icoanele au fost bune în Biserică. 
Puteți să închideți ochii şi să ziceți că Biserica n-a 
avut icoane de la început, de când era în faşă? 

Uite, catedrale imense numai în mozaicuri şi aur 
stau strajă şi arată la toată lumea că Biserica a fost 
împodobită cu icoane din primele secole. Şi ce-aţi ve- 
nit la mine, la un cioban? Că mă întrebau ce studii am. 

— N-am venit să vedem un om învăţat aici. Am 
venit să vedem un om sfânt. 

— Sfânt este Domnul Dumnezeul nostru! N-auzi 
ce spune în biserică? Acela-i sfânt. Noi suntem praf 
şi cenușă! 

— Noi credem că aveţi o inspirație de sus să 
vedeți în problema ecumenică, dacă noi cheltuim 
«degeaba sau umblăm degeaba. 

— Iniţiativa este bună în fond, i-am spus. Dar, ia 
pândiți-vă! Ca să vă apropiați de noi, mai cu seamă de 
o Biserică tradițională, ca Ortodoxia, câte vă trebuie? 


98 NE VORBEŞTE 


— Discuţie ca asta cu Sfinția Voastră, n-am mai 
avut niciodată, nicăieri, aşa de adâncă! 

— Noi avem izvoare de la Sfinții Părinți. Cu noi 
nu mai gătești dacă începi! Avem de unde vă spune. 
Că voi credeți că numai atât este teologia, cât este în 
capul vostru rațional, cât o ştiţi voi aici. Dar izvoarele 
cele curate, grâul cel fără neghină şi vinul cel fără 
apă, la Sfinții Părinți le găsiți. Citeşte. Teologia 
noastră cea mai puternică a început din secolul I 
până în secolul V. Acolo sunt izvoarele cele mai 
curate, din care se adapă toate cunoștințele teologice. 

Dar să revenim la cuvântul nostru. Frații mei 
studenți, eu sunt destul de ocupat aici şi nu mă simt 
sănătos. Sufăr şi cu inima şi cu hernia. Să ştiţi un 
lucru: tot ce-ați învăţat cinci ani de zile, cu darul lui 
Dumnezeu, şi ce v-a rămas din şcoală, că s-au 
ostenit atâția profesori, să puneţi în practică. Şi 
părinții voştri cât vă aşteaptă cu bucurie să vă vadă 
preoți! Doar vin părinții voştri la mine: „Părinte, am 
un băiat la seminar, am un băiat la Teologie”. 

Şi se roagă săracii, să le ajute Dumnezeu, să-i 
lumineze, să reuşească la examene şi să fie cuminţi. 
Ştiţi câtă grijă au ei să vă vadă preoți! Că de ce v-au 
trimis la şcoală? Ca să aibă mare cinste, să vadă un 
copil din familia lor preot. Este mare cinste şi dar de 
la Dumnezeu ca să fii preot, să conduci atâtea 
suflete şi să ai autoritate morală peste atâtea suflete. 

Dar să ştiţi un lucru. V-am spus că Biserica 
Ortodoxă este încolțită din toate părțile, mai ales 
astăzi. Şi de aceea trebuie să cunoaşteţi foarte bine 
Sfânta Scriptură. Dacă te-ai dus la parohie, de-acum 
să nu te ocupi numai de treburi. Sigur că acolo ai 
treabă multă: şi slujbă şi Liturghie şi botez şi 
cununie şi spovedanie şi înmormântare şi lehuză şi 

sfințiri de case şi predică şi comunicări bisericeşti şi 
sfaturi sufleteşti. Ca acolo. 

Viaţa practică a preotului şi legătura lui cu 
poporul, acesta-i cel mai mare lucru pentru popor. 
Să-i înţelegi durerea şi necazul fiecăruia şi să stai la 
îndemâna tuturor. Apoi să fii smerit, să fii popular, 
să fii săritor şi cu toată dragostea. 

Când se prezintă la uşa bisericii nişte oameni 
necăjiţi, bolnavi, săraci, cu copii mulți, le-a murit 
cineva sau le-a ars casa, preotul trebuie să le dea 
ajutor cel dintâi, în fața poporului. „Uite, dau şi eu un 
mic ajutor!” Să vezi ce face poporul pe urmă! Să vezi 
cât dau ei pe urmă! „Să dăm, că a dat şi părintele!” 

lar când intri în post şi oamenii o s-o vadă pe 
preoteasă că fierbe fasole şi cartofi şi mănâncă de 
post, ai să vezi cum posteşte şi poporul! „Părintele 
nostru nu mănâncă, Doamne fereşte, de frupt în 
post!” Auzi ce spune Sfântul Atanasie cel Mare: Din 
mâna preotului care nu posteşte cele patru posturi 
şi miercurile şi vinerile, să nu te împărtăşeşti. 
Preotul trebuie să țină Tradiţia! El păstrează legătura 
cu trecutul şi ține aşa cum a ținut Biserica noastră 
dintotdeauna. 

Dacă o să vadă că faci milostenie, şi poporul o 
să facă. Dacă o să vadă că posteşti, posteşte şi poporul. 
Dacă o să vadă că eşti săritor la fapta bună, sare şi 
poporul. Dacă o să te vadă că eşti sârguitor la biserică, 
îți plac sfintele slujbe şi slujeşti cu evlavie, şi 
poporul te urmează. Şi, în sfârşit, dacă o să te vadă 
că nu eşti mândru, că nu-ți plac mesele, beţia, luxul 
şi aurul, poporul te stimează foarte mult. Măcar cât 
ar fi el de înclinat spre distracții şi robit de materie, 
va cinsti preotul. „Măi, trece părintele! Nu-i permis 
să ne vadă beți sau sfădindu-ne, sau înjurând!” Şi așa, 
cu viaţa ta, poți să predici mai mult decât cu cuvântul. 

S-ar putea ca altul să aibă dar mai mult la cuvânt 
şi altul mai puțin. Cum i-a dat Dumnezeu. Dar, dacă 
are viață bună, este mai puternică predica lui. Trei 
cuvinte dac-ar spune, sunt mai tari acelea decât trei 
mii de cuvinte la cel care vorbeşte şi nu face! 

Apoi, vă spun, să cunoaşteţi bine Sfânta 
Scriptură şi Sfintele Canoane. Măi băieți, auziți ce 
spune Sfântul loan Gură de Aur: Mare prăpastie 
este — zice el — şi mare primejdie stăpâneşte acolo 
unde preotul nu cunoaşte canoanele. Ştii cum eşti 
dacă te duci la parohie şi nu cunoşti canoanele? 
Cum ar fi un soldat, căruia îi dai arma în spate şi 
baioneta şi el o poartă, dar nu ştie să se lupte cu 
dânsa. Vine inamicul şi face praf din el. 

De aceea eu, oricâți preoți am făcut în viață — că 
cu am fost stareț în mai multe părți şi am recomandat 
pe mulți la preoție —, când a venit de la hirotonie, i-am 
pus în mână învățătura către duhovnic. Se cheamă 
Carte foarte folositoare de suflet. Este de mare folos. 
Vă trebuie aceea prima dată, acum când intrați în 
parohie. Și a doua carte: Pravila Părintelui Nicodim 
Sachelarie, tipărită în 1940 la Cernica. Foarte bună! 
Ştiţi ce faceți? Bateţi-o la maşină, care n-o aveți, şi 
fiecare s-o aibă. O pui în geantă şi alături, epitrahilul 
şi Molitfelnicul, care are rânduiala aghiasmei şi a 
Spovedaniei. Ceea ce-ţi trebuie mai mult în popor! 

Ţi-ai pus-o în geantă şi te duci. Mătuşa cutare-i 
bolnavă; altul vrea să-i faci o sfeştanie, o aghiasmă; 
altul este greu bolnav şi vrea o molitfă de dezlegare. 
Că omul, măcar pe patul morții, spune toate. Tu 
îndată cauţi în pravilă şi nu numai c-ai găsit păcatul 
după alfabet, dar alături de el este şi canonisirea; ce 
canon să-i dai. Tu de acum ești doctor! Tu eşti părinte! 
Tu eşti judecător! Asta este preotul în scaunul 
spovedaniei: este părinte, doctor şi judecător! 

Ca părinte, să-ți fie milă de om, cum îi este milă 
lui Dumnezeu de noi, când greşim şi nu ne leapădă. 
Ca doctor, trebuie să cauţi doctora potrivită din 
Sfintele Canoane; să nu fii nici prea aspru, nici prea 
pogorâtor, să faci o echivalență între scumpătatea şi 
iconomia Sfintelor Canoane. 

Unde-i nevoie de pus praf, cum zice Sfântul 
loan Scărarul, să pui praf usturător şi brici şi bisturiu. 
Dar unde-i nevoie de plasture cu untdelemn, acela 
să-l pui, adică cuvinte moi şi blânde. Că altul este 
împietrit, şi la acela trebuie să fii oleacă mai aspru. 
Altul, săracul, îi necăjit şi nu trebuie să-l necăjim 
mai tare. Aceluia să-i vorbeşti cu cuvinte blânde: 
„Uite aşa, soro; uite aşa, frate; aşa să faci!” 

Dar tu, având cartea asta în mână, eşti părinte, 
eşti doctor, ştii cum să operezi un suflet. Ai văzut 
doctorii cum se strâng în comisii, la spital, când au 
să facă o operație grea? La o comisie vin cei mai 
mari doctori, când este o operaţie prea de inimă sau 
de prostată sau de ficat. Și îşi dau părerea fiecare, ca 
nu cumva să-l omoare pe om. 

Și dacă la trup este atâta chibzuinţă pentru 
doctori, ca nu cumva să moară omul trupeşte, dar 
pentru suflet, câtă grijă duhovnicească trebuie şi câtă 
sfătuire? Cum să fac să nu piară un suflet, care-i mai 
scump decât toată lumea? 

Deci tu, având pravila în mână, cerceteaz-o şi 
vezi ce canon este pentru cutare păcat, ce canon este 
pentru cutare. Și ia-ți o notiță, dacă nu ai cartea cu 
tine, ca să ştii cum să procedezi. 

Apoi să fixezi zile şi ore de spovedanie 
credincioşilor, mai ales în sărbători, când oamenii 
sunt acasă şi sunt liberi. Nu să laşi poporul să se 
spovedească la Florii cu toții şi în Săptămâna Mare, 

că atunci te omoară. Atunci ai şi „stâlpii Evanghe- 
liilor” de citit, ai şi cele 12 Evanghelii, ai şi prohod, 
ai slujba atât de grea, şi post, şi dacă mai vine 
poporul, te face praf. Dacă o iei din timp, în 
Săptămâna Mare poți sluji liniştit. 

Apoi să le citeşti molitfa de spovedanie şi să-i 
spovedeşti câte unul pe rând, iar nu în bloc, cum 
îndrăznesc să facă unii preoți, din comoditate, 
desființând Taina Mărturisirii. 

Aceşti preoți, care spovedesc în comun, care nu 
fac dezlegare pe capul fiecăruia prin punerea 
mâinilor, care nu dau canon la spovedanie, care nu 
cercetează bine pe cei care se mărturisesc şi le dau 
Sfânta Împărtășanie fără rânduială şi canon, trebuie 
să fie opriți de la lucrarea celor sfinte, că necinstesc 
Trupul şi Sângele Domnului şi mare osândă îi 
aşteaptă, cum zice Sfântul Apostol Pavel şi cum zic 
toți Sfinții Părinți. 

Pe copii, pe cei cu viață curată, pe bătrâni şi pe 
văduve, care postesc toate posturile şi duc viață 
curată, să-i spovedeşti şi să-i împărtășeşti de două 
ori în posturile mari, la început şi la sfârşit, după 
cum se pot şi ei pregăti şi-şi fac canonul rânduit. Iar 
pe cei ce nu vor să postească, care nu vin la biserică 
regulat, care înjură, fură, se îmbată, fumează, nu se 
împacă cu aproapele, care trăiesc în grele păcate 
trupeşti şi sufleteşti, care se spovedesc foarte rar, 
care nu țin curăția tot postul, care avortează şi se 
păzesc să nu aibă copii, precum şi celor ce nu 
ascultă de părinți şi nu fac milostenie, li se dă canon 
după pravilă, se opresc de Sfânta Impărtăşanie şi li 
se dă numai aghiasmă mare la sfârşitul postului. 

Băgaţi de seamă! Dacă vezi om bolnav, om 
bătrân, nu-l îngreuia cu post mult. Postul este pentru 


PĂRINTELE CLEOPA 103 


omul sănătos. Apoi să fii şi tu doctor. Acela este 
pentru trup, tu fii pentru suflet! „Ei, uite aşa, moşule, 
în loc de post fă milostenie, fă rugăciune mai multă”. 

Da! Aşa să fiți, între scumpătate şi iconomie, 
adică între asprime şi blândețe. Dacă vreți să fiți 
preoți buni, folosiți Canonul 102 al Sinodului VI 
Ecumenic din anul 680, care dă putere episcopului şi 
preotului să rânduiască canonul la spovedanie, cum 
îl va lumina Dumnezeu, după caz, după putere şi cu 
dreaptă socoteală; trebuie să călătorească preotul 
între scumpătate şi iconomie. Calea de mijloc, calea 
împărătească. lar unde nu ştie sau întâlneşte cazuri 
grele, să întrebe pe duhovnicul lui, sau preoții 
bătrâni sau mai bine, episcopul locului. 

Precum atunci când avem un proces, mergem la 
cel mai bun avocat, iar când suntem bolnavi, mergem 
la cei mai buni doctori, tot așa să facem şi în viața 
duhovnicească, să căutăm cei mai buni preoți şi 
duhovnici. Noi, preoții, suntem avocaţii lui Hristos! 
Noi avem codul Duhului Sfânt. Canoanele Bisericii 
sunt cod al Duhului Sfânt. Noi nu lucrăm cu legi 
omeneşti, ci cu legile lui Dumnezeu umblăm. Ținem 
cont de legile omeneşti; să ne supunem lor, să plătim 
dajdie, să cinstim autorităţile, să ne rugăm pentru ei. 
Aceasta-i datoria fiecărui creştin. Dar când este vorba 
de suflet, când vine la mărturisit sau îți cere un sfat, 
trebuie să lucrezi cu codul Duhului: Sfânt, cu legile lui 
Dumnezeu din Pidalion şi din toate pravilele bisericești. 

Atunci, ia seama! Cât de mare primejdie ar fi 
pentru un avocat să nu cunoască articolele legilor! 
Că în loc să-l scoată pe un om, poate să-l condamne 
cine ştie cât de greu. Aşa şi preotul, dacă nu cunoaște 
canoanele. De aceea a spus Sfântul loan Gură de 
Aur că: Mare prăpastie şi mare primejdie este 
pentru preot să nu cunoască canoanele. 

lată, să-ți dau o pildă. Uite, mâine eşti preot. Ţi-a 
dat parohia cutare. Vine o femeie la tine şi își 
mărturiseşte păcatele: „Părinte, eu am zece avorturi; 
am trăit şi cu alt bărbat; înainte de căsătorie am 
căzut cu cineva...”. ]ți spune omul. Unde să le 
spună? Lui Dumnezeu le spune, că ştie că preotul 
este martorul lui Dumnezeu. 

Aceste păcate grele sunt opritoare 20, 15, 10 sau 
7 ani de Sfânta Împărtășanie, cum scrie în Pravila 
Bisericii. Ce-ai să faci tu, un preot tânăr, căruia îți dă 
Hristos pe mână atâtea suflete? Şi un suflet este mai 
scump decât toată lumea! Cum ai să procedezi cu 
dânsa, ca nu cumva să-i dai împărtăşania peste 
păcatul de moarte şi să te faci vrednic de osândă, 
dând Trupul şi Sângele lui Hristos? 

Sau nu cumva, nebăgând în seamă scumpătatea 
şi iconomia canoanelor, credința omului şi de când a 
părăsit păcatul, să-i dai canon prea mare. Ştii ce tre- 
buie să întrebi atunci? Iată ce trebuie să întrebi: „De 
când ai început să faci păcatul? Câţi ani l-ai făcut? 
De când l-ai părăsit? Dacă l-ai mai spovedit la preot? 
Ce canon ai făcut pentru el? Apoi, dacă a părăsit 
păcatul, îi dai canon după pravilă, nu de când s-a spo- 
vedit, ci de când a părăsit păcatul. Să nu uitaţi aceasta! 

Dacă cineva spune: „Părinte, eu aş vrea să mă 
apropii de Sfintele Taine. Am evlavie, părinte! De 
atâția ani n-am primit Sfintele...”. Tu ce faci atunci? 
Adu-ţi aminte că totdeauna trebuie să faci o 
echivalență între canoanele Sfântului loan Pustnicul, 
care sunt cele mai pogorâtoare, şi ale Marelui 
Vasile, care sunt cele mai aspre. Deci, aşa cum caută 
doctorul diagnosticul la bolnavi, aşa caută să faci 
media între aceste canoane. Și îl întrebi după spove- 
danie, cu epitrahilul pe cap: 

— Vrei să posteşti, ca orice creştin, cele patru pos- 
turi de peste an, precum şi zilele de miercuri şi vineri? 

— Da, părinte! mai scazi un an sau doi din canon. 

— Vrei să nu mănânci came şi să nu bei vin un 
an de zile? 

— Da, părinte! îi mai scazi un an. 

— Vrei să posteşti lunea până seara un an de zile? 

— Vreau! îi mai scazi un an. 

— Vrei să faci atâtea metanii un an de zile şi să 
zici de cinci ori pe zi psalmul 50? 

— Vreau! îi mai scazi un an. 

— Vrei să îmbraci un om sărac, sau să ajuţi o 
văduvă, sau să botezi un copil? 

— Vreau! îi mai scazi un an sau doi. Și uite, de la 
zece-douăzeci de ani, îl aduci la doi-trei ani. Și aşa 
câştigi sufletele oamenilor! 

Ei, dar dacă se întâmplă ca femeia aceasta, care 
a luat hotărâre să facă canonul, între timp rămâne 
gravidă? Ce faci cu dânsa? O împărtăşeşti sau nu? 

Dacă ai în parohie o femeie gravidă şi ea mai are 
de făcut 5-6 ani canon până la Împărtășanie, îi dai 
Sfintele Taine. In fața naşterii, Biserica pregăteşte de 
moarte pe femei. Că unele mor la naştere. Ai auzit 
ce spune în Psaltire? „Acolo sunt dureri — în iad — ca 
ale celeia ce naşte”. Au cele mai mari dureri, şi mai 
ales când nasc prima dată. Foarte grele. 

Unele mor, săracele! Şi de aceea Biserica, prin 
Duhul Sfânt Care o conduce şi prin Sinoadele 
Părinților, a hotărât: „Femeia poate să fie oprită 20 
de ani de Sfintele Taine, dar dacă-i gravidă, i se dă 
voie să se împărtășească înainte de naștere”. lar dacă 
a născut, cu darul lui Dumnezeu, şi a botezat copilul 
şi ea este sănătoasă, să țină înainte canonul, atâția 
ani cât i-au mai rămas. Dacă după un an, doi, are alt 
copil, iar o împărtășeşti. 

Că le-am pus întrebarea la teologii de la Sibiu. 
lar părinții profesori îmi spuneau: „Părinte Cleopa, 
cateheza asta le foloseşte lor mai mult decât cei cinci 
ani de teologie, cât am făcut noi! Că acestea sunt 
lucruri practice, cu care vor da mâine față în față. 
Noi nu i-am învăţat la catedră astea, să le pună-n 
practică. Şi uite, Dumnezeu ne-a adus aici!” 

Au venit la mine, mai târziu, un cârd şi mi-au 
spus: „Părinte, ne-am adus aminte din cele ce ne-ați 
învăţat atunci”. Apoi, măi băieți, dacă asta vi-i misi- 
unca până la moarte! Lucrezi cu sufletele oamenilor! 
Și eşti doctor şi părinte, judecător şi avocat. De acum 
eşti stăpân şi domn peste toate, dar ia seama ce faci 
cu sufletele oamenilor! Vezi cât de mare-i naşterea? 
Că în faţa naşterii cedează toate canoanele. De ce? 

Am vorbit despre aceasta la întrunirea ecume- 
nică de la Văratec, care avea tema: „Rolul femeii în 
societate şi familie”, şi le-am spus: Femeia, dacă 
moare născând, moare pe altarul jertfei. Ea se 
jertfeşte pentru naşterea copilului, pentru 
sănătatea şi viaţa lui; este ca o martiră și i se 
iartă toate păcatele. Dar cine ne spune nouă asta? 
Apostolul Pavel. Ce spune? Jar femeia se va mântui 
prin naştere de copii. Nu spune aşa? Doar ați citit. 

Vine altul la spovedanie. Un bătrân de 87 de ani. 
De-abia l-am ridicat de sub epitrahil. Simion îl 
chema. „Părinte, dă-mi mâna să mă ridic!” Nu se 
putea scula din genunchi. 

— Moşule, îi zic, nu sta în genunchi. Stăi pe un 
scaun! Că pe un bătrân îl poți mărturisi stând pe 
scaun, pe pat, cum poate el să stea, numai să spună 
tot. Tu îi pui cpitrahilul şi-i faci dezlegare în ce 
poziţie stă el. 

— Moşule Simioanc, zic, mata cu slăbiciunea 
asta poți ține postul? Era în Postul Mare, anul trecut. 

— Părinte, de când m-o făcut mama, eu n-am 
stricat posturile! — ai auzit țăran credincios? Săracii 
creştini, 87 de ani şi bolnav, dar ține sfintele posturi! 

— Uite aici, scrie şi doctorul să mănânci brânză şi 
lapte, i-am zis eu. 

— Da’ n-am mâncat destul? Să stric eu postul 
Sfintelor Paşti? Doar nu-s păgân! 

— Ai să poți posti până la Paști? 

— Da, părinte. Vreau să iau Sfintele Taine! 

— Îţi dau voie să te împărtăşeşti şi pe urmă mai ia 
puțin lapte până la Florii. 

— Părinte, să ştiu că mor şi nu stric postul!... Aşa 
m-am folosit de credinţa lor sinceră! 

— Ai avut băieți? l-am întrebat. 

— Am avut nouă! Şapte trăiesc. 

— Şi cu cine stai acum? 

— Cu cel mai mic. Restul sunt la casele lor, gospo- 
dari, credincioşi. Tin şi ei posturile. Toți mă ascultă. 

Ai văzut preot în casă cu tine, dacă ai tată bun? 
Așa s-a ținut credința noastră strămoşească, din tată-n 
fiu. Tata şi mama au fost stăpâni pe copii. Şi ei cum 
au apucat de la mama şi de la bunica, aşa țin până la 
moarte. Aşa s-a ținut credința. Dar acum multe s-au 
stricat! Vrednic a fost poporul nostru! Cu credință 
putemică în Dumnezeu, în Maica Domnului, în post, 
în rugăciune. Şi cu acestea am biruit pe toți 
vrăjmaşii, şi pe cei dinafară şi pe cei dinăuntru. Că 
Dumnezeu, pe cel cu credință curată, nu-l lasă. 

Dar să vă spun ceva. Un bătrân ca acesta, dacă 
vine la mărturisire şi vrei să-l iei după scumpătatea 
canoanelor, nu-l poți opri să nu mănânce de frupt în 
post. Canonul 69 apostolic spune clar: „C/ericii — 
episcopul, preotul, diaconul, ipodiaconul — dacă nu 
postesc Sfântul şi Marele Post şi miercurea şi vinerea 

de peste an, sunt caterisiți de sfintele canoane, iar 
citețul, cântărețul şi mireanul să fie afurisiţi”. 
Afurisenie înseamnă oprire de la împărtășanie. Dar 
mai spune ceva canonul: afară de caz de boală. 

Ai văzut că Biserica nu-i omorâtoare de trupuri? 
Îi omorâtoare de patimi! Doar de ce postim Şi ne 
înfrânăm şi priveghem? Ca să slăbim trupul şi să nu 
ne vie a zburda. Dar trupul, dacă este slăbit de vreo 
boală, nu-i mai dă preotul canon şi post aspru, ci pe 
măsura puterii lui. 

Omului greu bolnav şi bătrân, preotul trebuie să-i 
dea voie să mănânce ce poate în posturi. Pentru că 
Biserica lui Hnstos nu-i omorâtoare de trupuri, ci îi 
omorâtoare de patimi, adică să ţină calea de mijloc. 
Iar dacă îl luptă patimile, mai adaugă post şi metanii. 

Trupul este tovarășul nostru de viață. De aceea 
trebuie să-l păstrăm cât se poate cu sănătate şi cu 
măsură. Că spune Marele Vasile: „Sufletul este 
călărețul şi trupul este calul”. Călărețul care-i om 
deştept îl țesală, îl îngrijeşte, dar are bici, şi are şi 
zăbală în gura calului, când merge cu dânsul. Și aşa 
de frumos îi stă, şi călărețului şi calului când 
amândoi sunt frumoși. Dar dacă călărețul o fi prost 
şi lasă calul de capul lui, şi-i dă tot mereu ovăz şi 
mâncare, iar bici şi frâu nu are, îl duce în prăpastie şi 
s-a terminat cu dânsul. 

Să nu fie aşa! Trupul trebuie strunit de puterea 
sufletului rațional din trup, ca să-l conducă sufletul 
pe trup prin post, rugăciune şi metanii. Nu, Doamne 
fereşte, să-l conducă trupul pe suflet; că atunci 
partea necuvântătoare, cea dobitocească a omului, 
dacă se ridică să conducă pe suflet, îl duce în 
gheena. 

Despre post, auzi ce zice Sfântul Vasile: Iar 
măsura înfrânării să se ia după măsura puterii 

trupului la fiecare. Auzi ce spune Sfântul Marcu 
Ascetul: „Câtă deosebire are arama de fier şi fierul 
de vreascuri, atâta deosebire este între construcția 
unui trup și a altuia”. Unul poate posti o săptămână 
şi altul, cu greu, postește o zi. Deci n-ai voie să pui 
aceeași măsură de înfrânare la toți, că nu toți au 
aceeași construcție. 

Ascultă ce zice şi Sfântul Maxim Mărturisitorul: 
Dă-i trupului tău, după putere, şi mâncare şi odih- 
nă şi băutură, dar toată grija ta pune-o pentru 
minte; ca mintea ta să fie cu Dumnezeu; totdea- 
una în rugăciuni, în cugetări, în contemplaţii 
duhovniceşti; iar trupul să-l ţii sănătos şi uşor. 
Nici să-l îngreuiezi, să-i pui mâncare multă, să-l 
îngrași ca pe un dobitoc, să nu te mai poți mişca de 
dânsul; dar nici să-l slăbeşti peste măsură. Calea de 
mijloc întru toate-i bună. Aşa, măi băieți. 

Şi afară de asta, ce se întâmplă? Sfântul Isaac 
Sirianul spune așa: „Pe trupul cel neputincios, dacă-l 
vei îngreuna peste putere cu post, cu metanii şi 
priveghere, întunecare peste întunecare bagi în sufletul 
tău şi tulburare peste tulburare îți adaugi ție”. Căci 
omul, dacă vede că-l chinuieşti prea mult cu post şi 
cu celelalte, se tulbură, că nu poate săracul. 

Deci, să pui măsură înfrânănii şi postului, potrivit 
cu starea firească a omului şi după puterea lui. Calea 
de mijloc, măi băieți, calea împărătească este bună 
întru toate. Asta au ales-o Sfinții Părinți, pe asta au 
mers Hristos și toți sfinții, pe asta să mergem şi noi. 

Acestea fiind zise pentru post, iată ce spun pentru 
milostenie: ca preot, să nu îngreunezi omul, să facă 
milostenie de silă, că pe dătătorul de bunăvoie îl 
iubeşte Dumnezeu. Dacă o să vadă credincioşii că 
preotul face el mai întâi milostenie, vor face şi ei. 

Măcar c-o faci de fățămicie acea milostenie, nu te 
teme, că te va ierta Dumnezeu, că vrei să dai pildă 
bună tuturor, decât să dai pildă rea cu altă faptă rea. 
Mai bine să faci — după cum spune Sfântul Ioan 
Scărarul — de făţărnicie o faptă bună, decât să n-o 
faci deloc. Că pe urmă vine şi smerenie în inimă! 
„Măi, ia s-o fac eu pentru slava lui Dumnezeu fapta 
bună, nu pentru oameni!” Dar fă-o! 

Ca preot, trebuie să dai pildă poporului şi cu 
vorba şi cu purtarea şi cu postul şi cu milostenia și 
cu biserica Și cu neagoniseala. Cu toate, cu toate. Să 
fii precum zice Sfântul Talasie Libianul: Taci tu, să 
vorbească faptele tale. Sau ceea ce spune Diadoh al 
Foticeii: Mustră şi ceartă, omule, cu puterea 
lucrării; nu cu multa vorbire, ci prin trăire. 

Că Sfântul Ioan Gură de Aur zice: Cuvântul şi 
strigând supără, iar viaţa şi tăcând foloseşte pe 
toţi. Iar Sfântul Isidor Pelusiotul zice: Când omul, 
care vorbeşte despre adevăr şi despre fapta bună, 
face şi el după putere din ceea ce vorbeşte, atunci 
omul acela se face icoană a toată filosofia. Că el 
vorbește şi prin trăire şi prin cuvânt. 

lar dacă omul numai vorbeşte şi nu face deloc, 
apoi ajunge fățarnic. Chiar dacă-i foloseşte pe alții, 
trebuie să facă şi el! Ce spune Mântuitorul la 
legiuitori? Vai, vouă, legiuitori şi farisei fățarnici, 
puneţi sarcini grele pe umerii poporului şi voi nici 
cu vârful degetului nu vă atingeți de ele! 

Ştiţi ce înseamnă vârful degetului? Adică eşti 
dator, dacă nu faci chiar tot ce înveți, măcar oleacă 
să faci şi tu, să te atingi şi tu cu vârful degetului. Eu 
îi spun poporului să postească, dar postesc și eu! li 
spun să facă milostenie, dar să fac şi eu! Ii spun să 
nu adune bani, la fel nici eu să nu adun. Îi spun să nu 

se ducă la rele, să nu facă cutare, dar nici eu să nu 
fac. Să mă vadă şi pe mine ca preot că din toate 
faptele bune mă împărtăşesc câte oleacă şi fac cât 
pot din fapta bună. 

Măcar cu vârful degetului să ne atingem de 
toate. Pentru că zice Sfântul Isaac Sirianul în 
Cuvântul unu: Alta este cuvântul cel frumos şi alta 
cuvântul cel din lucrare. Cuvântul cel frumos — 
zice — este amanet al ruşinii, iar cuvântul cel din 
lucrare este cămara nădejdii. Cum? 

Este preot care predică de uimeşte pe toți şi 
învață, dar el nu face. Acesta-i cuvânt frumos. Dar 
se face amanet al ruşinii. Cum? Când omul rămâne 
Singur, îi este ruşine lui de ceea ce a vorbit, căci 
conştiinţa îl mustră şi îi ruşinează ştiinţa: „Ce-ai 
vorbit şi ce faci tu?” „Ce-ai spus şi ce faci tu?” Ai 
văzut că-i ruşinează ştiinţa. Ai văzut că rămâne 
amanet al ruşinii predica lui? Că el a învăţat una, iar 
conştiinţa îi spune: Dar tu de ce nu faci? 

Nu-i tot aşa cuvântul din lucrare. Cuvântul din 
lucrare este cămara nădejdii. Cum? Omul vorbeşte, 
dar în adâncul ființei lui îi şopteşte, dacă ştie că, cu 
darul lui Dumnezeu, a făcut şi el ceva din cele ce 
vorbeşte: „Am vorbit. Dar cred că, cu mila lui 
Dumnezeu şi cu ajutorul Lui, cândva m-am atins şi 
eu cu vârful degetului şi am făcut și eu din acestea, 
cât de puţin”. Că zice: „Când înveţi ceea ce nu faci, 
eşti fățarnic”. Şi nu-l mustră conştiinţa pentru 
fățărnicie, că el ştie că a lucrat și el. Şi atunci se face 
„cămara nădejdii de mântuire” cuvântul pe care l-a 
vorbit. Şi iată cum scriu Sfinții Părinți şi cât de mare 
adevăr este în practică, ceea ce se vorbeşte în acestea. 

Acum, când vă duceți la parohii şi vă faceți 
preoți, dacă ajută Domnul, fraților, să vă mărturisiți 

din mica copilărie, când intrați la preoție. Nu, 
Doamne fereşte, să aveţi vreun păcat de moarte şi să 
intrați cu el la hirotonie! Că nu vă mai merge bine 
toată viața. La căsătorie, la hirotonie în diacon, la 
preoție şi la călugărie se face spovedania generală 
din mica copilărie. Să ai scris tot, ca să intri curat. 

Dacă, Doamne fereşte, este vreun păcat greu şi 
opritor, până la urma urmei, cum spune Sfântul 
Simeon al Tesalonicului, te duci la episcopul locului. 
Şi uitați-vă voi, ce păcate vă opresc de la preoție: 

- dacă părinţii tăi s-au luat rude în căsătorie, nu 
ai voie să te faci preot; 

- dacă părinţii tăi au trăit necununaji, 

- dacă cel ce vrea să se facă preot, a avut două 
soţii, două cununii, în veac nu poate fi preot; 

- dacă copilul a căzut în păcate trupești de mic, 
Doamne fereşte, în sodomie, cineva l-a stricat de 
mic, în veac nu poate fi preot, 

- dacă a căzut el în păcat cu altul, sau a căzut cu 
o femeie în păcat, nu poate fi preot; 

- dacă s-a întâmplat, fără voie, copilul să fi 
făcut ucidere, 

- dacă cumva o fi fost eretic de mic, sau de alte 
confesiuni, 

- dacă mama lui, sau sora lui, când a fost copilul 
mic, l-a dus pe la vrăji. Avem dreptul canonic al lui 
Nicodim Milaș, în care se arată toate impedimentele 
candidatului: de hirotonie în cler. Sunt multe, dar 
cele mai grele sunt acestea pe care le-am amintit. 

Dacă-i sfântă rădăcina, cum spune Sfântul 
Apostol Pavel, sfinte sunt şi ramurile. Nunta este 
rădăcina firii omeneşti. Iar dacă-i sfântă rădăcina și 
copiii s-au născut din părinți curați — care au trăit în 
curăție şi nu s-au luat neamuri —, atunci sfinte sunt şi 

ramurile. Da! Nu vei culege struguri din spini și 
smochine din ciulini. Că dacă rădăcina a fost stricată, 
atunci sălbatice sunt şi ramurile! 

Vă spun acestea că le am pe toate. Este Dreptarul 
cel mare, numit şi Zrebnicul, tipărit de eparhia Chişi- 
năului, în 1910. Foarte bună carte. Este şi Pravila 
Mare — Îndreptarea legii, tipărită la Târgovişte (1652), 
unde arată toate impedimentele celor ce intră în cler. 

Dacă băiatul a dus viață curată și cinstită şi s-a 
mărturisit şi s-a împărtăşit şi s-a păzit, dar a rămas o 
pată ca aceasta pe sufletul lui, să se ducă la 
episcopul locului şi cum îl va lumina Dumnezeu pe 
episcop. Am trimis şi eu câţiva tineri teologi la 
episcop: „Băiete, eu nu te pot dezlega; ia uită-te aici! 
Du-te la episcopul tău!” Și episcopul i-a dezlegat şi 
le-a spus ca toată viaţa să le pară rău și să se căiască, 
căci intră cu nevrednicie într-o tagmă așa de mare! 

Cât priveşte slujbele, măi băieți, să nu le scurtați 
când veți fi preoți la biserică. Să cunoaşteţi bine 
tipicul, să aveți dascăli buni, care cunosc slujbele 
bisericii. Este foarte bine, sâmbătă seara, totdeauna 
să faceți Vecernia. La fel şi Duminică seara. Inainte 
vreme strămoşii noştri, când era soarele la toacă, 
sâmbătă seara, fugeau cu sapa de pe ogor și cu 
secera: „Gata! A tocat preotul de Vecernie!” Până 
luni la răsăritul soarelui nu mai lucrau. Preotul și 
biserica erau în ochii lor şi țineau rânduiala Bisericii. 
Ştiau: „De acum a intrat preotul în slujbă pentru 
Duminică!” 

Afară de asta, să băgaţi de seamă cum vă 
apropiați de Sfânta Masă, ca preoți. Cele mai grele 
slujbe pe care le face preotul ştiţi voi care sunt? 
Două sunt: Spovedania şi Sfânta Liturghie. Țineţi 
minte, că vă vorbește un moşneag aici, un cioban! 

Voi o să vă loviți de ele, că eu de acuma-s un 
putregai, dar voi... A dat Dumnezeu băieți tineri. O 
să mergeţi, cu darul lui Dumnezeu, să.vă faceţi 
preoți. Cele mai grele ale preotului sunt două: 
Spovedania (Mărturisirea) şi Sfânta Liturghie. 

La Spovedanie, ori pierzi un suflet — dacă nu ştii 
bine cum să-l câştigi — ori îl mântuieşti. Or, preotul 
duhovnic este vânător de suflete! Înțelegi? Dacă nu 
ştie să chibzuiască la mărturisire un suflet, între 
scumpătate şi iconomia canonului, ori îl îngreunează, 
ori îl deznădăjduiește, ori îl face îndrăzneţ! Ştii cum 
face fierarul? Ai văzut colo la fierărie, când faci cu 
foiul şi încălzeşti toporul, când vrei să-l căleşti; sau 
un cleşte sau o altă unealtă. Ai văzut câtă băgare de 
seamă este la călit? „Vai de mine, s-a călit prea 
tare!” Ce se-ntâmplă? Se rupe ca oţelul. Sau îi prea 
moale şi se îndoaie prea repede. 

Aşa şi tu, te sileşti acolo, ca duhovnic, să căleşti 
sufletul acela, să fie potrivit pentru Hristos. Nici 
prea moale, adică leneș, dar nici prea tare, adică iute 
şi împietrit la inimă. Aşa de bine trebuie să potrivim 
la mărturisire cu sufletul! Să bagi de seamă, să nu-l 
îngreunezi, ca să nu-l descurajezi. Dar nici să-l laşi 
fără oleacă de canon și fără sfătuire, ca să nu-l 
încurajezi la păcat, să se ducă nepăsător şi să nu 
simtă că a fost la mărturisire. 

De aceea, la spovedanie este foarte bine, v-am 
spus, să aveți aceste două cărți: Carte foarte folosi- 
toare de suflet şi Pravila părintelui Nicodim Sache- 
larie; că în Molitfelnic sunt puse foarte puține 
instrucțiuni, pe care le vedeţi înainte de spovedanie. 
Pentru cutare păcat, opreşte atât, pentru cutare, atât. 
Foarte puţin. Dacă găsiți Pravila lui Sachelarie, 
aceea din 1940, vă sfătuiesc, dac-o găsiți, s-o copiaţi, 


- 

ca s-o aibă fiecare în geantă la el, precum şi 
Învățătura către duhovnic. Aceasta ți-arată tot. Te 
duce de mână şi îți arată cum să procedezi. 

A doua slujbă, care-i cea mai grea, este Sfânta 
Liturghie! Pentru a săvârşi Sfânta Liturghie trebuie 
să ai viață sfântă. Altfel nu te poți apropia! Acolo 
este foc dumnezeiesc! 

La Sfânta Liturghie, măi băieți, să învățați foarte 
bine instrucțiunile din Liturghier. Sunt foarte bine 
aşezate acolo. Să ştii că la Sfânta Liturghie orice 
mişcare, orice greşeală cât de mică, este păcat de 
moarte. Fii cu frică de Dumnezeu, să nu greşeşti de 
moarte, o, preotule! 

Dacă te-ai împărtăşit cu Sfintele prea reci, de 
moarte ai greşit. Trebuie să fie cum este sângele cu 
apa — călduţ. Sfânta căldură trebuie să fie a opta 
parte din vinul care se pune în Sfântul Potir. Sfânta 
căldură închipuieşte două lucruri: dogmatic, este 
sângele şi apa care au curs din coasta Mântuitorului; 
iar simbolic, este fierbințeala credinței sfinților 
martiri, care l-au mărturisit pe Hristos. De aceea, 
când o pui în Sfântul Potir, zici: „Căldura credinţei, 
plină de Duhul Sfânt. Amin”. 

Să vedeți, în timpul iernii, Sfântul Potir îi rece; 
Sfintele sunt reci, aproape îngheaţă, unde biserica 
n-are foc mult. Ai pus puțină căldură şi, dacă vezi că 
nu-i călduţ vinul, mai pune puțin. Mult tare nu poți; 
că dacă, Doamne fereşte, pui căldură mai multă, se 
preface firea vinului în apă şi de moarte ai greşit. 
Sau invers. Dacă pui prea mult vin și nu pui sfânta 
căldură, de moarte greşeşti. Vezi acolo cât scrie! 
Este de mare valoare. 

La strângerea Sfintelor de pe Sfântul Antimis 
trebuie multă atenție. Ai văzut frăția ta? O fărmăturică, 


ca un fir de nisip, dacă a căzut de pe Sfântul Antimis 
pe leton, sau, Doamne fereşte, pe jos, preotul trebuie 
să postească două zile şi să facă 400 de metanii. Te 
joci cu focul dumnezeirii? Ai auzit ce spune Sfântul 
loan Gură de Aur? „Mai curată decât razele soarelui 
să fie mâna ta, o, preotule, când începi Sfânta 
Proscomidie, pentru că junghii pe Fiul lui 
Dumnezeu şi îngerii doresc să vadă ce face preotul 
acolo”. 

Ai văzut frăția ta ce este Sfânta Liturghie? Este 
toată drama Crucii și toată taina mântuirii neamului 
omenesc! Sfânta Liturghie, cum ați învăţat la şcoală, 
se împarte în trei părți: „Sfânta Proscomidie”, 
„Liturghia catehumenilor” şi „Liturghia credincioşi- 
lor”. Ai văzut cu ce se începe Sfânta Proscomidie? 
Ca o oaie spre junghiere S-a adus și ca un miel 
nevinovat, împotriva celor ce-L tund, aşa nu-și 
deschide gura Sa, profeția marelui Prooroc Isaia, 
care a proorocit despre jertfa Mântuitorului. Şi cu ce 
se termină Sfânta Liturghie? Ai văzut când dă cu 
cădelnița la urmă, ce zice preotul? Inalţă-Te peste 
ceruri, Dumnezeule, şi peste tot pământul slava Ta. 
Adică începe de la Naşterea Mântuitorului, de la 
peşteră, şi termină la înălțarea Lui. Toată drama 
Crucii şi toată taina mântuirii se petrece în timpul 
Sfintei Liturghii. 

Apoi, de când se dă binecuvântarea de Sfânta 
Liturghie, Doamne fereşte, n-are nimeni voie să dea 
liturghii la uşa Sfântului Altar, că preotul atunci 
vorbeşte cu Hristos şi se roagă pentru lume. Să-i 
învățați acest lucru! Pomelnicele se dau dimineaţa, la 
Sfântul Altar, înainte de binecuvântare. Invață-i o 
dată şi de două ori! Lasă-i să ştie! Vor să dea jertfă 
la altar — lumânare, prescură, vin, pomelnice? Să vină, 

că au timp şi sunt datori să vină la Utrenie şi la 
acatist, care se fac dimineaţa. Nu să vină în timpul 
Liturghiei, că este păcat. Sfântul Simeon Tesaloni- 
ceanul zice: „Vai de preotul acela care citeşte rugă- 
ciunile acestea mai înainte sau mai pe urmă”. 

Imi spunea un preot: „Eu le citesc dimineaţa 
acasă, părinte, că nu le mai citesc atunci în Sfântul 
Altar!” Şi i-am zis: „Dar ce facem, părinte? Ne jucăm 
cu sfintele slujbe? Unde-ai găsit scrisă inovația asta? 
Câte bordeie, atâtea obiceie? Unul face aşa, unul aşa? 
Nu este o uniformizare a slujbelor liturgice în toată 
Ortodoxia?” Nu-i voie! Pentru că fiecare rugăciune 
dintre ecfonise reprezintă un moment liturgic. Și n-ai 
voie, nici mai devreme, nici mai târziu să le pui. 

Şi astea să le ţineţi minte! Eu v-am spus! Voi 
veți face cum veți vrea. Dar fiindcă aţi venit până 
aici şi mai ales că sunteți în pragul hirotoniei, v-am 
spus să ţineţi minte. 

Afară de asta, măi băieți, să ţineţi minte! lată 
greşeli de la preoții de mir: se apucă şi dau părticele 
poporului, acasă. Să nu faceți asta! Vin sute de 
oameni Şi zic: „Ne-a dat părintele părticică acasă!” 
Să nu faceți, că nu-i lucru canonic. Cel puţin vă spun. 
De vă veţi aduce aminte, ferice de voi; dacă nu, să 
nu ziceți că n-aţi auzit. Și Mântuitorul a spus: De n-aş 
fi venit și nu le-aş fi spus, păcat n-ar avea... 

Uite cum este, măi băieți, cu părticelele. Fiecare 
părticică pe care o scoţi omului de pe pomelnicul 
lui, la vii sau la morți, reprezintă faţa acelui suflet 
pentru care o scoţi. Şi, odată scoasă şi pusă pe 
Sfântul Disc, nu mai ai voie s-o dai omului acasă, 
că-l lipsești pe el de Liturghie. Nu mai are nici o 
Liturghie, nici o împărtășire euharistică cu Hristos în 
Liturghia aceea, dacă i-ai dat părticica acasă. 

Pe urmă, aceste părticele degeaba le dai, că ele 
nu sunt sfințite, ci numai blagoslovite, dimineaţa, la 
Sfânta Proscomidie. Aceste părticele, care s-au scos 
acum și s-au pus pe Disc, când auzi că zice preotul: 
Ale Tale dintru ale Tale, Jie aducem de toate şi 
pentru toate, atunci începe Sfânta Epicleză, prin 
invocarea Sfântului Duh de trei ori pentru sfințirea 
Preacuratelor Daruri. 

Şi când vine Duhul Sfânt şi zice preotul: „Și fă 
adică pâinea aceasta cinstit Trupul Hristosului Tău. 
Amin. lar ce este în Potirul acesta, cinstit Sângele 
Hristosului Tău. Amin. Prefăcându-le cu Duhul Tău 
cel Sfânt. Amin. Amin. Amin!”, atunci se sfințesc şi 
părticelele. Ele nu se prefac în Trupul lui Hristos, că 
sunt scoase în numele zidirii lui Dumnezeu. Dar iau 
o mare sfințire prin analogie cu sfințirea Trupului şi 
Sângelui Domnului. Atunci părticelele au mare 
putere de sfințire. 

Aceste părticele care s-au sfințit acum, la urmă 
se pun în Sfântul Potir, în dumnezeiescul Sânge. Şi 
când ele s-au adăpat cu dumnezeiescul Sânge şi au 
ajuns în Sfântul Potir, în numele cărora sunt scoase, 
acele suflete, fie că sunt în rai, fie că sunt în iad, fie 
că sunt în cer sau pe faţa pământului, în clipa aceea 
au împărtăşire euharistică gânditoare cu Hristos, că 
Dumnezeu în tot locul este de față. Şi dacă tu i-ai dat 
părticica acasă, de unde să mai aibă împărtăşire cu 
Hristos, că ea nu mai este acolo? 

De aceea v-am spus, să-i învățați pe oameni: 
„Părticelele rămân aici în Sfântul Potir, că vă 
reprezintă familia şi sufletele voastre”. 

Altceva. Preoții de mir săvârşesc Botezul tuturor 
copiilor nou-născuți. Noi nu facem botez la 
mănăstire, nici înmormântări de mireni, nici cununii. 

Voi faceţi botezuri la atâtea mii de suflete. Preoții de 
la ţară se numesc armata de front a Bisericii. Așa-i 
numea Patriarhul Nicodim. Două armate are Biserica: 
Armata de geniu a Bisericii, adică monahii, care țin 
nestinsă sfânta rugăciune; apoi Sfintele Scripturi 
le-au tâlcuit sfinții călugări şi ne-au lăsat cele mai 
înalte scrieri teologice. A doua este armata de front 
a Bisericii, adică preoții de mir. Ei sunt permanent 
cu poporul şi stau toată viaţa în mijlocul lor. 

Băgați de seamă cum săvârşiți Botezul. Vin 
femeile aici cu copii bolnavi de epilepsie. Copilu-i 
mic şi-l ia diavolul în primire şi-l munceşte. Ştiţi de 
ce? Am găsit în „Pravila Mare”. Pentru că la Botez 
preotul nu le citeşte cu atenție şi evlavie toate 
lepădările de satana. 

O femeie, deunăzi, avea copilul numai de-un an 
jumătate şi-l muncea vrăjmașul; îşi dădea ochii peste 
cap în braţele ei. Ei, cum să nu plângă biata mamă, 
când vede copilul că-l chinuie satana aşa de mic? Ce 
păcate are acela? Este vina preotului! Nu i-a citit la 
Botez dezlegările de satana, acelea care sunt puse 
acolo, şi diavolul are putere şi după Botez asupra lui. 

Voi ştiţi că, până la Botez, cerul este închis 
pentru sufletele nebotezate? Până nu-i botezat, n-are 
intrare în Împărăția cerurilor. Că Mântuitorul ne-a 
spus: Mergând, propovăduiți Evanghelia la toată 
lumea, botezându-i pe ei în numele Tatălui şi al 
Fiului şi al Sfântului Duh, învățându-i să păzească 
toate câte v-am poruncit vouă. Să vină protestantul 
să audă, că Dumnezeu a zis toate poruncile Lui să le 
păzim, nu „Sola fide”, mântuirea fără fapte. Și apoi 
zice: Cel ce va crede şi se va boteza, se va mântui, 
iar cine nu va crede, se va osândi. Clar. 

Vezi, dacă n-are Botezul şi dacă Botezul este 
stâlcit şi nu s-au citit dezlegările de satana, măcar că 
s-au făcut afundările copilului şi miruirea, vrăjmaşul 
mai găseşte o poartă ca să intre, căci copilul nu s-a 
lepădat de satana şi de toate lucrurile lui. Deci, după 
firea cea veche, până la Botez, diavolul stă în inima 
copilului. Ne spun toți Sfinţii Părinți: După Botez, 
harul Duhului Sfânt vine în inimă şi-l scoate afară 
pe diavol. Dar îi dă voie să tulbure inima creştinului 
dinafară — mustul trupului —, să-l ispitească pe om, 
dar înăuntru nu poate intra, că scânteia harului odată 
intrată de la Botez este până la moarte acolo. 

Insă, dacă preotul n-a făcut bine lepădănle de 
satana — Mă lepăd de satana şi de toate lucrurile 
lui... sau poate nici Botezul, vrăjmaşul găseşte 
portiță Şi intră înapoi în inima copilului. 

Doamne fereşte! Poate preotul a venit obosit, 
sau grăbit, că a avut mai multe botezuri şi cununii şi 
nu le citeşte toate dezlegările. Am găsit scris în 
pravilă: „Copiii care se îmbolnăvesc — şi, uneori, nu 
se îmbolnăvesc când sunt mici, ci când sunt mai 
mari —, îi ia vrăjmaşul în primire, că preotul n-a 
băgat de seamă şi n-a citit toate dezlegările de 
satana”. Şi-] tulbură pe bietul suflet mult mai târziu. 

De aceea să ţineţi minte, când faceți un Botez, să 
nu vă grăbiţi. Sau, dacă ai două şi trei botezuri în 
aceeaşi apă — poate să fie şi unul —, dacă-s mai mulți 
copii, să fie de acelaşi sex şi cât trăiesc ei nu se pot 
înrudi prin căsătorie, căci au devenit rudenii 
spirituale, adică „frați de cruce”. Când sunt mai 
mulți copii, se pot citi lepădările la toți odată, dar îi 
pomeneşti pe fiecare pe numele său, cum îi cheamă. 

Botezul se mai numește și ușa Tainelor, pentru 
că prin Botez noi intrăm în Biserica lui Hristos. Prin 

Botez avem darul punerii de fii, al înfienii după dar. 
Biserica, în baia naşterii de a doua, ne face fiii lui 
Dumnezeu după har. Deci, Botezul este cea dintâi 
taină, cea mai mare şi mai dogmatică. 

Însă şi Botezul, ca orice taină, se face cu 
scumpătate și cu iconomie, adică.cu pogorământ, de 
nevoie. Botezul cu scumpătate se face numai de 
episcop şi de preot şi numai în biserică şi numai prin 
trei afundări. Aşa este Botezul desăvârşit. 

Botezul prin stropire sau prin turnare este aprobat 
de Biserică numai cu iconomie, adică de nevoie. Că 
ce-ai face cu Bucovina şi Ardealul, unde se botează 
prin stropire şi prin turnare? Mai rar reuşesc preoții 
noştri undeva să facă Botez prin afundare în Ardeal. 
Este o tradiție rămasă de la catolici. 

Dar Biserica noastră l-a primit cu pogorământ, 
cu iconomie. Ştiţi cum l-a primit? Cum un gospodar 
care are şapte copii, s-a întâmplat că unul din ei s-a 
născut Chior de-un ochi, sau ciung de-o mână, sau 
olog de-un picior, sau are o meteahnă ceva: n-aude 
bine sau nu vede bine. Dar pentru că-i al lui, nu-l 
creşte şi pe acela? De la Dumnezeu sunt toate. 

Aşa şi Biserica noastră. Cu toate că Botezul prin 
stropire şi turnare nu-i desăvârşit, este cu lipsă, dar 
Biserica îl primeşte cu iconomie, că este făcut în 
numele Preasfintei Treimi. 

Apoi, la mare nevoie, când pruncul după naştere 
este amenințat să moară, Biserica îngăduie să-l boteze 
nu numai preotul, ci şi un diacon, un călugăr, un 
mirean, o femeie şi Chiar moaşa care ajută la naştere, 
numai să zică cuvintele acestea: „Se botează robul 
lui Dumnezeu cutare, în numele Tatălui. Amin. Şi al 
Fiului. Amin. Şi al Duhului Sfânt. Amin”. 

A venit la mine o moaşă dintr-un oraş de undeva 
şi mi-a zis: 

— Părinte, am 12 avorturi. Am venit să-mi spui 
ce canon să fac. 

— Dar când le-ai părăsit? am întrebat-o. 

— Le-am părăsit de vreo 15 ani. 

Mă gândeam acum ce canon să-i dau, că ea de 
acum ieşise de sub canonisire. Trebuia să-i mai dau 
ceva. Pentru avort se dă aşa: câte avorturi are, atâția 
copii să boteze, atâția copii să îmbrace şi celelalte 
cum spune duhovnicul. Dar această moaşă s-a dus la 
un dascăl creştin şi a învățat formula Botezului. 

— Părinte, mi-a zis ea, eu sunt la maternitate şi 
am botezat 480 de copii până acum! 

— Bravo! Ai pierdut 12 şi ai câştigat 480! Dar ce 
zici la botez? 

— Uite cum fac, părinte. Am aghiasmă mare şi 
dacă văd la maternitate că copilul este slab şi-i gata 
să moară, eu îndată aprind trei lumânări, îl stropesc 
cu aghiasmă şi zic: „Se botează robul (roaba) lui 
Dumnezeu (...), în numele Tatălui. Amin. Şi al 
Fiului. Amin. Şi al Duhului Sfânt. Amin”. 

Ai văzut o moaşă înțeleaptă? A pierdut 12, dar a 
câştigat 480 de copii şi i-a adus la credință! 

Atunci i-am zis: „Pentru canonul matale nu-ți 
mai dau nimic, dacă ai făcut atâta bine şi atâtea 
suflete le-ai adus la lumina credinței!” 

Ce se întâmplă? Aceşti copii botezați de femei 
sau de călugări, sau chiar de diacon, sau de moaşă, 
ca să nu moară nebotezați, dacă li s-au zis cuvintele 
acestea şi au rămas în viață, preotul nu le mai poate 
repeta în veac. El face lepădările şi cealaltă slujbă 
şi-i miruieşte cu Sfântul şi Marele Mir. Apoi îi 
împărtășește cu Sfintele Taine. Cuvintele dogmatice 

referitoare la ipostasurile Sfintei Treimi nu se mai 
repetă. Că preotul, dacă le mai repetă, a doua oară 
răstigneşte pe lisus Hristos şi nu mai poate fi preot. 
De aceea stiliştii, care țin stilul vechi şi botează a 
doua oară, sunt eretici. Cine botează a doua oară, a 
doua oară răstigneşte pe lisus Hristos. Citiţi în 
Dogmatica Sfântului loan Damaschin şi la 
Apostolul Pavel, că Botezul este ingropare şi înviere 
cu lisus Hristos. 

Deci, măi băieţi, acestea să fie pentru voi: să 
aveți viață curată, să ţineţi cu tărie la Sfintele Posturi 
şi la sfintele canoane şi să nu vă placă a vă îmbogăți. 
Ce bogăție mai mare este decât să te duci la Hristos 
cu cât mai multe suflete mântuite? Că toate nu le 
putem noi face! Dacă Apostolul Pavel spune: 
Tuturor m-am făcut toate, ca măcar pe unii să-i 
mântuiesc, apoi noi ce să mai zicem? Dar dacă ai să 
te duci la Hristos cu o mulțime de suflete curate, 
mântuite, câtă cinste şi slavă şi bucurie o să ai în 
vecii vecilor? 

Altă datorie, acum când vă faceți preoți. Nu 
cumva să vă fie ruşine de haina lui Hristos! Acum să 
te văd cu reverendă, iar mai încolo şofer civil! Ţi-i 
ruşine de Hristos? Ferească Dumnezeu! Eu nici nu 
primesc preoți civili la spovedanie. Mi-au venit cinci 
preoți de mir cu preotesele la mărturisire. Unul avea 
oleacă de barbă şi era îmbrăcat cu haine preoțești. 
Ceilalți, nişte şoferi, îmbrăcaţi cu pardesie. 

— Am venit, Prea Cuvioase, să ne mărturisim! 

- Măi, voi sunteți preoți? Unde vă este uniforma? 
Unde vă sunt bărbile? Unde ați văzut voi în icoane 
sfinți, cuvioşi, mucenici, arhierei şi preoți bărbieriți, 
cu ițari şi cu mânecă scurtă? Sau pe Maica Domnului 
ați văzut-o cu capul descoperit, machiată şi cu cercei? 

Preotesele în parohie sunt jumătate de preot. Ele 
trebuie să fie pildă şi lumină femeilor din sat prin 
viața Şi comportamentul lor. 

Du-te în Grecia şi vezi că, de la cel mai mare, de 
la patriarh şi până la ultimul diacon de mir, toți 
poartă barbă, toți sunt cu uniformă şi poartă culioane 
şi potcape. Du-te la Roman, pe timpul episcopului 
Gherasim Safirin în 1904, să vedeți cum erau 
preoții! Toţi purtau haine lungi şi potcap. Bine, 
fraților, unde ne ducem noi de la Tradiţie? Cum ne 
mai luptăm cu catolicii şi cu sectele, dacă le dăm 
apă la moară? Numai cu numele zicem că suntem 
ortodocşi! 

Nu aşa, măi băieți! Cât de frumos îi stă preotului 
să-şi poarte uniforma! 

În ceea ce priveşte tâlcuirea Apocalipsei, omul e 
ispitit să tâlcuiască după capul său. Să nu vă băgați 
mai adânc decât au tâlcuit Sfinții Părinți. Pentru că 
atunci când a spus îngerul lui loan Evanghelistul: 
„Fiul omului, pecetluieşte cuvintele acestea!” Ştii ce 
înseamnă „pecetluite”? Nimeni să nu le ştie! Are 
mari taine Apocalipsa! Care s-au băgat cu capu-n 
traistă în Apocalipsă, s-au făcut mari sectari, că au 
luat-o după capul lor. N-auzi ce spune Sfântul 
Grigorie de Nyssa? „Să nu ispiteşti Scripturile mai 
presus de vârsta ta duhovnicească, că te prăpădeşti”. 

Aşa, măi băieți! Dacă veți face toate câte ați 
auzit şi învățat şi veţi ține cu sfințenie la învățăturile 
Sfinților Părinți, veți avea multe bucurii şi plată de 
la Dumnezeu în cer, în veacul veacului. Iar dacă nu, 
focul gheenei şi talpa iadului! Pentru că voi, în loc 
să fiți „lumina lumii” şi „sarea pământului”, v-aţi 
făcut de ocara tuturor şi ruşinea îngerilor. Să nu fie! 

Să ne vedem cu toţii la Rai! Amin! 


TREI CUVINTE DUHOVNICEŞTI 


ADRESATE OBŞTII 
SFINTEI MĂNĂSTIRI SIHĂSTRIA 


CUVÂNT LA SFÂNTUL APOSTOL CLEOPA 
30 Octombrie 1994 


Prea Cuvioase Părinte Stareţ, prea cuvioşi părinți 
şi fraţi, când vă văd aici mă bucur foarte mult. Aşa aş 
dori să ne vedem înaintea Preaveşnicului nostru 
Mântuitor, la bucuria cea fără margini. 

Copiii mamei, care sunteți călugări şi frații cei 
mai mici, uitaţi ce se spune la dreptul Iov, capitolul 
şapte: O luptă şi o ispită este viața omului pe 
pământ. Fiţi atenți, mamă, ca, crescând cu anii, să 
creştem şi cu vârsta duhovnicească. Să vă ajute mila 
Domnului! Eu aşa mă rog cu lacrimi la Mântuitorul: 
să vă păzească Dumnezeu de ispite și de primejdii 
pe toți. Să fiți călugări buni, mamă! Cum ne-am 
bucurat aici şi ne-am Cunoscut, aşa să ne vedem şi 
acolo în bucuria cea veşnică. 

Copiii mei, eu mă simt bolnav, nu mai am 
putere. Anii lor, 70, iar de vor fi în putere, 80 de ani 
şi ce este mai mult, osteneală şi durere (Psalm 89). 
La un putregai de moşneag, care trebuie să meargă 
mâine în groapă, să-i mai cânte „Mulți ani trăiască?” 

Faceţi ascultare cu dragoste și să fiți cu „Doamne 
Iisuse...” în minte. Trupul este Marta, şi Mântuitorul 
i-a spus Martei: Marto, Marto, te grijeşti şi spre 

multe te sileşti, ci un lucru îţi trebuieşte. lar Maria 
stătea lângă picioarele Domnului şi asculta cuvintele 
Lui. Marta este trupul, iar sufletul este Maria, cum 
spune Sfântul loan Gură de Aur. 

Măi copii, mă bucur când vă văd aici. Să vă 
păzească mila Preasfintei Treimi şi Maica Domnului 
de ispite, pentru că tinerețea are nevoie de multă 
păzire. Faceţi ascultare cu dragoste, păziți-vă mintea, 
pentru că Dumnezeu nu se uită la faţa voastră, ci la 
inima voastră totdeauna, să vadă dacă Îl iubim pe El 
şi dacă ne păzim de păcat. 

Măi copii, dragii mamei, trupul este Marta; 
puneţi-l la treabă. Iar sufletul este Maria; puneți-l la 
rugăciune: Doamne, Iisuse Hristoase, Fiul lui Dum- 
nezeu, miluieşte-mă pe mine, păcătosul! Ascultarea, 
tăierea voii şi paza minţii. Vezi că rugăciunea nu 
este condiționată de vreme sau de loc: „Acum pot, 
iar acum nu!” În psalmul 102 spune: În tot locul 
stăpânirii Lui, binecuvintează, suflete al meu, pe 
Domnul. lar în psalmul 33 zice: Bine voi cuvânta pe 
Domnul în toată vremea, pururea lauda Lui în gura 
mea. Şi Apostolul Pavel zice: Neîncetat vă rugați! 

Vezi că în toată vremea şi în tot locul trebuie 
să-L avem pe Mântuitorul în inimă? Oriunde veţi fi. 
Pentru că Mântuitorul se uită în inimile voastre 
totdeauna. Păziți-vă mintea! Vrăjmaşul bate război 
ca să ne ia sufletul. Şi preţul sufletului nu ni l-a spus, 
mamă, un sfânt, un prooroc sau un apostol, ci Însuşi 
Mântuitorul: Ce va da omul în schimb pentru sufletul 
său? 

Eu vă mulțumesc din toată inima că ați venit la 
mine. Dacă întreabă cineva de mine cum mă cheamă, 
să-i spuneți: „Moşu putregai! Moşu putregai”. Să nu 
mai ziceți Cleopa! Eu sunt putred! Eu când vă văd, 


PĂRINTELE CLEOPA 127 


v-aş lua într-o traistă pe toți şi v-aş duce pe toți la 
rai. De toți mi-i drag. Fiecare face ascultare unde 
este pus. 

Noi cei bătrâni avem treabă cu mii de suflete. 
Voi să aveți grijă de sufletele voastre. Auzi ce zice 
Sfântul loan Gură de Aur în cartea numită Puul: De 
este cu putință, o, creştine, şi-n fiecare ceas să te 
spovedeşti. Dar de ce? Pentru că în fiecare minut 
greşim lui Dumnezeu, ori cu gândul, ori cu cuvântul, 
ori cu voie, ori fără de voie, ori cu ştiinţă, ori cu 
neştiință. Fiecare să fie paznic pentru el şi să-şi 
aducă aminte că îngerul Domnului este permanent 
lângă dânsul. 

Nu vedeţi că nu putem răbda o împunsătură de 
ac, o scânteie, un cărbune? Dar focul din gheena cum 
îl vom răbda? — spune Sfântul Vasile. El spune că 
focul gheenei este negru ca păcura şi este de miliarde 
şi miliarde de ori mai fierbinte decât acesta. Focul 
acesta pământesc este răcoare, umbră faţă de acela. 
Iar acela este ocean de flăcări negru şi nu are fund 
în veacul veacului. Miliarde de miliarde de diavoli şi 
miliarde de miliarde de păcătoşi se vor arde! In focul 
acesta măcar vezi cum arde mama, cum arde sora, 
cum se arde ginerele, dar acolo nu vezi. Acolo se 
aud numai vaiete, scrâşniri din dinți, răcnete, dar pe 
nimeni nu vezi. 

Starețul nostru Ioanichie, când a slăbit şi a vrut 
să mă pună în locul lui, a zis: „Aduceţi băiatul ăla de 
la stână!” Eu, dacă m-au chemat, m-am dus la 
părintele Paisie şi l-am întrebat ce să fac. Bătrânul 
mi-a zis: „Să fii ca şi cum n-ai da şi ca şi cum n-ai 
lua; nu te bucura când te-or pune nu te supăra când 
te-or scoate!” 

Şi cu sfatul lui am primit egumenia Sihăstnei în 
vara anului 1942. Când a ars biserica în mai 1941 s-a 
întâmplat o minune atunci. Sfintele moaşte, ce se 
aflau în altarul paraclisului, au ieşit singure din foc 
prin minune dumnezeiască, ca şi cum le-ar fi aruncat 
cineva în ograda mănăstirii... 

Dragu mamei, cum vă văd aici, să vă văd pe toți 
la rai, împreună cu părintele stareţ. Păziți-vă viața 
curată, aveți frica lui Dumnezeu, spovediți-vă curat, 
faceți ascultare cu dragoste. Feriţi-vă, mamă, de 
prietenia cu cei răi, că mâine plecăm şi Mântuitorul 
spune în Evanghelie așa: Privegheaţi şi vă rugați că 
nu ştiţi ziua nici ceasul... Nu ştim când plecăm, dar 
plecăm pentru că nimeni nu rămâne aici. 

Părinte stareţ, vă mulțumesc din toată inima. Vă 
rog să vă rugați pentru mine. Dumnezeu să vă 
răsplătească osteneala și dragostea. 


CUVÂNT LA LĂSATUL SECULUI 
DE POSTUL CRĂCIUNULUI — 1994 


În numele Tatălui şi al Fiului şi al Sfântului Duh. 
Binecuvintează, Prea Cuvioase Părinte Stareţ să vor- 
besc. „Pentru rugăciunile Sfinților Părinților noştri, 
Doamne, Iisuse Hristoase, Fiul lui Dumnezeu, milu- 
ieşte-ne pe noi! Amin”. 

Prea Cuvioase Părinte Stareţ, cuvioşi părinți şi 
frați. 

Mai înainte de toate sunt dator să mulțumesc din 
toată inima Preasfintei Treimi, Atotputernicului şi 
Preaveşnicului nostru Dumnezeu şi Maicii Domnului 
şi la toți sfinții care se roagă pentru noi, că am mai 
ajuns şi eu păcătosul până în ziua de azi. 

Mă simt slăbit, foarte obosit cu atâta lume, 
săraca, care vine din toate părțile. Mi-e drag de 
credinţa lor, mi-e milă de ei, dar nu mai pot, mamă, 
nu mai pot! Doctorul mi-a zis să vorbesc jumătate 
de ceas, că sufăr cu inima, am patru operații, mâna 
asta mi-i ruptă; eu mai am de vorbit zeci de ore, că 
vin săracii şi spun toate necazurile, toate scârbele. 

Am fost chemat de prea cuviosul părinte stareţ 
să vin în seara aceasta aici şi mulțumesc lui Dum- 
nezeu că mai văd trapeza asta frumoasă şi soborul 
sfintei mănăstiri. V-a înmulțit Preabunul Dumnezeu 
aici! 

Eu, când am venit aici în 1929, am găsit 14 
părinți bătrâni, cu bărbile albe, şi am venit noi doi 
frați şi s-au făcut 16. 

Imi aduc aminte de starețul Ioanichie Moroi, 
săracul! A slujit aproape 20 de ani singur Liturghia, 
zi de zi. Singur! Şi numai cu Impărtășania trăia! 
Fram la bucătărie. Sâmbăta și Duminica venea şi el 
la masă. Celelalte zile trăia numai cu împărtăşania. 
Mă întreba: „Mă, băiatule, ai zamă de varză — noi 
moldovenii îi zicem moare — şi oleacă de grâu fiert?” 
Şi ştiam că asta mănâncă. Lua grâu fiert şi oleacă de 
moare, dar nu înainte de a ne citi cuvânt la masă. 

Foarte mă bucur că părintele stareț a ținut 
obiceiul ăsta sfânt de a se citi cuvânt la masă. Mai 
ales părintele nostru stareț Ioanichie, veşnic ne citea 
din Sfântul Teodor Studitul şi din regulile Marelui 
Vasile, apoi ne întreba pe noi: „la zi tu, măi dragă, 
ce-am citit eu aici?” Ei! Dacă eram cu gândul la 
fasole, la cartofi, la cutare, ne zicea: „Apoi când 
citesc să fiți şi voi atenți, mai ţineţi minte!” Şi apoi 
l-a făcut preot pe bietul părinte Ioil. Părintele Ioil, 
săracul, când l-a făcut preot şi el a slujit mult. 

Când m-a făcut pe mine preot la Mănăstirea 
Neamţ, în '45, bietul părinte Ioil slujise 136 de zile 
singur. Şi când m-a văzut că vin de la Neamţ — că 
m-a ţinut de-am făcut acolo 40 de zile, că aşa era 
obiceiul —, a început a plânge: „Bogdaproste, că mai 
am un preot!” Şi apoi am intrat eu şi am făcut 40 de 
zile, că eram numai eu cu dânsul. Munise bătrânul şi 
făceam cu rândul câte 40 de zile. 

Dragii mei părinți şi frați! Preasfânta Treime şi 
Maica Domnului v-a înmulțit, mamă; sunteți 
mulțişori, şi tineri şi mai în vârstă. Eu de acolo de la 
deal nu pot veni, că mă dor picioarele. Dacă nu-mi 
trimitea maşina, nici acum nu puteam veni. Nu pot 
merge! Dar, când puneţi difuzorul, eu aud slujba 
acolo sus. Eu plâng uneori; ies pe-un scaun în fața 
Chiliei, când vă aud cântând aşa de frumos la 
biserică. Uite săracii, dacă-s tineri şi mulțişori, ce 
frumos cântă! Văd că aici e puterea cea negrăită a 
lui Dumnezeu, Care v-a adus şi Care întreține și 
slujbele bisericii şi ascultările şi toate. 

Vă rog, mamă, să aveți grijă de spovedanie. Sunt 
vreo câțiva care m-au rărit, dar eu am mulți la 
spovedanie. Dar sunt vreo câțiva care nu au mai 
venit, nu mai ştiu de ei! Eu nu am nevoie să vină la 
mine! Să se ducă la alții, că eu nu pot dovedi. Dar 
sunt o seamă care nu vin, nu ştiu dacă s-au dus la 
alții. Dacă s-au dus, ferice de ei, că eu nu mai pot. 
La mine-s prea mulți; sunt bătrân şi nu mai pot. 

Dar vă rog să vă spovediți curat şi adesea. Auzi 
ce spune Sfântul loan Gură de Aur, în cartea numită 
„Puţul”, carte cu slovă veche tipărită la Buzău în 
1830: O, frate creştine, dacă este cu putință, și în 
fiecare ceas să te spovedeşti! Dar de ce asta? 
Pentru că în fiecare minut gresim lui Dumnezeu. ori 

cu cuvântul, ori cu gândul, ori cu voie, ori fără voie, 
ori cu ştiinţă, ori cu neştiință. 

De aceea vă spun, deasa spovedanie îl ține pe 
om pe linia cea bună şi sincer la spovedanie. Eu văd 
că vin unii, săracii, cu spovedania scrisă, trebuie să 
am răbdare; altă dată vin oameni, nu mai pot! Dar 
când îi văd că vin, îmi fac răbdare: lasă-i să vină, 
săracii, ca să-şi descarce conştiinţa şi să se uşureze! 

De-acum vă spun, mamă, nopțile au crescut 
mari, de acum pe câmp nu o să mai alergați atâta. Să 
fiți la Utrenie cu toții. Tare-i frumos noaptea când 
aud; că eu ies pe cerdac acolo şi vă aud cântând la 
miezul nopţii. Aşa de frumos răsună codrii aceştia 
noaptea! Şi aşa cum vă văd aici, dragul mamei, aşa 
să vă văd în rai pe toți! Pe toți, pe toți! Tare mi-e 
milă de voi, că v-a adus mila Preasfintei Treimi aici, 
şi aici este viață de obște şi-mi pare bine că se ţine 
regula şi se citeşte cuvânt la masă şi la biserică. 

Marele Vasile a fost întrebat de filosoful Eubul, 
cu care învățase el la Atena: „O, Vasile, care este cea 
mai mare înțelepciune, care păzeşte pe om de tot 
păcatul şi-l duce la rai?” „O, filosofule, cea mai mare 
înțelepciune, care păzeşte pe om de tot păcatul și îl 
duce la fericirea veşnică este aceasta: pururea să vezi 
moartea înaintea ta! Şi să ai în minte şi în inimă pe 
„Doamne lisuse...”. 

O, Doamne! Dacă ne-am învrednici să nu uităm 
asta niciodată! Prima şcoală, lecție, pe care a dat-o 
Dumnezeu omului în rai asta a fost: Să nu mănânci 
din cutare pom, că ai să mori! Când a uitat moartea, 
a dus la moarte tot neamul omenesc. De aceea să nu 
uităm că azi suntem, mâine nu mai suntem. Mântuito- 
rul spune în Evanghelie: Privegheați și vă rugați, că 
nu Ştiţi ziua, nici ceasul în care Fiul Omului va veni. 

Era aici un părinte — l-ați cunoscut — nebăgat în 
seamă, de la Bucium, Veniamin Iorga. Il ştiţi! Ce om 
sporit a fost acela! Eu îi eram duhovnic. El a venit de 
la Bucium. Mitropolitul Iustin, Dumnezeu să-l ierte, 
îi arăta acolo: „la uită-te, părinte Veniamin, ce palat 
v-am făcut! Palatul lui Roznoveanu” — când am fost 
la laşi, m-a ținut mitropolitul zece zile să predic şi să 
spovedesc acolo —, dar bătrânul zice: „Inalt Prea 
Sfințite, acesta-i pentru generaţiile viitoare, mie 
să-mi dai drumul să mor într-un bordei la Sihăstria”. 

Da, aşa a murit! M-a chemat, cum e azi, să-l 
spovedesc şi l-am împărtășit. Eram cu Cristofor Radu 
— îl ştiţi — şi cu Iulian Lazăr, care-i în Muntele 
Athos. Dar el zice: „Vă mulțumesc că aţi venit — că 
au venit şi ei să-l vadă —, dar nu mor astăzi. Mâine, 
la ora zece. Să veniți atunci, că mâine la ora zece 
mor!” Dar Cristofor Radu, când a păşit pragul, a zis: 
„Am să trăiesc s-o văd şi pe asta!” 

Ne-am dus a doua zi, pe la ora nouă. L-am găsit 
când se lupta cu moartea. Se vedea limba în gură! 
Zicea rugăciune. Când ne-a văzut a zis: „Părinților, 
rugați-vă împreună cu mine, că vremea despărțirii a 
sosit!” Numai s-a uitat într-o parte şi a zis: „lertați-mă, 
iubiților!” Când ne-am uitat la ceas, exact ora zece! 
Cum a spus el. 

Tot aşa a murit părintele Veniamin Barbacaru. 
Vai, săracul, mare om a fost între noi! A avut 72 de 
ani în mănăstire, că a intrat în 1918 la Vorona. A fost 
duhovnic la maici 40 de ani! — 26 de ani la Agafton 
şi 14 la Văratec. Şi i-am fost duhovnic cam vreo 20 
de ani, că venea tocmai de la Văratec şi se mărturisea. 

M-am dus vineri la el și l-am împărtăşit şi zicea 
aşa: „De azi într-o săptămână, în ceasul acesta — era 
ora trei — să vii, că ne despărțim. Merg la veşnicie”. 

Eu am ajuns pe la două. Când m-a văzut, mi-a spus 
cu bucurie: „Bine ai venit, părinte! Rugaţi-vă 
împreună cu mine!” Vai, m-a luat un plâns! El 
numai aşa, s-a uitat la icoane şi a început a plânge; 
ştii cum curgeau lacrimile? Şi când s-a uitat la mine, 
a zis: „lartă-mă!” Şi şi-a dat sufletul. 

Când m-am uitat, era ora trei. Mi-am amintit 
cuvântul lui: „De azi într-o săptămână, în ceasul 
acesta voi pleca”. Și s-a dus în mormânt, cum l-a 
făcut mama lui, neatins de nici un păcat trupesc. Şi 
săracu' Cosma, fratele lui, parcă-l văd în trapeza 
asta, cu culionul acela negru, cu barbă albă! Ultima 
dată aici l-am văzut. El a trăit aşa, la biserică, la 
chilie; el a trăit 84 de ani fără o lună. Şi părintele 
Veniamin, 90 de ani şi o lună. 

O, Doamne! Săracii părinții noştri! Când mi-aduc 
aminte de părinții aceștia! Au murit sub epitrahilul 
meu. Întâi loan, cel ce a stat în pădure, părintele 
Joan Roșu.: I-a citit rugăciunea de darea sufletului 
părintele Paisie. Şi când i-am citit eu, a murit sub 
epitrahilul meu. Vasile Miron, care a stat la oi, tot 
aici a murit sub epitrahilul meu. Pelaghia, săraca, pe 
care-o ştiţi, soția pictorului Irineu Protcencu, tot sub 
epitrahilul meu. Visarion, stareţul de la Sihla, tot sub 
epitrahilul meu. Mi-a zis: „Mă rog, citeşte-mi dezle- 
garea de ieşire!” 

Care au mai murit? Că mai am care au mai 
murit. Eram stareţ la Slatina, m-am dus la Văratec 
cu Antonie, care-i mitropolit acum, şi cu mai mulți, 
cu Gherontie, cu mai mulți, şi o maică trăgea de 
moarte. Și a venit stareţa Pelaghia; alta, nu asta care-i 
acum: „Hai, că o maică tare doreşte să-i faci o dezle- 
gare! Să-i citiți rugăciunea de ieşirea sufletului”. I-am 
citit şi a munit sub epitrahil. 

Şi încă mai am vreo câțiva care au murit săracii. 
S-au dus dragii noştri! Vai de mine!... 

Am fost acum, pe ziua de nouă noiembrie, la 
cimitir. Şi când am ajuns în dreptul crucii părintelui 
stareț Ioanichie, când i-am văzut fotografia, m-a luat 
un plâns groaznic! Când mi-am adus aminte cât de 
nevoitor a fost şi cum ne învăța de frumos, săracul! 
Venea la masă numai ca să ne înveţe cuvânt şi se 
ducea. Că el cu Împărtăşania de la biserică trăia. M-a 
luat un plâns, c-am fost şi anul ăsta! M-a dus băiatul 
încet. 

Am fost! Mulţumesc preaînduratului Dumnezeu 
că, după un an, am mai fost. Auzi ce spune Sfântul 
loan Gură de Aur: Mergi adesea la morminte, o, 
frate, şi la cimitire! Că dacă adesea vei merge 
acolo, atâta înţelepciune ai a te învăța, încât toate 
şcolile filosofice din lume mai mult nu te pot 
învăța! 

Ei tac, dar vorbesc cu noi din toată inima. Eu, 
când mă duc acolo..., am rămas singur! Nu mai am 
pe nimeni înaintea mea! Pe nimeni, pe nimeni! Și 
când mi-aduc aminte că am trăit cu ei, nu săptămâni, 
nu luni, nu ani, ci zeci de ani! Și toți sunt acolo. La 
fiecare cruce mă apucă un plâns... A venit băiatul 
(ucenicul de chilie) şi am stat pe-un scaun și l-am 
pus să citească la fiecare cruce. Şi el citea, cutare şi 
cutare... 

Mi-aduceam aminte de ei, săracii! S-au dus 
iubiții noştri! Mi-aduc aminte de viaţa lor. Când a 
citit pe părintele Vasile Mitoşeru, pe părintele 
Visarion Palade, pe Gherasim, fratele meu, pe 
Constandie Uricaru... Aiştea dormeau noaptea în 
sicrie şi mâncau o dată-n zi, la apusul soarelui, şi 
ştiau Psaltirea toată pe de rost. Toată, toată! 

Eu eram cu ascultarea la vaci. Şi fiind la vaci, 
m-a dat cu părintele Gherasim, fratele meu, în chilie. 
El ştia Psaltirea, cu tot cu „Cântările lui Moise”, pe 
de rost; toată, toată. El zicea trei catisme la Psaltire 
pe de rost, cu tot cu molitfe, şi făcea 33 de metanii; 
şi iar trei catisme, şi iar 33 de metanii. Eu mă 
culcam. Veneam de la vaci obosit; nu erau așa vaci 
multe atunci; aveam 5-6 vaci, vreo doi boi, vreo doi 
cai. Atâta era pe atunci. 

Eu, cum eram culcat, numai ce auzeam: trosc! 
trosc! Işi dădea palme: „Nu dormi, calule! Uite 
sicriul!” Toată noaptea aşa se nevoia. Avea sicriul în 
chilie. Parcă-l aud pe Nectarie Pintilie când îi spunea: 
„Părinte Gherasim, câte sicrie din astea or să 
putrezească până vei muri sfinția ta!” „Cred lui 
Hristos, a zis el, că acesta-mi va fi casă de veci”. Şi 
aşa a fost. In 1933, la ziua Crucii a murit. S-a dus la 
Domnul! 

La dânșii s-a împlinit cuvântul acela care zice la 
Paremii: Răpitu-s-au, ca să nu schimbe răutatea 
mintea lor, sau înşelăciunea să înșele sufletul lor. 
Puțin ostenindu-se, au împlinit ani îndelungaţi. 
Pentru aceea s-a grăbit Dumnezeu a-i scoale. Ce 
nevoință aveau ei! Mergeam la coasă. Atâta ziceau: 
„lertați-mă!” şi băteau coasa. Toată ziua coseau. Noi 
mâncam de trei ori pe zi, iar ei seara veneau şi luau 
anaforă şi ziceau toată Psaltirea pe de rost! 
Dumnezeu să-i ierte! 

Ştiţi de ce vă aduc aminte, dragul mamei? Eu nu 
cred că voi mai fi vreodată cu voi! Poate oi mai 
ajunge la Postul Mare! Numai Măicuța Domnului 
ştie! Eu mă simt slăbit! Dar vă spun ce călugări am 
găsit aici. Nu era un pat în chilie la nimeni! Eram 
patru frați ucenici în chilie la părintele Petru Ganea, 

de loc din Ardeal. Erau chiliile cele vechi, rămase de 
la Cerneschi. Şi el, bătrânul, avea şi el nişte scânduri 
Puse așa, în loc de pat. 

Când suna de Utrenie ne scula: „Măi coconi, 
dragul tatei, auzit-ați voi glasul arhanghelului? Măi 
Copii, haidați la sfânta rugăciune!” Când auzeam 
Clopotul la Utrenie, ne sculam, și cum era zăpadă, 
lama, eu nu mă mai încălțam — încălțănile erau ude 
Pt sobă —, şi fugeam în paraclis; la paraclisul cela 
Care a ars. Când mă vedea bătrânul că fugeam prin 
Zâpadă: „No. Te-i îmbolnăvi, măi băiete!” Eu când 
Să mă încalț? Desculţ, fuga la biserică. 

Stăteam acolo unde era veşmântăria, că acolo au 
als cărți multe, când a ars biblioteca. Acolo a ars şi 
iStoricul mănăstirii, scris de tahigraful Dometie, din 
Mănăstirea Neamţului, pe la 1713. În acest istoric 
atăta cum acei şapte pustnici care au întemeiat 
Sihăstria, au pus blestem: „Când se va spurca locul 
acesta cu păcate trupeşti, sau când va fi pungă 
deosebită, sau dacă vor mânca carne, cu pustiire și 
Cu foc să pedepsească Dumnezeu locul acesta!” 

Vă spun, măi copii, că n-are cine vă mai spune. 
Ci eu acestea le-am citit şi le-am pățit, dar, mâine- 
Poimâine sunt în groapă. Mă simt slăbit tare şi nu 
Mai pot. Am intrat pe 83 de ani, am patru operații, 
Sulăr şi cu inima, lumea nu mă lasă, zi şi noapte. 

„Ei! Am apucat călugări mari! Costandie Uricaru 
dn comuna Ciumaşi, județul Bacău. Avea sicriul 
lângă sobă; zicea Psaltirea toată pe de rost în fiecare 
ZI. Zicea: „Of, Doamne, of! Dacă ar fi mila lui 
Dumnezeu să fiu cel de pe urmă mântuit!” Săracul! 
Cind s-a îmbolnăvit, a paralizat şi zicea: „Uite ce! 
Cred că mai sunt câteva zile, dar vă rog din toată 
mma, nu mă uitaţi la sfintele rugăciuni!” Săracul! 

Venise din armată. El a fost dinainte de armată aici. 
Eram cu oile în Poiana Cireşului şi el zice: „Frate, ia 
vezi că am uitat un psalm şi greşesc la aista”. Acel 
psalm era: Zis-a călcătorul de lege, ca să greşească 
întru sine; nu este frica de Dumnezeu înaintea 
ochilor lui, a învăţat apoi Psaltirea toată. 

Părinților şi fraților, ştiţi de ce vă spun? Pentru 
că acestea le-am trăit şi le-am auzit şi le-am văzut şi 
le mai țin minte. Şi când văd că v-a înmulțit mila 
Preasfintei Treimi; sunteți mulțişon şi tineri şi 
cuminţi, săracii. Să nu uitaţi frica morții, că mâine 
plecăm! Vezi, Mântuitorul spune în Evanghelie: 
Privegheaţi şi vă rugați, că nu ştiţi ziua, nici ceasul! 
Să ne gândim că n-avem de trăit mult! Dacă punem 
moartea înaintea ochilor, ne păzim de tot păcatul. 
Dacă vom uita de moarte, murim! Cum a pățit 
Adam în rai. Cum a uitat porunca lui Dumnezeu de 
moarte, a dus pe toţi la moarte. 

Fraților şi părinților! Să mă iertați că vă țin prea 
mult. Da’ eu am venit oleacă, mai mult să-mi iau 
rămas bun, că mă simt slăbit tare. Vă rog din toată 
inima să vă spovediți curat şi adesea; să vă fie dragă 
pravila Bisericii. 

Părinți şi frați! Aşa să vă ducă Preasfânta Treime 
la rai, aşa cum vă văd în trapeza asta. Părintele 
arhimandrit Vartolomeu, să știți, rămâne mare ctitor 
în mănăstirea noastră. Vedeți voi ce rai este trapeza 
asta? N-am văzut trapeză de asta nicăieri, cu picturi 
aşa de frumoase. Mila Preasfintei Treimi să fie cu el 
şi în veacul de acum şi în cel viitor. Și să vezi, îmi 
place pictura din biserica veche. Sfinţii aceia din 
altar, când îi văd, parcă-s vii, pictură adevărat 
bizantină, ortodoxă. 

Când mi-aduc aminte, când am făcut trapeza 
veche cu caii, ia aicea am făcut o târlă, şi am 
frământat nişte glod cu paie şi l-am lipit eu cu frații. 
Şi am făcut trapeza, după ce au ars chiliile cele 
vechi. Trapeza care a fost, a fost lipită de mine şi de 
vreo patru-cinci frați, că nu aveam unde sta la masă. 
Şi uite acum, ce rai, ce frumuseţe de trapeză aici! Să 
ne păzească Preasfânta Treime şi Maica Domnului 
să nu greşim lui Dumnezeu, ca nu cumva să ne 
pedepsească şi să dea mila Domnului să ne vedem la 
rai cu toții. 

Dragii mamei, copiii mamei! Mi-e milă, mi-e 
drag de voi şi ştiu că îngerul Domnului se îngrijeşte 
de voi. Să nu mă uitaţi şi pe mine păcătosul la 
sfintele rugăciuni! 

Au venit doi călugăn tocmai de la Lainici să-i 
mărturisesc. Şi acolo, când am fost eu odată, 
împreună cu părintele Petroniu, era un stareț, care a 
fost exarh, Caliopie Georgescu. A murit. A venit 
apoi un mare duhovnic de-al lor, Calinic Caravan, 
care era pe toată Oltenia. Ne-a citit spovedania de la 
cinci ani până acum. 

Era duhovnic şi al mitropolitului şi la Tismana şi 
la Lainici şi la mai multe mănăstiri. Mi-a spus cum a 
murit. Zicea: „Tare aş fi dorit să fi venit părintele 
Cleopa aici!” Aşa a spus şi Părintele Stăniloae, căci 
i-am fost duhovnic atâta vreme. Dar numai ce-am 
auzit c-o murit. Ne ducem cu toții, mamă! Nu stăm 
aici! 

Copiii mamei, uite ce este! Să mă iertați pe mine 
păcătosul şi să vă rugați. Și dacă mă duc dincolo, să 
nu mă uitaţi la sfintele rugăciuni. 

Mila Preasfintei Treimi să fie cu noi toți, cu 
toată mănăstirea noastră, cu părintele stareț care are 

atâta grijă şi răspundere pe cap, numai el ştie. Cu 
mila Preasfintei Treimi, toate se pot face! Să fie 
dragoste, să fie smerenie, să fie blândeţe, să fie 
mărturisire curată, că mâine plecăm, mamă! Mâine 
plecăm! 

Vai! Vai! Când m-am dus în cimitir, când am 
ajuns pe la mormintele lor. Părintele Ilarion Ionică, 
care a fost econom; părintele Chiriac. Când mi-aduc 
aminte... Nu existau maşini pe aici. Venea, săracul! 
Toată ziua cosea, seara venea cu un lemn în spate. 
„Să-mi aduc vreo două lemne”. Dacă era o pereche 
de boi la atâta mănăstire! Toţi îşi cărau lemne cu 
spatele. Parcă-l văd! Și după ce-a murit, a rămas un 
cârd de lemne de la el, aduse cu spatele. 

La cimitir m-a prins un plâns chiar la crucea 
starețului, că mi-am adus aminte când zicea: „Mă, 
băiete, mă, ai grijă! la seama, mă băiete, să ai 
rugăciunea minții totdeauna, să nu uiţi de moarte”. 
Săracul, tare a mai răbdat multe! L-a bătut tâlharul 
Baltă cu bocancii peste cap şi a doua zi i s-a scurs 
ochiul drept. 

Când îmi aduc aminte prin câte am trecut, 
Doamne! De atâtea ori tâlhari şi foc și războaie! Au 
trecut cu îndurarea Domnului. Și când văd trapeza 
asta aşa de frumoasă, plină de vieţuitori, nu știu ce 
să spun înaintea Domnului şi cum să mulțumesc! 

Să vă păzească îndurarea şi mila Domnului, să 
vă înmulțiți, mamă, şi să vă întăriți duhovniceşte şi 
să fiți pildă de urmat pentru cei ce vin după voi aici. 

Mă iertați pe mine păcătosul, că v-am ținut prea 
mult... 


CUVÂNT ROSTIT LA TRAPEZĂ 
27 Decembrie 1994 


Prea Cuvioase Părinte Stareţ, prea cuvioşi 
părinți şi frați. 

Mai înainte de toate să mulțumim din inimă 
Preasfintei şi de viață făcătoarei Treimi, Preasfintei 
Născătoare de Dumnezeu şi pururea Fecioarei Mania 
şi tuturor sfinților care se roagă pentru noi, că am 
ajuns şi-n anul acesta la prealuminatul praznic al 
Naşterii Mântuitorului nostru lisus Hristos, bucuria 
şi mântuirea întregii lumi. 

Părinților şi fraților, n-am să spun multe, că-s 
obosit. Atâta vă spun că, stând aici câteva zile, m-a 
Chemat părintele stareţ și mi-a dat chiliuța aceea 
lângă biserică. Foarte bine, aproape, ca să stau zilele 
astea aici. Eu am petrecut între sfințiile voastre ca-n 
rai. Am ascultat cu nevrednicie slujbele şi cântările 
bisericii, v-am văzut pe toți îmbrăcați, diaconi, 
preoți, slujitori, cântăreţi la strană. Mi s-a părut că 
sunt în rai. Vezi Preasfânta Treime ce-a făcut cu 
sfânta noastră mănăstire? 

Când am venit eu aici am găsit 14 bătrâni şi cu 
noi doi frați s-au făcut 16. Iar acum văd atâţia părinți 
şi frați în trapeza asta atât de frumoasă care nu are 
pereche în ţară. 

Frați mei şi părinți, când vă văd cu toții la 
ascultare şi la biserică, mă simt ca în rai, mamă! Văd 
fiecare săracul cu ascultărica lui, fuga la treaba lui, 
la ascultarea lui... Ingerii Domnului pururea sunt cu 
voi, vă ajută, vă sprijinesc şi vă învaţă să vă feriți de 
păcate, de răutăți. 


PĂRINTELE CLEOPA 141 


Dar vă spun un lucru: Sfântul Vasile cel Mare, 
numit de Sfinții Părinți „ochiul Bisericii”, „gura cea 
de foc a Duhului Sfânt” şi „împăratul cuvintelor”, ne 
dă un sfat: a fost întrebat de-un filosof, anume 
Eubul, din Alexandria, cu care învățase el la şcoală 
în Atena, înainte de a fi episcop în Cezareea Capa- 
dociei. A venit la el şi l-a întrebat: „O, Vasile! Care-i 
cea mai mare înțelepciune, care îl păzeşte pe om de 
tot păcatul şi-l duce la fericirea veşnică?” Iar Sfântul 
Vasile a răspuns: „Cea mai mare înțelepciune care 
păzeşte pe om de tot păcatul şi-l duce la rai, la 
bucuria cea fără margini, este pururea să vadă 
moartea înaintea ochilor săi şi să aibă în minte şi în 
inimă pe «Doamne lisuse...y”. 

Dragii mamei, părinți şi frați, unde mergeţi la 
ascultărica voastră, fie că sunteți la biserică, sunteți 
la grajd, sunteți la vite, sunteți la oi, sunteți la câmp, 
unde vă trimite părintele stareț, să fiți cu „Doamne 
lisuse...” în minte şi gândul la moarte, că moartea te 
păzeşte de toate păcatele. 

Această lecţie i-a dat-o Dumnezeu lui Adam în 
rai: „Adame, vezi raiul ăsta? N-are margini! Vezi 
frumusețile astea, care nu le poate judeca nimeni? 
Le-am făcut pentru tine!” Și i-a dat Dumnezeu lui 
Adam în rai un miros — spune Sfântul Vasile —, miros 
de împărat al tuturor celor făcute de Dumnezeu în 
rai. 

Când venea balaurul la el şi-l mirosea, gata! Îi 
lingea picioarele, leii, leopardul, tigrii, panterele şi 
ziceau: „Împăratul! Împăratul!” Acest miros l-a avut 
până a greșit. Toate se supuneau ca unui împărat pus 
de Dumnezeu peste ele. Dar i-a spus: Adame, vezi, 
loate-s ale tale, dar de colo, din pomul acela, să nu 
mâncaţi, că o să muriţi. Şi când a uitat de moarte, a 

ajuns la moarte vremelnică, după nouă sute treizeci 
de ani, şi la moarte veşnică a dus tot neamul 
omenesc. 

Dragii mei părinți şi frați! Eu nu mai pot vorbi, 
că sunt bătrân, sunt obosit. Dar atâta vă rog; oriunde 
vă duceți să aveți moartea înaintea ochilor şi 
„Doamne lisuse...” în minte şi în inimă. Și veți fi 
păziți de toate păcatele şi de toate ispitele. Că îndată 
se trezeşte mintea: „Măi, mâine mor! Şi cum mor? 
Doamne fereşte, să nu mă duc în focul veşnic! 
Doamne fereşte de iad!” 

Muncile de acolo şi chinurile nimeni nu le poate 
povesti cu limbă de țărână. Şi nu-i pe o mie de ani 
sau un miliard, ci în veacul veacului. Ferească 
Dumnezeu, mamă; să vă păzească mila Preasfintei 
Treimi, şi nu numai pe voi, ci şi pe toți binecre- 
dincioşii creştini din toate Bisericile Ortodoxe. 
Doamne fereşte! Nimeni să nu ajungă la iad! 

Şi vă rog din toată inima, că-s bătrân şi slab, de 
abia mă țin pe picioare, să mă pomeniţi la rugăciu- 
nile voastre şi-n chiliuță şi la biserică, căci cât va fi 
scris nu ştiu. Mântuitorul a spus în Evanghelie aşa: 
Privegheaţi şi vă rugaţi, că nu ştiţi ziua, nici ceasul. 
Ştim că plecăm, dar nu ştim când. De aceea vă rog, 
pomeniţi-mă la sfintele voastre rugăciuni! Pe toți vă 
rog! Şi pe călugări şi pe părinți şi pe preoți şi pe frați 
şi pe toți, toți. Că mă văd slăbit tare. 

De abia mă mai țin pe picioare, după cum 
vedeți. Am trecut de 80 de ani. Aţi văzut că venise 
la aniversarea mea mitropolitul, nişte episcopi, când 
am împlinit 82 de ani, la zece aprilie. Și au adus 
daruri. Mitropolitul mi-a adus o icoană cu foiţă de 
aur şi scrie pe dos: „Povăţuitorul meu, duhovnicul, 
naşul meu, cutare...”. Acum mi-a trimis altă icoană 

cu Sfânta Parascheva, îmbrăcată frumos, când a fost 
30 octombrie, la Sfântul Cleopa. Episcopul de la 
Rădăuţi, Gherasim, mi-a adus şi el o carte. 

Dar ei au vrut să cânte la masă ceva: 

— Dă-ne voie să cântăm o cântare! 

— Care? 

— Mulți ani trăiască! 

— N-aveţi voie. Dacă nu mă întrebaţi, gata era 
cântarea, dar aşa, nu. Ce spune Scriptura? Anii lor, 
şaptezeci şi dacă vor fi în putere, optzeci... Şi după 
optzeci, ce zice? osteneală şi durere. Dar nu citiți în 
Psaltire? 

— Dar ce să cântăm? 

— Să vă învăţ eu ce să cântați. Așa să cântaţi: 
„Veşnica pomenire! Veşnica pomenire! Veşnica lui 
pomenire!” 

I-a prins râsul pe toți. Da! Eu asta aştept: sicriul 
şi veşnica pomenire, mamă. Nu ştiu! Mâine, 
poimâine, când o voi Domnul. Așa vă rog pe toți, 
mamă: cât oi trăi să mă pomeniţi la rugăciune şi 
dacă oi muri, iar să mă pomeniți. Pentru că eu vă 
doresc la toți raiul şi bucuria cea veşnică şi cea 
vremelnică. Să vă rugați pentru mine, păcătosul! 
Amin. 


